title: বীরভূম জেলা

text: বীরভূম মূলগতভাবে একটি কৃষিনির্ভর জেলা। এই জেলার অধিবাসীদের ৭৫ শতাংশই কৃষিকাজের সঙ্গে নিযুক্ত। বীরভূমের বনভূমির মোট আয়তন ১৫৯.৩ বর্গকিলোমিটার এবং ৩৩২৯.০৫ বর্গকিলোমিটার অঞ্চল কৃষিকাজের জন্য ব্যবহৃত হয়। মোট জনসংখ্যার ৯১.০২ শতাংশ বাস করে গ্রামাঞ্চলে। জেলায় উৎপন্ন খাদ্যফসলগুলির মধ্যে চাল, শুঁটি, গম, ভুট্টা, আলু ও আখ উল্লেখযোগ্য। জেলায় তেরোটি হিমঘর আছে। ২০০১-০২ সালের হিসেব অনুযায়ী বীরভূমের মোট সেচসেবিত অঞ্চল ২৭৬৩.৯ বর্গকিলোমিটার। সেচ পরিষেবা সুনিশ্চিত করার জন্য সমগ্র জেলায় পাঁচটি বাঁধ গড়ে তোলা হয়েছে। ময়ূরাক্ষী নদীর উপর ম্যাসাঞ্জোরের কানাডা বাঁধ বীরভূম-ঝাড়খণ্ড সীমানার খুব কাছে ঝাড়খণ্ডের দুমকা জেলায় অবস্থিত। ময়ূরাক্ষীর ভাটিতে তিলপাড়া বাঁধটি জেলাসদর সিউড়ির কাছে অবস্থিত।


title: ইয়োজিম্বো

text: ইয়োজিনবো (জাপানি ভাষায়: 用心棒 "য়োওজিম্‌বোও") আকিরা কুরোসাওয়া পরিচালিত জিদাইগেকি চলচ্চিত্র। এক বেনামী সামুরাইকে কেন্দ্র করে নির্মীত এই ছবিটি ১৯৬১ সালে মুক্তি পায়। যুদ্ধ শেষ হয়ে যাওয়ায় সামুরাই যোদ্ধাটি প্রভুহীন হয়ে পড়েছে। এ ধরনের সামুরাইকে "রোনিন" বলা হয়। যাত্রাপথে সে এমন এক শহরে এসে পড়ে, দুই পরিবারের কলহের কারণে যেখানকার পরিস্থিতি চূড়ান্ত সহিংস রূপ ধারণ করেছে। সে দুই পরিবারকেই তাকে দেহরক্ষী হিসেবে ভাড়া করার আহ্বান জানায়। এক পরিবারকে বলে অন্য পরিবারের হাত থেকে তাদেরকে রক্ষা করবে, আবার আরেক পরিবারে গিয়েও একই কথা বলে। বিভিন্ন উস্কানি ও কৌশলের মাধ্যমে দুই পক্ষকেই নির্মূল করে, তরবারির মাধ্যমে শহরে শান্তি প্রতিষ্ঠা করে। দুই পক্ষ পারস্পরিক কলহে নিশ্চিহ্ন হয়ে যায়।


title: শ্রীকান্ত (উপন্যাস)

text: ১৩২৭ বঙ্গাব্দের পৌষ মাস থেকে ১৩২৮ বঙ্গাব্দের পৌষ মাস পর্যন্ত ভারতবর্ষ পত্রিকায় এই উপন্যাসের তৃতীয় পর্যায় আবার প্রকাশিত হয়। এই সময় ১৩২৭ বঙ্গাব্দের চৈত্র এবং ১৩২৮ বঙ্গাব্দের জ্যৈষ্ঠ, শ্রাবণ, কার্তিক ও অগ্রহায়ণ মাসের সংখ্যায় উপন্যাসটি প্রকাশিত হয়নি। ১৩২৮ বঙ্গাব্দের পৌষ মাসে নবম পরিচ্ছেদ সমাপ্ত হওয়ার পর শরৎচন্দ্র পাঠক ও প্রকাশকের অনুরোধ সত্ত্বেও অসহযোগ আন্দোলনে যোগ দেওয়ার কারণে বহুদিন এই পর্বের অসমাপ্ত অংশ শেষ করেননি। পাঁচ বছর পরে আরো ছয়টি পরিচ্ছেদ লেখা হলে ধারাবাহিক ভাবে প্রকাশ না করে সরাসরি ১৯২৭ খ্রিস্টাব্দের ১৮ই এপ্রিল গুরুদাস চট্টোপাধ্যায় অ্যান্ড সন্স "শ্রীকান্ত তৃতীয় পর্ব" নাম দিয়ে পুস্তকাকারে প্রকাশ করেন।


title: অ্যান্টিগুয়া ও বার্বুডা

text: ১৮৩৪ সালে এই দ্বীপে দাসপ্রথা বিলুপ্ত হয়। কিন্তু এরপরও দাসদের অবস্থার বিশেষ কোন উন্নতি সাধিত হয়নি। বিশেষ করে চিনির কারখানাসমূহে তাদের কঠোর আগের মতোই অক্রান্ত পরীশ্রম করতে হতো। এছাড়া মুক্তিপ্রাপ্ত দাসদের জন্য কোন জমি অবশিষ্ট ছিলো না, আর জমির মালিকরা তাদেরে সাথে আগের মতোই ব্যবহার করতো। বিংশ শতাব্দীর প্রথমার্ধে এসব বৈষম্যের বিরুদ্ধে তীব্র আন্দোলন গড়ে উঠে। শ্রমিকরা মূলত তাদের নিম্ন মজুরি এবং জীবনযাত্রার নিম্ন মানের তা প্রচার করে এর বিরুদ্ধে সংগ্রাম শুরু করে। ১৯৩৯ সালে সেখানে প্রথম শ্রমিক আন্দোলন দানা বেঁধে উঠে।


title: জালাল উদ্দিন মুহাম্মদ রুমি

text: ২০০৭ সালের ৩০ সেপ্টেম্বর ইরানে স্কুল বেল বাজানো হয় সারাদেশজুড়ে মাওলানাকে সম্মান প্রদর্শনের লক্ষে। একই বছর, ইরানে ২৬ অক্টোবর থেকে ২ নভেম্বর পর্যন্ত রুমি সপ্তাহ পালন করা হয়। একটি অনুষ্ঠান এবং সম্মেলন তেহরানে অনুষ্ঠিত হয়, এটি উদ্বোধন করেন ইরানের রাষ্ট্রপতি এবং ইরানের সংসদের চেয়ারম্যান। ঊনত্রিশটি দেশ থেকে পণ্ডিতরা সেখানে যান এবং সম্মেলন ৪৫০টি নিবন্ধ উপস্থাপন করা হয়। ইরানি শিল্পী শাহরাম নাজেরিকে “লিজিওন ডি’অনার” দেয়া হয় এবং ২০০৭ সালে ইরানের জাতীয় সংগীত পুরুষ্কার দেয়া হয় রুমির মাষ্টারপিসের উপর তার খ্যাতনামা কাজের জন্য। ইউনেস্কো ২০০৭ সালকে ঘোষণা দেয় “আন্তর্জাতিক রুমি বর্ষ” হিসাবে।


title: টেম্পল গির্জা

text: ১৩০৭ সালে নাইট টেম্পলার প্রথা বিলুপ্ত হয়ে যাবার পর, রাজা দ্বিতীয় এডওয়ার্ড মুকুটের অধিকারী হিসেবে গির্জার নিয়ন্ত্রণ লাভ করেন। পরবর্তীকে এটি নাইট হস্পিটালারদের হাতে ছেড়ে দেওয়া হয় যারা দু'টি আইন কলেজকে এই গির্জার প্রাঙ্গণ ভাড়া দেন। একটি কলেজ নাইটদের ব্যবহৃত টেম্পলার অংশে চলে যায় এবং আরেকটি অংশ গির্জার ক্লার্গি হিসেবে ব্যবহৃত হত। গির্জার ভিতরভাগ এবং মধ্যভাগ দুটি কলেজে পরিবর্তিত হয়ে গেল, যে কলেজদুটি লন্ডনের চারটি আইন কলেজের মধ্য অন্যতম।


title: সামারস্লাম (২০১৫)

text: সামারস্লাম ২০১৫ ছিল ডাব্লিউডাব্লিউই কর্তৃক আয়োজিত পেশাদার কুস্তির প্রতি দর্শনে পরিশোধ মূলক (PPV) অনুষ্ঠান। ২০১৫ সালের ২৩ আগস্ট নিউ ইয়র্কের ব্রুকলিনের ব্রকলিন সেন্টারে অনুষ্টিত সামারস্লামের ঘটনাপঞ্জির কালানুক্রমিক অনুসারে এটা ২৮তম সামারস্লামের আয়োজন। ১৯৮৮, ১৯৮৯, ১৯৯১, ১৯৯৭, ১৯৯৮, ২০০২, এবং ২০০৭ সালের পর এটি অষ্টম সামারস্লামের আয়োজন, যেটি নিউ ইয়র্ক মেট্রোপলিটন এলাকায় আয়োজিত হয়েছে। আসলে ২৮ তম সামারস্লাম আইজোড সেন্টারে অনুষ্ঠিত হওয়ার কথা থাকলেও ২০১৫ সালের এপ্রিল মাসে এটি ব্রকলেই সেন্টারে স্থান্তর করা হয়। এটি প্রথম সামারস্লাম যেটি টানা চার ঘন্টা অনুষ্ঠিত হয়েছে। আগে শুধু চার ঘন্টা রেসেলম্যানিয়ার জন্য বরাদ্দ ছিল।


title: সাংহাই ম্যাগলেভ লাইন

text:
২০০৬ সালের ফেব্রুয়ারি মাসে হাংচৌ এর দিকে বর্ধিতকরণের পরিকল্পনা প্রথমবারের মত কেন্দ্র সরকারের অনুমোদন পায় এবং ২০১০ সালে কাজ সমাপ্ত করার পরিকল্পনা করা হয়। নিঃসরণের (রেডিয়েশন) ভয়ে গণ বিক্ষোভ শুরু হলে ২০০৮ সালে প্রকল্পটি স্থগিত করা হয়। যদিও সাংহাই একাডেমী অফ এনভায়রনমেন্টাল সাইন্সের এর একটি পরিবেশগত মূল্যায়নে বলা হয়েছিল যে লাইনটি নিরাপদ এবং তা বায়ু ও পানির গুণগত মান প্রভাবিত করবে না এবং শব্দ দূষণ নিয়ন্ত্রণ করা যাবে। একটি চীনা দৈনিক পিপল’স ডেইলি অনলাইনে ২০০৯ সালের ২৭ ফেব্রুয়ারি প্রকাশিত একটি প্রতিবেদন অনুসারে সাংহাই নগর সরকার জনগণের তড়িৎচৌম্বকীয় দূষণের ভীতি দূর করতে মাটির নিচে ম্যাগলেভ লাইন বানানোর সিদ্ধান্ত নেয় এবং এই পরিকল্পনা ন্যাশনাল ডেভেলপমেন্ট অ্যান্ড রিফর্ম কমিশন থেকে চূড়ান্ত অনুমোদন পাওয়া বাকি ছিল।
মার্চ মাসের ২০১০ সালে আরেকদফা অনুমতি দেয়া হয় যেখানে ২০১০ সালের শেষ দিকে নির্মাণকাজ শুরু হওয়ার কথা। নতুন পথটি দীর্ঘ হওয়ার কথা ছিল, যা মূল পরিকল্পনা থেকে দীর্ঘ। সর্বোচ্চ গতি ধরা হয়েছিল কিন্তু যে সমস্ত এলাকায় মাটির উপরে স্থাপনা ছিল সেখানে এ সীমবদ্ধ রাখা হয়েছিল।


title: হান্স ক্রিশ্চিয়ান এন্ডারসন

text: ১৮৪৫ সাল ছিল এন্ডারসনের সবচেয়ে সফল বছর। এই বছরে চারটি রপকথার অনুবাদ প্রকাশিত হয়। "দ্য লিটল মারমেইড" সাময়িকী বেন্টলিস মিসেলানিতে প্রকাশিত হয় এবং এর পরপরই দ্বিতীয় সংকলন "ওয়ান্ডারফুল স্টোরিজ ফর চিলড্রেন" প্রকাশিত হয়। অন্য দুটি সংকলন, "আ ডেনিশ স্টোরি বুক" এবং "ডেনিশ ফেয়ারি টেলস অ্যান্ড লিজেন্ডস"ও গৃহীত হয়। লন্ডনের সাময়িকী অ্যাটেনজিমে ১৮৪৬ সালের ফেব্রুয়ারি সংখ্যায় প্রকাশিত এক পর্যালোচনায় "ওয়ান্ডারফুল স্টোরিজ" সম্পর্কে বলা হয়, "এটি এমন একটি বই যা বাস্তব ও রুপকথায় পরিপূর্ণ, বইটি নাতনিদের জন্য যেমন দাদাদের জন্য তার চেয়ে কম নয়, যারা একবার বইটি হাতে পেয়েছেন তারা কোন একটি শব্দ এড়িয়ে যেতে পারবে না।"


title: আওমোরি প্রশাসনিক অঞ্চল

text: ২৩ বছর শ্রম ও ৭০,০০০ কোটি ইয়েন বিনিয়োগের পর ১৯৮৫ এর মার্চে হোক্কাইদো ও হোনশু দ্বীপের সংযোজক সেইকান্ সুড়ঙ্গের কাজ শেষ হয়। এই ধরণের সুড়ঙ্গের মধ্যে এটিই বিশ্বে দীর্ঘতম। এর প্রায় তিন বছর পর, ১৩ই মার্চ ১৯৮৮ তে ৎসুগারু-কাইকিয়ো রেললাইনের উদ্বোধন হয় এবং একই সাথে সেইকান্ ফেরি পরিষেবার ইতি ঘটে।


title: সাকুরাজিমা

text: বিংশ শতাব্দীর জাপানে ১৯১৪ খ্রিঃ সাকুরাজিমা অগ্ন্যুৎপাত ছিল ব্যাপকতম। লাভা প্রবাহ মূল ভূখণ্ড ও সাকুরাজিমা দ্বীপের মধ্যে জমে উঠে একটি সংযোজক সৃষ্টি করে এবং দ্বীপটিকে উপদ্বীপে পরিণত করে। ১৯১৪ এর আগে এক শতাব্দীরও বেশি সময় ধরে আগ্নেয়গিরিটি সুপ্ত ছিল। ১১ই জানুয়ারি অগ্ন্যুৎপাত আরম্ভ হয়। এর আগের কয়েক দিন ধরে ছোটবড় অনেকগুলি [[ভূমিকম্প|ভূমিকম্পের মাধ্যমে প্রায় সমস্ত স্থানীয় বাসিন্দা আসন্ন অগ্ন্যুৎপাতের আভাস পেয়ে দ্বীপ ছেড়ে গিয়েছিলেন। প্রাথমিকভাবে অগ্ন্যুৎপাতটি বিস্ফোরণের মাধ্যমে শুরু হয় এবং একটি [[বিস্ফোরণ স্তম্ভ]] ও শক্তিশালী [[পাইরোক্লাস্টিক স্রোত]] উৎপন্ন করে। কিন্তু ১৩ই জানুয়ারি ৩৫ জনের প্রাণঘাতী একটি ভূমিকম্পের পর বিস্ফোরক প্রকৃতি পরিবর্তিত হয়ে [[লাভা]]র স্রোত বইতে শুরু করে। জাপানে লাভাস্রোত সচরাচর দেখা যায় না; স্থানীয় [[ম্যাগমা]]য় [[সিলিকা]]র উচ্চ অনুপাত থেকে বোঝা যায় বিস্ফোরণঘটিত অগ্ন্যুৎপাত সেখানে অপেক্ষাকৃত বেশি। কিন্তু সাকুরাজিমার লাভাস্রোত কয়েক মাস ধরে অব্যাহত ছিল।


title: আগ্নেয়গিরি

text: আগ্নেয়গিরি হলো বিশেষ ধরনের পাহাড় যার ভেতর দিয়ে ভূ-অভ্যান্তরের উত্তপ্ত ও গলিত পাথর, ছাই এবং গ্যাস বেরিয়ে আসতে পারে। এটি একটি ভৌগোলিক প্রক্রিয়া। কোনো কোনো ফাটল বা ছিদ্রপথ দিয়ে ভূগর্ভস্থ গরম বাতাস, জলীয় বাষ্প, গলিত শিলা, কাদা, ছাই, গ্যাস প্রবল বেগে বেরিয়ে আসে। নির্গত এই সকল পদার্থ ভূপৃষ্ঠের শীতল বায়ুর সংস্পর্শে এসে দ্রুত ঠান্ডা হয়ে কঠিন আকার ধারণ করে যার কিছুটা ফাটলের চারপাশে এসে ধীরে ধীরে জমা হয়ে মোচাকৃতি পর্বতের লাভ করে। তখন একে আগ্নেয়গিরি বলে। আগ্নেয়গিরি থেকে ভূগর্ভস্থ পদার্থের নির্গমনকে বলা হয় "অগ্ন্যুৎপাত"। আগ্নেয়গিরির বহিঃস্থ যে মুখ বা নির্গমনপথ দিয়ে অগ্ন্যুৎপাত ঘটে, তাকে জ্বালামুখ বলে।


title: ছড়া

text:
অন্য ব্যবহারের জন্য দেখুন ছড়া (দ্ব্যর্থতা নিরসন)
ছড়া বা ঝিরি (ইংরেজি: Stream) হচ্ছে ছোট ধরণের অগভীর প্রকৃতিক জলপ্রবাহ; ছোট পাহাড়ি নদীকেই সাধারনত: ছড়া/ঝিরি বলা হয়ে থাকে। ভারতের মেঘালয় ও আসাম ঘেষা বাংলাদেশের উত্তর-পূর্বাঞ্চলে (বিশেষত: বৃহত্তর সিলেট ও নেত্রকোনা, ময়মনসিংহ, শেরপুর এবং জামালপুর জেলায়) ছোট পাহাড়ি জলপ্রবাহ বা ছোট নদীগুলোকে ছড়া নামে অভিহিত করা হয়। অন্যদিকে বাংলাদেশের দক্ষিণ পূর্বাঞ্চলের পাহাড়ি এলাকায় (রাঙ্গামাটি, খাগড়াছড়ি, বান্দরবান, কক্সবাজার এবং চট্টগ্রামের পাহাড়ি এলাকা) ছোট পাহাড়ি নদীগুলো ঝিরি নামে পরিচিত। সেই হিসাবে ছড়া ও ঝিরি একে অপরের প্রতিশব্দ।


title: ঝামা পাথর

text: ঝামা পাথর বা ঝামা (ইং pumice, পামিস)হল বেশি পুড়ে যাওয়া এব্রোখেবরো ইট বা তার টুকড়ো যা ঘষা মাজার কাজে লাগে। ঝামাপাথর হল বুদবুদপূর্ণ হাল্কা আগ্নেয় শিলা। সাধারণতঃ ঝামা পাথর প্রবাহমান লাভার উপর ভাসমান ফেনা থেকে সৃষ্টি হয এবং কাচের মত স্বচ্ছ অথবা হাল্কা ধূসর রং-এর পাথুরে ফেনার মত দেখতে। সমস্ত আগ্নেয় প্রস্তর ক্ষেত্রে এদের দেখতে পাওয়া যায়। বায়বীয় ছিদ্রগুলির জন্য এই পাথর খুব হাল্কা ও অনেকসময় জলে ভাসে এবং জলের স্রোতে বা হাওয়ার দমকে স্থানচয়ূত হয়। লাভার সান্দ্রতা, জলীয় বাষ্প ও গয়াসীয় পদার্থ ও শীতলায়নের দ্রুততার উপর নির্ভর করে ঝামা পাথরের দানা/বুদবুদগুলির সূক্ষ্মতা নির্ভর করে। বেশীমাত্রায় গ্যাস থাকলে খুব সূক্ষ্ম দানার প্রকার ভেদ তোইরী হয় যার নাম পামিসাইট যার উপাদান গ্রানাইটের তুল্য। অপেক্ষাকৃত স্থূল দানার ঝামাপাথর, যার মধ্যে বায়ুপূর্ণ ছিদ্রাদি কম- তার নাম স্কোরিয়া যার উপাদান সাধারণতঃ গাঢ় রংএর আগ্নেয় শিলা ডায়োরাইট অথবা গ্যাব্রো-এর মত।


title: হাম হাম জলপ্রপাত

text: হাম হাম কিংবা হামহাম বা চিতা ঝর্ণা, বাংলাদেশের মৌলভীবাজার জেলার কমলগঞ্জ উপজেলার রাজকান্দি সংরক্ষিত বনাঞ্চলের গভীরে কুরমা বন বিট এলাকায় অবস্থিত একটি প্রাকৃতিক জলপ্রপাত বা ঝরণা। জলপ্রপাতটি ২০১০ খ্রিস্টাব্দের শেষাংশে পর্যটন গাইড শ্যামল দেববর্মার সাথে দুর্গম জঙ্গলে ঘোরা একদল পর্যটক আবিষ্কার করেন। দুর্গম গভীর জঙ্গলে এই ঝরণাটি ১৩৫, মতান্তরে ১৪৭ কিংবা ১৬০ ফুট উঁচু, যেখানে বাংলাদেশের সবচেয়ে উঁচু ঝরণা হিসেবে সরকারিভাবে স্বীকৃত মাধবকুণ্ড জলপ্রপাতের উচ্চতা [১২ অক্টোবর ১৯৯৯-এর হিসাব অনুযায়ী] ১৬২ ফুট। তবে ঝরণার উচ্চতা বিষয়ে কোনো প্রতিষ্ঠিত কিংবা পরীক্ষিত মত নেই। সবই পর্যটকদের অনুমান। তবে গবেষকরা মত প্রকাশ করেন যে, এর ব্যপ্তি, মাধবকুণ্ডের ব্যাপ্তির প্রায় তিনগুণ বড়।


title: ত্লাবং ঝর্ণা

text: দুটি পানির প্রবাহ প্রানশা বা প্রাংশা (বামে) ও পাঙ্খিয়াং বা পাংখিয়াং (ডানে) ঝিরি মিলে দুটি জলপ্রপাত তৈরী হয়েছে। দুটি ঝর্ণা একসাথে থাকার কারণের একে দ্বৈত ঝর্ণা বলা হয়। বম গ্রাম হতে ২.৫ কিমি দক্ষিণ-পূর্ব এবং কেওক্রাডং থেকে ১-২ ঘণ্টা দূরত্বে ত্লাবং ঝর্ণা অবস্থিত। সুংসাং পাড়া আর থাইক্ষাং পাড়ার মাঝের জঙ্গলের অত্যন্ত গভীরে অবস্থিত এই ঝর্নাটি।


title: হযরত শাহজালালের দরগাহ

text: দরগাহ টিলার পশ্চিমে অল্প দুরে হযরত শাহ জালালের অলৌকিক উত্স বা ঝরণা অবস্তিত। ঝরণাকে কেন্দ্র করে দরবেশের নানা অলৌকিক কীর্তি কিংবদন্তী রুপে এখনও প্রচলিত আছে। সিলেটের লোক বিশ্বাস মতে, ঝরণায় প্রবাহিত পানি জমজমের পানির সদৃশ, রোগীরা এই পানি পান করে আরোগ্য লাভ করে। অনেক কাল পূর্বে দরগাহ টিলায় শাহ জালাল এর বাসস্থান ও উপাসনা গৃহের উত্তর পূর্ব দিকে একটি পুকুর ছিল। সিলেটের সর্বসাধারণ হিন্দু ও মুসলিম সকলেই ইহার জল ব্যবহার করত। শাহ জালাল অজু গোসল সম্পর্কিত পানি ব্যবহারে পবিত্রতা বিষয়ে চিন্তিত হয়ে দরগাহ টিলার পশ্চিমে একটি কুপ খনন আদেশ দেন। কুপ তৈরি হওয়ার পর আল্লাহর কাছে প্রার্থনা করলেন আল্লাহ যেন এই কুপটিকে জমজমের পানির সাথে সম্পর্ক যুক্ত করেন। এরপর তিনি নিজ হাতের লাটি দিয়ে কুপের মাটিতে ইসলামী বাক্য (বিছমিল্লাহ) পড়ে আঘাত করলে সাথে সাথে কুপের মধ্যে পানি প্রবাহিত হতে লাগলো এবং সোনা ও রুপার রঙ্গের মাছের জন্ম হল। যা আজও এই কুপের মধ্যে দেখতে পাওয়া যায়। এরপর উক্ত কুপের চার পাশে দেওয়াল করে কুপের উত্তর পাশে দুটি পাথর বসিয়ে দেয়ার পর পাথরের মধ্য হতে অনবরত পানি বইতে থাকে। পূর্ব কালে যে পানি লোকে বিশ্বাস ও ভক্তি করে পান করতো। আজকাল ঐ ঝরনার পানি বোতলে করে বিক্রি হয় ।


title: সংগ্রামপুঞ্জি জলপ্রপাত

text: কয়েক ধাপবিশিষ্ট প্রপাতটির খানিকটা দূর থেকেই এর পাহাড় বেয়ে নেমে আসা পানির গর্জন কানে আসে। সামনে যেতেই চোখে পড়ে গাছ, পাথর আর পানির অপূর্ব মেলবন্ধন। পাহাড়ের গা-বেয়ে বেশ কয়েকটি ধারায় নেমে আসে স্বচ্ছ পানির স্রোত। কখনো সবুজ ঝোপের ভেতর দিয়ে, কখনোবা নগ্ন পাথরের বুক চিরে নেমে আসে এ ধারা। ঝরনার জল এসে জমা হয়ে ছোট্ট পুকুরের মতো সৃষ্টি হয়েছে নিচে, যার তিন দিকেই রয়েছে বড় বড় পাথরের চাই। বর্ষাকালে সৌন্দর্যপ্রেমী সবার সমাগমে মুখরিত হয়ে ওঠে প্রপাতটি। তবে এখনও মাধবকুণ্ড বা বিছনাকান্দির মতো পরিচিতি না পাওয়ায় ভিড় তুলনামূলক কম হয়।


title: হাম হাম জলপ্রপাত

text: ঝরণার যৌবন হলো বর্ষাকাল। বর্ষাকালে প্রচন্ড ব্যাপ্তিতে জলধারা গড়িয়ে পড়ে। শীতে তা মিইয়ে মাত্র একটি ঝরণাধারায় এসে ঠেকে। ঝরণার ঝরে পড়া পানি জঙ্গলের ভিতর দিয়ে ছড়া তৈরি করে বয়ে চলেছে। এরকমই বিভিন্ন ছোট-বড় ছড়া পেরিয়ে জঙ্গলের বন্ধুর পথ পেরিয়ে এই ঝরণার কাছে পৌঁছতে হয়। ঝরণাটির কাছে যাওয়ার জন্য এখনও (নভেম্বর ২০১১) সরকারিভাবে কোনো উদ্যোগ গৃহীত হয়নি, সাধারণত স্থানীয় অধিবাসীদের থেকে কাউকে গাইড বা পথপ্রদর্শক নির্ধারণ করে পর্যটকরা ঝরণা ভ্রমণ করেন। তাছাড়া ঝরণাকে ঘিরে তৈরি হয়নি কোনো সরকারি অবকাঠামোও। ঝরণায় যেতে হলে কুড়মা বন বিটের চম্পারায় চা বাগান হয়ে যেতে হয়। চম্পারায় চা-বাগান থেকে ঝরণার দূরত্ব প্রায় ৭ কিলোমিটার। পথে অত্যন্ত খাড়া "মোকাম টিলা" পাড়ি দিতে হয় এবং অনেক ঝিরিপথ ও ছড়ার কাদামাটি দিয়ে পথ চলতে হয়। ঝিরিপথে কদাচিৎ চোরাবালুও তৈরি হয়, কিন্তু সেসকল স্থানে পর্যটকদের জন্য কোনো নির্দেশিকা দেখা যায় না। এছাড়া গভীর জঙ্গলে বানর, সাপ, মশা এবং জোঁকের অত্যাচার সহ্য করে পথ চলতে হয়। বর্ষাকালে হাম হামে যাবার কিছু আগে পথে দেখা পাওয়া যায় আরেকটি অনুচ্চ ছোট ঝরণার। হাম হামের রয়েছে দুটো ধাপ, সর্বোচ্চ ধাপটি থেকে পানি গড়িয়ে পড়ছে মাঝখানের ধাপে, এবং সেখান থেকে আবার পানি পড়ছে নিচের অগভীর খাদে। ঝরণার নিকটবর্তি বাসিন্দারা আদিবাসী ত্রিপুরা।


title: জাগ

text:
জাগ দেয়া স্রোতশীল বা বদ্ধ জলাশয়ে মাছ শিকারের এক কৌশলবিশেষ। অঞ্চলভেদে এই কৌশলকে "কাঠা" বা "পাটা" দেয়া বলে। বাংলাদেশের ফরিদপুর-মাদারীপুর অঞ্চলে বলে কাঠা দেয়া। এটি এক ধরনের মাছ আটকানোর ফাঁদ। ফাল্গুন-চৈত্র মাসে যখন নদী, খাল বা হাওরের পানি শুকিয়ে আসে এবং গ্রীষ্মের তাপদাহ বাড়তে থাকে তখন মাছেরা নিরাপদ আশ্রয় ও শীতলতম স্খান খুঁজে বেড়ায়। তাই লোকজন পাড়ের কাছাকাছি জলাশয়ের খানিকটা জায়গায় কচুরিপানা জড়ো করে মাছদের জন্য সেই শীতলতম আবাস গড়ে তোলে। কচুরিপানা যাতে স্রোতের টানে অন্যত্র চলে না যায় সেজন্য নির্দিষ্ট জায়গাকে লম্বা বাঁশের খুঁটি দিয়ে ঘেরা হয়। খুঁটির সাথে পানিতল বরাবর আড়াআড়ি বাঁশ বেঁধে ঘেরা হয়।
এই বেষ্টনীর ভেতরে থাকে কচুরিপানা। কচুরিপানার নিচে পানির ভেতর ডুবানো থাকে গাছের ডালপালা বা ঝোড়। এর মধ্যে মাছ আবদ্ধ থাকে, কচুরিপানার মূলের মধ্যেও থাকে কই মাছের ঝাঁক। নির্দিষ্ট সময় অন্তর "জাগ" থেকে মাছ ধরা হয়। মাছ ধরার সময় পুরো জাগটিকে জাল দিয়ে ঘিরে ফেলা হয় এবং ভেতরের কচুরিপানা ও ডাল পরিষ্কার করে ভেতর থেকে জাল দিয়ে মাছ ধরা হয়। সাধারণত কয়েকজন মিলে এক-একটা "জাগ" পরিচালনা করে। ১০-১৫ দিন পর পর জাগ তোলা হয়। রাঙ্গামাটির কাপ্তাই হ্রদে যেসব জাগ দেয়া হয় তা থেকে চিতল, বোয়াল, কই, শিং ইত্যাদি মাছ বেশি পাওয়া যায়। ফরিদপুরের জাগ থেকে আইড়, বোয়াল, চিতল, পাঙ্গাশ, শোল, কই, মাগুর ইত্যাদি মাছ পাওয়া যায়। নড়াইল ও যশোরে বাঁওড়ে ও হাওরে "জাগ" দেয়ার এতিহ্যগত প্রচলন আছে। জাগে ডালপালা থাকায় জাল ফেলে জাগ থেকে মাছ চুরির ভয় কম থাকে। শীত শেষে জাগ দেয়া শুরু হয়, বৈশাখে বর্ষা এলেই জাগ শেষ হয়। এটি বাংলাদেশের গ্রামবাংলার এক মৌসুমী ঐতিহ্য। তবে অনেক নদ-নদী ও খাল-বিল শুকিয়ে যাওয়ায় এ কর্মটিও তার ঐতিহ্য হারাচ্ছে।


title: দিঘি

text: দিঘি বলতে সাধারনত বড় পুকুর বা বড় সরোবরকে বুঝায়। পৃথিবী অনেক দেশে এই বিশাল সরোবর ছড়িয়ে ছিটে আছে।এটি সাধারনত মুক্ত ও স্বাদু পানির জলাশয় প্রাকৃতিক এবং কৃত্তিম উভয়ভাবে গড়ে উঠে। বাংলাদেশ ও ভারতে প্রচুর পরিমানে দিঘি প্রবাহমান।মুক্ত পানির জলাশয় হওয়াতে এতে প্রচুর পরিমানে মাছ উৎপাদন করা যায়।ঋতুচক্রের কারনে এই মুক্ত জলাশয়ের পানির উর্ধ্বগতি এবং ভাটা দেখা দেয়।সাধারনত বর্ষাকালে এর পানি প্রচুর পরিমানে বেড়ে যায় এবং বর্ষা ঋতু অতিবাহিত হওয়ার পর পুনরায় তার অবস্হানে ফিরে আসে।ঋতু আবর্তনের কারনে কোন কোন সময় এই জলাশয় তার যৌবন হারায় এবং চিকচিক বালুকনা নজরে আসে।ছোট আকৃতির মাছ থেকে শুরু করে মাঝারি এবং বড় আকৃতির মাছ এখানে চাষ করা সম্ভব৷


title: উত্তর মহাসাগর

text: উত্তর মহাসাগর মোটামুটি একটি বৃত্তাকার বেসিন জুড়ে অবস্থিত। এর আয়তন প্রায় , যা রাশিয়ার প্রায় সম আয়তনবিশিষ্ট। এর উপকূলরেখার আয়তন । উত্তর মহাসাগর ইউরেশিয়া, উত্তর আমেরিকা, গ্রিনল্যান্ড এবং একাধিক দ্বীপ দ্বারা বেষ্টিত। এই মহাসাগরের অন্তর্ভুক্ত সাগরগুলি হল বাফিন উপসাগর, ব্যারেন্টস সাগর, বিফোর্ট সাগর, চুকচি সাগর, পূর্ব সাইবেরীয় সাগর, গ্রিনল্যান্ড সাগর, হাডসন উপসাগর, হাডসন প্রণালী, কারা সাগর, ল্যাপটেভ সাগর, শ্বেত সাগর ও অন্যান্য শাখা জলধারা। বেরিং প্রণালী দ্বারা এই মহাসাগর প্রশান্ত মহাসাগরের সঙ্গে যুক্ত। গ্রিনল্যান্ড সাগর ও লাব্রাডর সাগর আটলান্টিক মহাসাগরের সঙ্গে উত্তর মহাসাগরের সংযোগ রক্ষা করছে।


title: আইরিশ সাগর

text: আইরিশ সাগর (, , , , Ulster-Scots: "Airish Sea", ) বা মান সাগর বা মাংক্স সাগর (, , ). আটলান্টিক মহাসাগরের একটি বাহু যা পশ্চিমে আয়ারল্যান্ড দ্বীপ এবং পূর্বে গ্রেট ব্রিটেন দ্বীপকে পৃথক করেছে। এটির আয়তন প্রায় ১ লক্ষ বর্গকিলোমিটার। সাগরটি উত্তর-পশ্চিমে নর্থ চ্যানেলের মাধ্যমে এবং দক্ষিণে সেন্ট জর্জেস চ্যানেলের মাধ্যমে আটলান্টিক মহাসাগরের সাথে সংযুক্ত। আইল অভ মান আইরিশ সাগরের বৃহত্তম দ্বীপ। আঞ্চলিক বাণিজ্য, আমদানি-রপ্তানি, পরিবহন, মৎস্য শিকার, বায়ুপ্রবাহ থেকে উৎপন্ন বিদ্যুৎশক্তি, নিউক্লীয় প্ল্যান্ট, ইত্যাদি কারণে আইরিশ সাগর গুরুত্বপূর্ণ। সাগরটির তলদেশ দিয়ে প্রায় ৮০ কিলোমিটার সুড়ঙ্গ খুঁড়ে ব্রিটেন ও আয়ারল্যান্ড দ্বীপদুইটির মধ্যে রেল যোগাযোগ স্থাপনের ব্যাপারটি নিয়ে বহুদিন ধরে আলোচনা হচ্ছে। বর্তমানে এই দুই দ্বীপের মধ্যে বাৎসরিক প্রায় ১ কোটি ২০ লক্ষ যাত্রী এবং ১৭ মিলিয়ন টন দ্রব্য আসা-যাওয়া করে।


title: আটলান্টিক মহাসাগর

text: আটলান্টিক মহাসাগর বা অতলান্ত মহাসাগর () পৃথিবীর দ্বিতীয় বৃহত্তম মহাসাগর। এর আয়তন ১০৬.৪ মিলিয়ন বর্গকিলোমিটার (৪১.১ মিলিয়ন বর্গমাইল); এটি পৃথিবীপৃষ্ঠের প্রায় এক পঞ্চমাংশ এলাকা জুড়ে অবস্থিত। আটলান্টিক মহাসাগরের পশ্চিমে উত্তর ও দক্ষিণ আমেরিকা মহাদেশ এবং পূর্বে ইউরোপ ও আফ্রিকা মহাদেশ অবস্থিত। উত্তরে উত্তর মহাসাগর এবং দক্ষিণে দক্ষিণ মহাসাগর।


title: টেথিস সাগর

text: এরপরে জুরাসিক যুগে (২০.১৩ কোটি - ১৫.২১ কোটি বছর আগে) মূলত দু'টি ঘটনা ঘটে। একদিকে সমুদ্রের জলস্তর উল্লেখযোগ্যভাবে বৃদ্ধি পাওয়ার ফলে টেথিস সাগরের পশ্চিম অংশে একটি বড় অগভীর সমুদ্রের সৃষ্টি হয়। আজকের ইউরোপের এক উল্লেখযোগ্য অংশ এই অগভীর সমুদ্রের অন্তর্ভূক্ত ছিল। অন্যদিকে আজ থেকে প্রায় ১৫ কোটি বছর আগে এককমহাদেশ প্যানজিয়ার ভাঙন শুরু হয় ও লরেশিয়া ও গন্ডোয়ানা পরস্পরের থেকে দূরে সরে যেতে শুরু করে। এরফলে টেথিস সাগরের পশ্চিম অংশ ক্রমাগত প্রসারিত হতে শুরু করে। আজকের ভূমধ্যসাগর থেকে পশ্চিমে ক্যারিবীয় সাগর পর্যন্ত বিস্তৃত আটলান্টিক মহাসাগরের অংশটি সেই টেথিস সাগরেরই পশ্চিম অংশের অবশেষ। তবে যেহেতু উত্তর- ও দক্ষিণ আমেরিকা তখনও লরেশিয়া বা গন্ডোয়ানা থেকে পৃথক হয়নি, তাই তখনও পর্যন্ত আটলান্টিক মহাসাগরের বাকি অংশের সৃষ্টি হয়নি। টেথিস সাগরের এই সর্বাধিক বিস্তৃতির কালে এই মহাসাগর পূর্ব থেকে পশ্চিমে এক অবিচ্ছিন্ন মহাসাগর হিসেবে প্রায় গোটা পৃথিবীকে ঘিরেই অবস্থান করত। উত্তরদক্ষিণে সে'সময় তার বিস্তৃতি ছিল মোটামুটি নিরক্ষরেখা থেকে ৩০° উত্তর অক্ষাংশ পর্যন্ত।


title: আয়ারল্যান্ডের ভূগোল

text: আয়ারল্যান্ড উত্তর-পশ্চিম ইউরোপে আটলান্টিক মহাসাগরে অবস্থিত একটি দ্বীপ। মহাসাগরের কারণে দ্বীপটির পশ্চিম তটরেখা অমসৃণ; এই উপকূলে অনেক ছোট দ্বীপ, উপদ্বীপ ও উপসাগর আছে। আয়ারল্যান্ডের কেন্দ্রে রয়েছে নিম্ন সমভূমি আর এর চারদিক ঘিরে রেখেছে উপকূলীয় পাহাড়। ১০৪১ মিটার উচ্চতাবিশিষ্ট কারাউনটুয়োহিল সর্বোচ্চ পর্বতশৃঙ্গ। এছাড়াও আছে কিছু বড় বড় হ্রদ। আয়ারল্যান্ডের মাঝখান দিয়ে প্রবাহিত শ্যানন নদী দ্বীপটিকে দুইভাগে ভাগ করেছে। ২৫৯ কিলোমিটার দীর্ঘ নদীটি আয়ারল্যান্ডের দক্ষিণ থেকে উত্তরে প্রবাহিত হয়ে আটলান্টিক মহাসাগরে পড়েছে। আয়ারল্যান্ড দক্ষিণে আইরিশ সাগরের মাধ্যমে যুক্তরাজ্যে থেকে এবং কেল্টীয় সাগরের মাধ্যমে মূল ইউরোপীয় ভূখণ্ড থেকে বিচ্ছিন্ন।


title: ল্যাব্রাডর সাগর

text: ল্যাব্রাডর সাগর (ফরাসী: "মের দু ল্যাব্রাডর") হলো ল্যাব্রাডর উপদ্বীপ এবং গ্রীনল্যান্ডের মধ্যে অবস্থিত উত্তর আটলান্টিক মহাসাগরের একটি শাখা। এই সাগরের দক্ষিণপশ্চিম, উত্তরপশ্চিম এবং উত্তরপূর্ব সীমান্তে মহীসোপান রয়েছে। এটি ডেভিস প্রণালীর মধ্য দিয়ে উত্তর দিকে ব্যাফিন উপসাগরের সাথে সংযুক্ত। একে আটলান্টিকের একটি প্রান্তিক সাগর হিসেবে বিবেচনা করা হয়।


title: উত্তর মহাসাগর

text: উত্তর মহাসাগর বা সুমেরু মহাসাগর উত্তর গোলার্ধের সুমেরু অঞ্চলে অবস্থিত বিশ্বের ক্ষুদ্রতম এবং সর্বাপেক্ষা কম গভীর একটি মহাসাগর। এটি পৃথিবীর পাঁচটি প্রধান মহাসাগরের অন্যতম। ইন্টারন্যাশানাল হাইড্রোগ্রাফিক অর্গানাইজেশন (আইএইচও) তথা আন্তর্জাতিক জললেখচিত্রন সংস্থা এটিকে মহাসাগরের স্বীকৃতি দিয়েছে। তবে কোনো কোনো সমুদ্রবিদ এটিকে "সুমেরু ভূমধ্যসাগর" ("Arctic Mediterranean Sea") বা "সুমেরু সাগর" ("Arctic Sea")। তাঁদের মতে এটি আটলান্টিক মহাসাগরের একটি ভূমধ্যসাগর। অন্যমতে, উত্তর মহাসাগর সব মহাসাগরের সমষ্টি বিশ্ব মহাসাগরের সর্ব-উত্তরে অবস্থিত অংশ।


title: মহাসাগর

text: প্রশান্ত এবং আটলান্টিক মহাসাগর বিষুবরেখা কর্তৃক উত্তরাংশ ও দক্ষিণাংশকে আন্তঃবিভাজন করেছে। ক্ষুদ্রতম এলাকাগুলোয় মহাসাগরকে সাগর, উপসাগর, উপত্যকা, প্রণালী ইত্যাদি নামে ডাকা হয়। ভৌগোলিক দৃষ্টিকোণে মহাসাগর বলতে সুবিশাল মহাসাগরীয় জলাধারকে বুঝায়। মহাসাগরীয় জলাধার হচ্ছে আগ্নেয়গিরির বাসাল্টের পাতলা স্তর যা পৃথিবীর অগ্নিকুণ্ডস্বরূপ। মহাসাগরীয় প্লেটের কঠিন আবরণের তুলনায় এর আবরণ পুরু হলেও কম ঘণপূর্ণ। এ দৃষ্টিকোণে পৃথিবীতে তিনটি মহাসাগর আছে যা বিশ্ব মহাসাগর, কাস্পিয়ান সাগর এবং কৃষ্ণ সাগর বা ব্ল্যাক সি নামে পরিচিত। শেষোক্ত দু’টি লওরেসিয়াসহ কাইমেরিয়া এলাকায় একত্রিত হয়েছে। ভূ-মধ্যসাগর ঐ সময়েই মহাসাগর থেকে বিচ্যুত হয়ে যায়, টেকটোনিক প্লেট নড়াচড়ার ফলে জিব্রাল্টার প্রণালী থেকে বিশ্ব মহাসাগরের সাথে সম্পর্কচ্যুত হয়। কৃষ্ণ সাগর বসফরাস প্রণালীর মাধ্যমে ভূ-মধ্যসাগরের সাথে সংযুক্ত হয়। কিন্তু বসফরাস প্রণালীর প্রাকৃতিক খালটি মহাদেশীয় শিলাচ্যুতির কারণে প্রায় ৭,০০০ বছর পূর্বে বিচ্ছিন্ন হয় এবং মহাসাগরীয় সাগরতলের একটি টুকরো জিব্রাল্টার প্রণালীর উদ্ভব ঘটে।


title: উত্তর সাগর

text: উত্তর সাগর আটলান্টিক মহাসাগরের একটি প্রান্তীয়, ভূভাগীয় সাগর, যেটি ইউরোপীয় মহীসোপানের উপর অবস্থিত। সাগরটির পূর্বে নরওয়ে ও ডেনমার্ক, পশ্চিমে স্কটল্যান্ড ও ইংল্যান্ড, এবং দক্ষিণে জার্মানি, নেদারল্যান্ড্‌স, বেলজিয়াম ও ফ্রান্স। সাগরটি উত্তর-দক্ষিণে প্রায় ৯৭০ মাইল ও পূর্ব-পশ্চিমে প্রায় ৫৬০ মাইল দীর্ঘ এবং এর আয়তন প্রায় ৫,৭৫,০০০ বর্গকিমি। উত্তর সাগর ঐতিহাসিকভাবে জার্মান মহাসমুদ্র বা জার্মানীয় সাগর নামেও পরিচিত ছিল। লাতিন ভাষায় এর নাম "Mare Germanicum" ("মারে গের্মানিকুম")।


title: কেল্টীয় সাগর

text:
কেল্টীয় সাগর ()
আটলান্টিক মহাসাগরের একটি অংশ, যা আয়ারল্যান্ড দ্বীপের দক্ষিণ উপকূল থেকে দক্ষিণে প্রসারিত হয়েছে। কেল্টীয় সাগরের পূর্বে সেন্ট জর্জেস প্রণালী, ব্রিস্টল প্রণালী এবং ইংলিশ প্রণালী, যুক্তরাজ্যের ওয়েল্‌স, কর্নওয়াল, ডেভন এবং ফ্রান্সের ব্র্যতাইন অবস্থিত। কেল্টীয় সাগরের দক্ষিণ ও পশ্চিম সীমানা মহীসোপানের উপর ভিত্তি করে সংজ্ঞায়িত।


title: ইউসুফ এস্টেস

text:
২০০৪ সাল থেকে ইউসুফ এস্টেস ইসলাম চ্যানেল এবং পিস টিভিতে নিয়মিত বিভিন্ন অনুষ্ঠানে উপস্থিত হন| এছাড়াও হুদা টিভিতেও তিনি বক্তব্য রাখেন যেটি সাপ্তাহিক ২৪ ঘন্টা বিভিন্ন ইসলামিক অনুষ্ঠানসহ সার্বক্ষণিক বিনামূল্যে সারা বিশ্বব্যাপী বিভিন্ন দেশে স্যাটেলাইট ও ইন্টারনেটে সম্প্রচারিত হয়|
তিনি নিজ উদ্যোগে গাইড আস টিভি নামের একটি টিভি চ্যানেল প্রতিষ্ঠা করেন যেটি হল আমেরিকার প্রথম চব্বিশ ঘন্টা প্রচারিত ইসলামিক টিভি চ্যানেল|


title: চারটি মহা উদ্ভাবন

text: ১৯ শতকের পর থেকে পশ্চিমা লেখক ও বুদ্ধিজীবীরা চীনাদেরই এসব আবিষ্কারের কৃতিত্ব দেন। ধর্ম প্রচারক এবং চীন বিশারদ জোসেফ এডকিন্স (১৮২৩–১৯০৫) চীনের সাথে জাপানের তুলনা করতে গিয়ে এই চারটি উদ্ভাবনের কথা আলোচনা করেন। চীন ও জাপানের বিজ্ঞান ও প্রযুক্তির তুলনা করতে "এথেনেইয়াম" ম্যগাজিনে ‘’এডকিন্স’’ এর নোটগুলোর কথা উল্লেখ করা হয়। ১৮৮০ সালে "জনসন্স নিউ ইউনিভার্সাল সাইক্লোপিডিয়া: এ সায়েন্টিফিক অ্যান্ড পপুলার ট্রেজারি অফ ইউজফুল নলেজ",। ১৮৮৭ সালে "দ্য চাউতাউকুয়ান", এবং বিশিষ্ট চীনবিশারদ বার্থল্ড ল্যাওফার ১৯১৫ সালে এই মহা উদ্ভাবনগুলো সম্পর্কে আলোচনা করেন। কেউই, যাইহোক, চার উদ্ভাবনের দিকে ইঙ্গিত করেননি বা এগুলোকে "গ্রেট" (মহা) বলেননি।


title: “ডিপ্লোমা ইন ইঞ্জিনিয়ারিং”

text: বেসরকারী পলিটেকনিকের সংখ্যা ৩৮৭টি


title: চার্লস উইলকিন্স

text: স্যার চার্লস উইলকিন্স () কেএইচ, ডিসিএল, এফআরএস (১৭৪৯ – মে ১৩, ১৮৩৬), ছিলেন একজন ইংরেজ মুদ্রাকর, প্রাচ্য ভাষাবিদ এবং কলকাতার এশিয়াটিক সোসাইটির প্রতিষ্ঠাতা-সদস্য। তিনি বাংলা এবং ফরাসি মুদ্রাক্ষরের অধুনিক আকৃতির উদ্ভাবক। পঞ্চানন কর্মকার সহযোগে, ইংরেজি ভাষায় প্রথম মুদ্রাক্ষরে "ভগবত গীতা" অনুবাদ করেন তিনি। ১৭৮৮ সালে, উইলকিন্স রয়েল সোসাইটির সদস্য নির্বাচিত হন।


title: মহান ইউ

text: ইউ পৌরাণিক কৃষিবিদ হৌজিকে নিয়ে প্লাবন নিয়ন্ত্রনের একটি কৌশল আবিস্কার করেন, যা তখনকার সময়ের জন্য খুবই গুরুত্বপূর্ণ ছিল। সরাসরি স্রোতের পথে বাঁধ না তৈরি করে তিনি খাল খনন করে কৃষি জমিতে জলসেচের ব্যবস্থা করেন এবং নদী খনন করেন। কথিত আছে, ইউ সাধারণ মানুষদের সাথে খেতেন ও ঘুমাতেন এবং তেরো বছর তাদের সাথে নিজেও খনন কাজে অংশগ্রহণ করেছেন। তার এই জলসেচ ও নদী খনন সফল হয়েছিল এবং এর মাধ্যমে হুয়াংহো নদী, ওয়ে নদী, এবং মধ্য চীনের অন্যান্য জলাশয়কে ঘিরে প্রাচীন চীনের সংস্কৃতি সমৃদ্ধ হয়েছিল। ইউ তার এই কাজের মাধ্যমে চীনের ইতিহাসে সুপরিচিত এবং চীনের ইতিহাসে তা গ্রেট ইউর মহাপ্লাবন নিয়ন্ত্রণ () নামে লিখিত রয়েছে। লংম্যান পর্বত ও হুয়াংহো নদীর মধ্য দিয়ে একটি অপ্রশস্ত বদ্ধ জলাশয় ছিল যা পূর্বে সমুদ্রের দিকে পানির প্রবাহকে বাধাগ্রস্ত করত। কথিত আছে, ইউ তার জনবল নিয়ে জলাশয়টিকে খনন করে, যা পরবর্তীকালে "ইউর পরিখা" () নামে পরিচিতি লাভ করে।


title: রাইনার ভের্নার ফাসবিন্ডার

text: রাইনার ভের্নার ফাসবিন্ডার (জার্মান: [ˈʁaɪ̯nɐ ˈvɛɐ̯nɐ ˈfasˌbɪndɐ]; ৩১ মে ১৯৪৫ - ১০ জুন ১৯৮২) ছিলেন একজন পশ্চিম জার্মান চলচ্চিত্র নির্মাতা, অভিনেতা, নাট্যকার, মঞ্চ পরিচালক, সুরকার, চিত্রগ্রাহক, সম্পাদক ও প্রাবন্ধিক। তাকে নব্য জার্মান চলচ্চিত্র আন্দোলনের পুরোধা ব্যক্তিত্ব ও অনুঘটক হিসেবে গণ্য করা হয়।


title: হেনরিয়েটা লিভিট

text: হেনরিয়েটা সোয়ান লিভিট () (৪ জুলাই, ১৮৬৮ - ১২ ডিসেম্বর, ১৯২১) মার্কিন জ্যোতির্বিজ্ঞানী। ১৮৯৩ সালে তিনি হার্ভার্ড কলেজ মানমন্দিরে সহকারী হিসেবে কাজ শুরু করেন। তার কাজ ছিল ফটোগ্রাফিক প্লেটে তারা গণনা করা। এ যুগে যে কাজটি কম্পিউটারে করা হয় তিনি এবং তার অন্যান্য সহকর্মীরা তা হাতে করতেন বলে তাদের গ্রুপটিকে এখন "হার্ভার্ড কম্পিউটার" নামে ডাকা হয়। এই কাজের জন্য হার্ভার্ডের জ্যোতির্বিজ্ঞানী এডওয়ার্ড চার্লস পিকারিং বেশ কয়েকজন নারী অধিস্নাতক শিক্ষার্থীদের নিয়োগ দিয়েছিলেন।


title: আহমেদ বুখাতির

text: আহমেদ বুখাতির (জন্ম: ২ জুলাই, ১৯৭৫) হলেন একজন আমিরাতি নাশীদ গায়ক| তিনিই প্রথম মধ্যপ্রাচ্যীয় নাশীদ শিল্পী যিনি ভার্জিন মিউজিক টপ চার্টে প্রথমবারের মত শীর্ষস্থানে ছিলেন| শৈশবকালে তিনি কুরআন তিলাওয়াত অধ্যয়নের মাধ্যমে অতীবাহিত করেন| বিশ বছর থেকে তিনি গান গাওয়া শুরু করেন| ইসলামী শরীয়াহ অণুযায়ী তিনি কোন বাদ্যযন্ত্র ছাড়াই তার নাশীদ ও গানসমূহ পরিবেশন করেন| তার অ্যালবামসমুহ মধ্যপ্রাচ্যে জাতীয়ভাবে ও আন্তর্জাতিকভাবে বহুবার সর্বোচ্চ সংখ্যক কপি বিক্রীত হওয়ার গৌরব অর্জন করে|


title: ওয়ার্ল্ড ওয়াইড ওয়েবের ইতিহাস

text: ব্রিটিষ পদার্থবিজ্ঞানী ও কম্পিউটার বিজ্ঞানী টিমথি বার্নার্স-লি সুইজারল্যান্ডের জেনেভার সার্ন সংস্থার একটি প্রকল্প হিসেবে ওয়ার্ল্ড ওয়াইড ওয়েব উদ্ভাবন করেন। তিনি বেশ কিছু বিদ্যমান ধারণাকে একটিমাত্র ব্যবস্থাতে সংযুক্ত করেন, যাতে পদার্থবিজ্ঞানীরা ইন্টারনেটে আরও সহজে তথ্য ব্যবহার করতে পারেন। বার্নার্সের সবচেয়ে গুরুত্বপূর্ণ অবদান হল তিনি পূর্বতন গোফার সেবায় ব্যবহৃত হাইপারলিংকের ধারণার সাথে মাল্টিমিডিয়া প্রযুক্তির (অর্থাৎ ছবি অন্তর্ভুক্ত করার ক্ষমতা) সমন্বয় ঘটান। বার্নার্স-লি ১৯৮০-র দশকের শুরুর দিকেই হাইপারটেক্সট নিয়ে গবেষণা শুরু করেন। ওয়েবের একটি শুরুর দিকের প্রোটোটাইপ রূপ ১৯৮৯ সাল থেকে সার্নে ব্যবহৃত হতে শুরু করে। বার্নার্সের এই উদ্ভাবন দ্রুত বিশ্বের বিভিন্ন বিশ্ববিদ্যালয়ে ছড়িয়ে পড়ে।


title: সেম্যান্টিক ওয়েব

text: সেম্যান্টিক ওয়েব তথা অর্থভিত্তিক ওয়েব একটি প্রকল্প যার উদ্দেশ্য হলো তথ্য আদানপ্রদানের একটি বিশ্বজনীন মাধ্যম তৈরি করা; বিভিন্ন ডকুমেন্ট ও তাদের সাথে সংশ্লিষ্ট অর্থ (যা কম্পিউটারের সাহায্যে বিশ্লেষণ করা যায়) ওয়ার্ল্ড ওয়াইড ওয়েবে স্থাপন করে এই মাধ্যম তৈরি করা সম্ভব। ওয়ার্ল্ড ওয়াইড ওয়েবের উদ্ভাবক টিম বার্নার্স-লি সেম্যান্টিক ওয়েব দর্শনেরও উদ্ভাবক এবং তিনি বর্তমানে প্রকল্পটি দেখাশোনা করছেন। তাঁর নেতৃত্বে ওয়ার্ল্ড ওয়াইড ওয়েব কনসোর্শিয়াম (ডাব্লিউথ্রিসি, W3C) স্ট্যানডার্ড, মার্ক-আপ ও অন্যান্য টুলের মাধ্যমে ওয়ার্ল্ড ওয়াইড ওয়েবকে সেমান্টিক ওয়েবে প্রসারিত করতে কাজ করে চলছে।


title: মক্কা বিজয়

text: মক্কা ইব্রাহিমীয় উপত্যকায় অবস্থিত, যা প্রায় ১০০০ ফিট উচু কালো অসমতল পাহাড় দ্বারা পরিবেষ্টিত। পাহাড়গুলোর খাঁদের মাঝে চল্লিশটি প্রবেশপথ ছিল। এগুলো ছিল উত্তর-পশ্চিম, দক্ষিণ-পশ্চিম, দক্ষিণ ও উত্তর-পূর্ব দিকে অবস্থিত। মুহাম্মাদ (সা) মুসলিম সেনাবাহিনীকে চারটি সারিতে বিভক্ত করেন: যেগুলোর প্রত্যেকটি এক এক পথ দিয়ে অগ্রসর হবে। মুহাম্মাদ (সা) যে সারিতে উপস্থিত ছিলেন তার নেতৃত্ব দেন আবু উবাইদুল্লাহ ইবনে জাররাহ। মদিনার প্রধান প্রবেশ পথের মধ্য দিয়ে আজাখিরের নিকটবর্তী উত্তর-পশ্চিম দিক থেকে মক্কায় প্রবেশের কর্মপরিকল্পনা গ্রহণ করা হয়। মুহাম্মাদের চাচাতো ভাই আল-যুবায়ের দ্বিতীয় সারির নেতৃত্ব দিলেন এবং উক্ত সারিটি দক্ষিণ-পশ্চিম দিক হতে কুদা পাহাড়ের পশ্চিমের একটি পথ দিয়ে মক্কায় প্রবেশ করে। দক্ষিণ দিক হতে কুদাইর মধ্য দিয়ে প্রবিষ্ট সারিটি মুহাম্মাদ (সা) এর চাচাতো ভাই আলীর নেতৃত্বাধীন ছিল। সর্বশেষ কলামটি ছিল খালিদ ইবনে ওয়ালিদের নেতৃত্বাধীন, যা খান্দামা ও লাইসের মধ্য দিয়ে উত্তর-পূর্ব দিক দিয়ে প্রবেশের জন্য এগিয়ে যায়।


title: পশ্চিম সাহারা

text: মরোক্কান এবং মৌরিতানিয়ায় অভিযানগুলি পোলিশরা ফ্রন্টের দ্বারা প্রতিহত করা হয়েছিল, যা আলজেরিয়া থেকে সাহায্য লাভ করেছিল। এটি গেরিলা যুদ্ধ শুরু করে এবং 1979 সালে, মরিতানিয়া তার রাজধানী এবং অন্যান্য অর্থনৈতিক লক্ষ্যগুলির একটি বোমা সহ Polisario থেকে চাপের কারণে প্রত্যাহার করে নেয়। মরক্কো তার নিয়ন্ত্রণ অঞ্চলটি বাকি এলাকা জুড়ে প্রসারিত করেছে। গেরিলা যোদ্ধাদের বাদ দিতে মরুভূমি (বর্ডার ওয়াল বা মরক্কোর দেওয়াল নামে পরিচিত) বিস্তৃত বালি-বীমার স্থাপন করে গেরিলাদের মধ্যে এটি ধীরে ধীরে অন্তর্ভুক্ত হয়। জাতিসংঘের একটি সেটলমেন্ট প্ল্যানের অধীনে 1991 সালের যুদ্ধবিরতিতে শান্তিরক্ষা মিশন মুনর্সো'র তত্ত্বাবধানে যুদ্ধবিরতির অবসান ঘটে।


title: মকরক্রান্তি

text: মকরক্রান্তি বা মকরক্রান্তি রেখা বা দক্ষিণ বিষুব হল দক্ষিণ গোলার্ধে অবস্থিত একটি অক্ষাংশীয় বৃত্ত, যার উপরে সূর্য দক্ষিণায়নের সময় (২১ ডিসেম্বর তারিখে) লম্বভাবে কিরণ দেয়। দক্ষিণ গোলার্ধের যত দূরত্ব পর্যন্ত সূর্য লম্বভাবে কিরণ দেয় তার মধ্যে মকরক্রান্তি রেখা সর্ব দক্ষিণে অবস্থিত। মকরক্রান্তি রেখার সমমান বিশিষ্ট উত্তর গোলার্ধের অক্ষাংশটি হলো কর্কটক্রান্তি রেখা। মকরক্রান্তি রেখা পৃথিবীর মানচিত্রে অঙ্কিত প্রধান পাঁচটি অক্ষাংশের একটি। ১০ জুন ২০১৮ পর্যন্ত রেখাটি ২৩°২৬′১২.৮″ (বা ২৩.৪৩৬৮৯°) অক্ষাংশে বিদ্যমান রয়েছে।


title: পশ্চিম সাহারা

text: জাতিসংঘ 1975 সালের শেষের দিকে একটি পরিদর্শন মিশনের মাধ্যমে এবং সেইসাথে আন্তর্জাতিক আদালতের বিচার (আইসিজে) থেকে একটি রায় দিয়ে এই বিরোধ নিষ্পত্তি করতে চেষ্টা করে। এটি স্বীকৃত যে পশ্চিমী সাহারা মরোক্কো এবং মরিতানিয়া সঙ্গে ঐতিহাসিক লিঙ্ক, কিন্তু স্প্যানিশ উপনিবেশকরণ সময়ে অঞ্চলের উপর রাজ্য উপর সার্বভৌমত্ব প্রমাণ করার জন্য পর্যাপ্ত নয়। এলাকাটির জনসংখ্যা তাই স্বনির্ধারণের অধিকার অর্জন করেছে। 6 নভেম্বর 1975 মরোক্কো পশ্চিমী সাহারার মধ্যে গ্রীন মার্চ শুরু; 350,000 নিরস্ত্র মরোক্কো দক্ষিণ মরোক্কোতে তারফায়া শহরে একত্রিত হয়ে মরক্কোর রাজা হাসান দ্বিতীয় থেকে একটি শান্তিপূর্ণ অভিযানে সীমান্ত অতিক্রম করার জন্য অপেক্ষা করেছিল। কয়েক দিন আগে, 31 অক্টোবর, মরোক্কোর সৈন্যরা উত্তর থেকে পশ্চিম সাহারা আক্রমণ করে।


title: কুম্ভ (তারকামণ্ডল)

text:
কৃম্ভ রাশি মকর রাশির পূর্বে অবস্থিত। পেগাসাস বর্গ এবং দক্ষিণ মীন মণ্ডলের ফোমালহট তারার মাঝে তিনটি তারা দিয়ে একটি সমবাহু ত্রিভুজ আাঁকা যায় যা হল কলসের মুখ। দক্ষিণের তারাগুলোর পূর্বের বাঁকানো সারিটিকে পানির ধারা কল্পনা করা হয়, অর্থাৎ কলসের মুখ থেকে পানি গড়িয়ে নিচে পড়ছে। পানির এ ধারাটি নিচে দক্ষিণ মীনের মাছের মুখে পড়তে দেখা যায়।
ধৃতরাষ্ট্র (Sadalmelik), গান্ধারী(Sadalsuud), বিদুর(Sadachbia), দুর্যেোধন(λ Aquarii) প্রভৃতি কুম্ভরাশির উল্লেখযোগ্য তারা।


title: এম-১০৯ (মিশিগান হাইওয়ে)

text: এম-১০৯ একটি ছেদ আরম্ভ হয়েছে এম-২২ সাম্রাজ্যের উত্তর থেকে। ট্রাঙ্কলাইনটি ম্যাপেল গ্রোভ কবরস্থানের আগে মরুভূমি মহাসড়ক বরাবর উত্তরদিকে চলে গেছে এবং স্লিপিং বিয়ার ড্যান ন্যাশনাল লেকশোর মধ্যদিয়ে চলে গেছে।  একটি সামাজিক মিডিয়ার প্রচারণার উপর ভিত্তি করে ওয়েবসাইট ভোটদানের মাধ্যমে ২০১১ সালের  আগস্টে গুড মর্নিং আমেরিকা' দ্বারা দেয়া এলাকা দেয়া হয়েছিল“আমেরিকায় সবচেয়ে সুন্দর জায়গা”।  আরও উত্তরে, মহাসড়কটি গ্লেন লেকের পশ্চিম তীরে বরাবর একএিত হওয়ার আগে পিয়ার্স স্টকিং সিনেক ড্রাইভের প্রবেশদ্বার অতিক্রম করেছে। লেকের পশ্চিম কোণের কাছাকাছি, এম-১০৯ একটি উচু বালু এলাকার প্রবেশমুখের পাশ দিয়ে অতিক্রম করেছে, যেটা প্রধানত ময়দান। ট্রাঙ্কলাইন গ্লেন হ্যাভেন রাস্তা, আগের এম-২০৯, দক্ষিণের গ্লেন হ্যাভেন, মিশিগান লেকের উপকূলের আগের বন্ধ শহরের সাথে ছেদে ৯০-ডিগ্রী মোড়ে তৈরী করেছে। এম-১০৯ হারবার মহাসড়কের অনুসরণ ছেদে পূর্বদিকে ঘুরেছে। এটা অন্য একটি বৃক্ষপূর্ণ এলাকা গ্লেন লেক এবং স্লিপিং বিয়ার বের মধ্যে মধ্যদিয়ে চলে গেছে। মহাসড়কটি ডি.এইচ. ডে ক্যাম্পগ্রাউণ্ড দিয়ে অতিক্রম করেছে এবং পশ্চিমী এভিনিউ অনুসরণ করে গ্লেন আর্বরে প্রবেশ করেছে। এম-২২(রে স্ট্রিট) এর সাথে ছেদে, এম-১০৯ শহরের মাঝখানে শেষ হয়েছে।


title: স্পেন

text: স্পেনের উত্তর সীমানাতে আটলান্টিক মহাসাগরের একটি বাহু বিস্কায়া উপসাগর অবস্থিত। উত্তর-পূর্ব সীমানায় পিরিনীয় পর্বতমালা স্পেনের সাথে ফ্রান্স এবং অতিক্ষুদ্র রাষ্ট্র অ্যান্ডোরার একটি প্রাকৃতিক সীমানা গঠন করেছে। পূর্ব দিকে ভূমধ্যসাগর, দক্ষিণে ভূমধ্যসাগর ও আটলান্টিক মহাসাগর এবং পশ্চিমে পর্তুগাল ও আটলান্টিক মহাসাগর স্পেনের বাকী সীমানা নির্ধারণ করেছে। স্পেনের সর্বদক্ষিণ বিন্দুটি মরক্কোর দিকে মুখ করে অবস্থিত এবং দেশ দুইটি সরু জিব্রাল্টার প্রণালী দ্বারা একে অপরের থেকে বিচ্ছিন্ন; স্পেন তাই ইউরোপের সাথে আফ্রিকার সঙ্গমস্থলে অবস্থিত। এছাড়া আটলান্টিক মহাসাগরের লাস কানারিয়াস দ্বীপপুঞ্জ এবং ভূমধ্যসাগরের বালেয়ারীয় দ্বীপপুঞ্জগুলিও স্পেনের শাসনাধীন। এছাড়া মরক্কোতে সেউতা এবং মেলিইয়া নামের দুইটি ছিটমহল স্পেন পরিচালনা করে। উত্তর আফ্রিকার উপকূলের কাছে অবস্থিত পেনিয়ন দে বেলেস দে লা গোমেরা নামক দ্বীপ, আলহুসেমাস ও চাফারিনাস দ্বীপপুঞ্জগুলিও স্পেনের অধিকারে পড়েছে। ব্রিটিশদের অধীনে অবস্থিত জিব্রাল্টার স্পেনের মূল ভূখণ্ডের একেবারে দক্ষিণ প্রান্তসীমায় অবস্থিত।


title: দক্ষিণ মেরু

text: পূর্বে দক্ষিণ মেরু পৃথিবীর দক্ষিণ গোলার্ধের সমুদ্রে অবস্থান করলেও মহাদেশীয় প্রবাহের ফলে বর্তমানে অ্যান্টার্কটিকায় অবস্থিত। অ্যান্টার্কটিকার এই স্থানটি সমুদ্রপৃষ্ঠ থেকে ২,৮৩৫ মিটার বা ৯,৩০১ ফুট ওপরে ২,৭০০ মিটার পুরু বরফে ঢাকা মালভূমিতে অবস্থিত। তাই এই স্থানের ভূপৃষ্ঠ সমুদ্রপৃষ্ঠ থেকে মাত্র ১০০ মিটারের মতো উঁচু। এই স্থান থেকে সবচেয়ে নিকটবর্তী সমুদ্র ১৩০০ কিলোমিটার দূরে তিমি উপসাগর। মেরুর বরফ মূল মধ্যরেখার থেকে ৩৭° থেকে ৪০° পশ্চিমের মধ্যে ওয়েডেল সাগরের দিকে বছরে ১০ মিটার করে প্রবাহিত হচ্ছে।


title: উত্তর মেরু

text: দক্ষিণ মেরু যেখানে একটি বিশাল মহাদেশের কেন্দ্রভাগে অবস্থিত, সেখানে উত্তর মেরুর অবস্থান আর্কটিক মহাসাগরের মধ্যভাগে। মহাসাগরের এই অংশের পানি বছরের অধিকাংশ সময়েই সামুদ্রিক বরফে আবৃত থাকে। এ কারণেই উত্তর মেরুতে কোন স্থায়ী স্টেশন স্থাপন সম্ভব নয় যা দক্ষিণ মেরুতে সম্ভব হয়েছে। অবশ্য সোভিয়েত ইউনিয়ন (পরবর্তীতে রাশিয়া) এ অঞ্চলে মনুষ্যবাহী কয়েকটি স্থানান্তরযোগ্য স্টেশন স্থাপন করেছিল। এর কয়েকটি আবার উত্তর মেরু বা এর খুব নিকট দিয়ে অতিক্রম করে যেতে সমর্থ হয়েছে। উত্তর মেরুতে সামুদ্রিক গভীরতা ১৩,৪১০ ফুট (৪০৮৭ মিটার)। এই বিন্দু থেকে নিকটতম স্থানটি হচ্ছে কাফেক্লুবেন দ্বীপ। এই দ্বীপটি গ্রিনল্যান্ডের নিকটতম সমুদ্র উপকূল থেকে ৪৪০ মাইল (৭০০ কিলোমিটার) দূরে অবস্থিত। অবশ্য এই বিন্দুর বেশ নিকটে কিছু পাথুরে তীর-ভূমি রয়েছে।


title: পশ্চিম সাহারা

text: মরক্কো বার্লি দ্বিপাক্ষিক আলোচনার আলজেরিয়া পেতে চেষ্টা করেছে, আলজেরিয়ার সামরিক বাহিনীর বিড়াল হিসাবে Polisario এর দৃষ্টিভঙ্গির উপর ভিত্তি করে। এটি ফ্রান্স থেকে কণ্ঠস্বর সমর্থন পেয়েছে এবং মাঝে মাঝে (এবং বর্তমানে) মার্কিন যুক্তরাষ্ট্র থেকে। এই আলোচনা মরক্কোর শাসনের অধীনে একটি পশ্চিমী সাহারার স্বায়ত্তশাসনের সঠিক সীমা নির্ধারণ করবে কিন্তু মরোক্কোর "অবিলম্বে অধিকার" অঞ্চলটি আলোচনায় একটি পূর্বশর্ত হিসাবে স্বীকৃত ছিল। আলজেরীয় সরকার ধারাবাহিকভাবে প্রত্যাখ্যান করেছে, দাবি করছে যে এটির কোনওরকম ইচ্ছা নেই এবং পলিসারিয়োর ফ্রন্টের পক্ষে কোনও হস্তক্ষেপ করার অধিকার নেই।


title: খিমাইরা

text: খিমাইরা () হচ্ছে গ্রিক পুরাণের এক ভয়ংকর ড্রাগন। শিমাইরা ছিল তাইফন ও একিদ্নার সন্তান। পরবর্তীতে বেল্লেরোফোন তাকে বধ করে। খিমাইরার সাথে তার ভাই ওর্থরুসের মিলনে নেমিয়ার সিংহ ও স্ফিংক্সের জন্ম হয়। এটি অগ্নি উদ্গীরণকারী প্রাণী। গ্রীক পুরাণের এই দানব প্রাণিটি যার মুখ সিংহের, দেহ ছাগলের আর লেজ সাপের মতো।


title: ক্রিউস

text: গ্রিক পুরাণে ক্রিউস (; বা, Κριός, "ক্রিয়োস"/"ক্রিঅস") ছিলেন বারোজন টাইটানদের একজন। তিনি ছিলেন উরানোস ও গাইয়ার সন্তান এবং একজন টাইটান দেবতা। ক্রিউসের সাথে পোন্তুস এর কন্যা এউরিবিয়ার মিলনে আস্ত্রাইয়ুস, পাল্লাস ও পের্সেস নামের তিনজন পুত্রের জন্ম হয়।


title: প্রোক্রিস

text: গ্রিক পুরাণে, প্রোক্রিস (প্রাচীন গ্রিক ভাষায়: Πρόκρις "প্রোক্রিস্") ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। সে দেইওনেউসের পুত্র কেফালুসকে বিয়ে করে। তাদের কোনও সন্তান ছিল না। একদিন কেফালুস যখন বনে শিকার করছিল তখন ঊষাদেবী এয়স তাকে অপহরণ করে। এয়সের সাথে কেফালুস মিলিত হয় এবং এর ফলে ফাইথোন (হেলিয়সের পুত্র ফাইথোন নয়) নামে এক পুত্রের জন্ম হয়। পরবর্তীতে এক দুর্ঘটনায় কেফালুসের হাতে প্রোক্রিসের মৃত্যু হয়।


title: দেইদামেইয়া (গ্রিক পুরাণ)

text: দেইদামেইয়া রাজা লাইকোমিদেসের সাত কন্যার মধ্যে একজন যার সাথে আকিলেস লুকিয়ে ছিলেন। এই কাহিনীর কিছু কিছু সংকলনে জানা যায় আকিলিস রাজা লাইকোমিদেসের দরবারে লুকিয়ে ছিলেন রাজকুমারীদের দাসী সেজে, তিনি পিরহা নাম নিয়ে। যদিও দেইদামেইয়া এবং আকিলিস উভয়ই আট বছরের শিশু ছিলেন, তবু তাদের মধ্যে প্রেমের সম্পর্ক গড়ে ওঠে। ওডিসিউস যখন রাজা লাইকোমিদেসের প্রাসাদে আসেন তখন তিনি আকিলিসের রহস্য সকলের সামনে উন্মোচিত করেন। আকিলিস ট্রোজান যুদ্ধে যাওয়ার সিদ্ধান্ত নেন; পিছে পড়ে থাকে ভগ্নহৃদয় এবং গর্ভবতী দেইদামেইয়া। তাদের ছেলে নিওটোলেমাস পরবর্তীতে বাবার সাথে ট্রোজান যুদ্ধে অংশ নেয় এবং ঘটনাচক্রে ওরেস্তেসের হাতে নিহত হয়। আরও জানা যায় যে নিওটোলেমাস তার মিত্র হেলেনাসের সাথে দেইদামেইয়ার বিয়ে দেয়। টলেমি হেফাইসশনের জানান দেইদামেইয়া এবং আকিলিসের আরেকটি ছেলে ছিল, ওনেইরোস, যাকে ওরেস্তেস অনিচ্ছাকৃতভাবে হত্যা করেন।


title: দৈত্য (পুরাণ)

text: "গ্রীক পুরাণে জায়গান্টেসরা ছিল (কবি হেসোইড এর মতে) ইউরেনাস ও গাইয়ার (আকাশ ও পৃথিবীর আত্মা) সন্তান যেখানে কিছু চিত্রায়ন তাদের সাপের মত পা দিয়েছিল। যখন গাইয়া মাউন্ট অলিম্পাস আক্রমন করেছিল,তারা অলিম্পিয়ান ইশ্বর" জায়গানটোমাচির সাথে সংঘর্ষে জড়িয়ে পড়েছিল।এই যুদ্ধের আকস্মাৎ নিস্পত্তি হয়েছিল যখন নায়ক হারকিউলিস অলিম্পিয়ানদের সাহায্য করতে রাজী হয় ।গ্রীকরা বিশ্বাস করতো  তাদের কিছু যেমন এন্সেলাডাসকে তখন থেকে মাটির নিচে চাপা দেওয়া হয়েছিল এবং তাদের পীড়াদায়ক কম্পনের ফলে ভূমিকম্প ও আগ্নেয়-উৎপাত হতো।


title: কিউপিড

text: ইংরেজি Cupid (ল্যাটিন Cupido যার অর্থ ”কাম”) রোমান পুরাণের কামদেবতা। যুদ্ধের দেবতা মার্স এবং প্রেমের দেবী ভিনাসের পুত্র। গ্রিক পুরাণে তাঁর নাম ইরস। যদিও ক্ল্যাসিকার গ্রিক উপাখ্যানে ইরোস ছোট্ট সুন্দরদুটি ডানার অধিকারি তরুন হিসাবে দেখান হয়েছে, হেলেনীয় সময়ে তাকে নিটোল স্বাস্থ্যের অধিকারী ডানাযুক্ত বালকের চেহারায় দেখতে পাওয়া যায়। এই সময়ে তার মূর্তিতে তীর ও ধনুক সংযোজিত হয় যা কিউপিডের শক্তির প্রতীক। একজন দেবতা বা মানুষ যে কেউ তার তীরের আঘাতপ্রাপ্ত হলে অপ্রতিরোদ্ধ কামের বসবর্তী হবে। পৌরনিক কাহিনিতে কিউপিডের চরিত্রটি সাধারনত সংক্ষিপত হয়। গল্পের গতি অব্যাহত রাখতেই তার ব্যবহার বেশি দেখা যায়। শুধামাত্র কিউপিড ও সাইকি কাহিনিতে কিউপিডকে প্রধান চরিত্রে দেখা যায়। যেখানে তার নিজের অস্ত্রে আঘাতপ্রাপ্ত হয়ে কিউপিড প্রেমের কঠিন পরীক্ষায় অবতীর্ণ হয়।


title: হেরা

text: হেরা (প্রাচীন গ্রিক ভাষায়: Ήρα "হ্যারা") গ্রিক পুরাণের অন্যতম গুরুত্বপূর্ণ চরিত্র। ক্রোনোস এবং রিয়ার কন্যা হেরার সঙ্গে তার সহোদর জিউসের বিয়ে হয়। সেই কারনে স্বর্গরাণী হিসেবে পূজিত হতেন। রোমক পুরাণে হেরাকে জুনো বলা হয়। হেরার সন্তানদের মধ্যে অ্যারেস, হেফেস্টাস, হীবির নাম উল্লেখযোগ্য।


title: গর্গনেস

text: গ্রিক পুরাণে, গর্গনেসরা (গ্রিক: γοργώ বা γοργών) ছিল ফোর্কিস ও কেতোর সন্তান। তারা তিন বোন ছিল রাক্ষসী। তারা ছিল অনেক প্রাচীন এবং তারা ছিল তীক্ষ্ণ-দন্তবিশিষ্ট। তাদের তিনজনের নাম হল - মেদুসা, এউরিয়ালে ও স্থেন্নো। এদের মধ্যে শুধুমাত্র মেদুসাই ছিল মরণশীল, অন্য দুইজন ছিল অমর। মেদুসা দেখতে এতই ভয়ংকর ছিল যে কোন মরণশীল মানুষ তার দিকে তাকালেই ভয়ে জমে পাথর হয়ে যেত। পরবর্তীতে জিউস-পুত্র পের্সেউস মেদুসাকে বধ করে।


title: একিদ্‌না

text: গ্রিক পুরাণে, একিদ্‌না ছিল ফোর্কিস ও কেতোর সন্তান। তার বোনেরা হল তিনজন গর্গন ও তিনজন গ্রাইয়া। একিদ্না ছিল এক স্ত্রী-ড্রাগন। তার্তারুস ও গেইয়ার পুত্র ভয়ংকর দৈত্য তাইফন ছিল তার স্বামী। তাদের সন্তানেরা হল - কের্বেরুস, লের্নীয় হাইদ্রা, ওর্থরুস ও শিমাইরা। এরা সবাই ছিল দৈত্য-দানব। হেরাক্লেসের হাতে হাইদ্রা ও ওর্থরুস নিহত হয়। জিউসের হাতে তাইফন নিহত হয়।


title: সেলেনে

text: গ্রিক পুরাণে, সেলেনে (প্রাচীন গ্রিক ভাষায়: Σελήνη "সেল্যান্যা") ছিলেন আদি চন্দ্রদেবী। তিনি ছিল টাইটান হাইপেরিয়ন ও থেইয়ার সন্তান। বেশিরভাগ চন্দ্রদেবীর ন্যায় গ্রিক পুরাণে তার বেশ কিছুটা প্রভাব লক্ষ্য করা যায়। তিনি ছিলেন আদি সূর্যদেবতা হেলিয়সের বোন। সন্ধ্যাবেলা যখন তার ভাই হেলিয়সের সূর্যরথের যাত্রা শেষ হত, তখনই সেলেনের চন্দ্ররথের যাত্রা শুরু হত।


title: বেংট হল্‌মস্ত্রম

text: বেংট হল্‌মস্ত্রম (ফিনীয় ভাষায় Bengt Holmström) একজন ফিনীয় অর্থনীতিবিদ। অর্থনীতির "কন্ট্রাক্ট তত্ত্ব" নিয়ে গবেষণার স্বীকৃতি হিসেবে ২০১৬ সালে নোবেল পুরস্কার পান এই অর্থনীতিবিদ। তাঁর গবেষণায় যুক্ত ছিলেন আরেক অর্থনীতিবিদ অলিভার হার্ট (অর্থনীতিবিদ)। তাঁদের গবেষণার আওতা এতটাই ব্যাপক যে, বীমা নীতিমালা ও নির্বাহীদের বেতন থেকে শুরু করে জেলখানার ব্যবস্থাপনাও এর আওতার মধ্যে পড়ে।


title: অর্থনীতি

text: অর্থনীতির বাস্তব ক্ষেত্রে বিভিন্ন প্রকল্পে প্রবৃদ্ধিকে গুরুত্ব দেয়া হয়, যা আলোচিত হয়ে আসছে “১৯০০ সাল হতে অর্থনীতির মুল পরিবর্তন” নামে। বেশির ভাগ বিশ্ববিদ্যালয় এবং কলেজের একটি মূল, বিদ্যালয় বা বিভাগ থাকে যা বিষয়কে প্রাতিষ্ঠানিক মর্যাদা দেয়, যেমন কলা বিভাগ, বাণিজ্য বিভাগ। “Bank of Sweden Prize in Economic Sciences in Memory of Alfred Nobel” (যাকে অর্থনীতির নোবেল পুরস্কার বলা হয়) হচ্ছে অর্থনীতিবিদদের জন্য একটি বাৎসরিক পুরস্কার যা এই বিষয়ে জ্ঞান সমৃদ্ধ অবদানের জন্য দেয়া হয়। বেসরকারী খাতে যেমন শিল্প, ব্যাংক, আর্থিক প্রতিষ্ঠান ইত্যাদিতে অর্থনীতিবিদগন পরামর্শদাতা হিসেবে নিয়োগ প্রাপ্ত হন। অর্থনীতিবিদগন সরকারি বিভিন্ন বিভাগে এবং প্রকল্পে যেমন রাজস্ব, কেন্দ্রীয় ব্যাংক, পরিসংখ্যান ব্যুরো ইত্যাদিতে নিয়োগপ্রাপ্ত হন।


title: মুহাম্মদ ইউনূস

text: অধ্যাপক ড. মুহাম্মদ ইউনূস (জন্ম: ২৮ জুন, ১৯৪০) বাংলাদেশী নোবেল পুরস্কার বিজয়ী ব্যাংকার ও অর্থনীতিবিদ। তিনি চট্টগ্রাম বিশ্ববিদ্যালয়ের অর্থনীতি বিভাগের একজন শিক্ষক। তিনি ক্ষুদ্রঋণ ধারণার প্রবর্তক। অধ্যাপক ইউনূস গ্রামীণ ব্যাংকের প্রতিষ্ঠাতা। মুহাম্মদ ইউনূস এবং তার প্রতিষ্ঠিত গ্রামীণ ব্যাংক যৌথভাবে ২০০৬ সালে নোবেল শান্তি পুরস্কার লাভ করেন। তিনি প্রথম বাংলাদেশী হিসেবে এই পুরস্কার লাভ করেন। ইউনূস "বিশ্ব খাদ্য পুরস্কার" সহ আরও জাতীয় ও আন্তর্জাতিক পুরস্কার লাভ করেছেন।


title: নোবেল পুরস্কার ২০১৫

text:
২০১৫ সালে অর্থনীতিতে নোবেল পেয়েছেন ইঙ্গো-মার্কিন অর্থনীতিবিদ অ্যানগাস ডেটন। ভোগ, দারিদ্র্য ও জনকল্যাণ বিষয়ে গবেষণার জন্য তাঁকে এই পুরস্কার দেওয়া হয়।
১২ অক্টোবর সুইডেনের রাজধানী স্টকহোমে এক সংবাদ সম্মেলনে দ্য রয়েল সুইডিশ অ্যাকাডেমি অব সায়েন্সেস এ ঘোষণা দেয়। যুক্তরাজ্যের এডিনবার্গে ১৯৪৫ সালে জন্মগ্রহণ করেন অ্যানগাস ডেটন। তিনি ১৯৮৩ সাল থেকে যুক্তরাষ্ট্রের নিউজার্সি অঙ্গরাজ্যের প্রিন্সটন ইউনিভার্সিটির অর্থনীতি এবং আন্তর্জাতিক বিষয়ের অধ্যাপক হিসেবে দায়িত্ব পালন করছেন ৷


title: বেংট হল্‌মস্ত্রম

text: গবেষণার মাধ্যমে ব্রিটিশ-মার্কিনী অর্থনীতিবিদ অলিভার হার্ট ও ফিনল্যান্ডের বেংট হল্‌মস্ত্রম অর্থনীতির কন্ট্রাক্ট তত্ত্বকে এক নতুন উচ্চতায় নিয়ে গেছেন বলে মনে করছেন নোবেল পুরস্কার বিচারকেরা। অর্থনীতিতে নোবেল পুরস্কার ঘোষণা করে প্রকাশিত বিবৃতিতে বলা হয়, "এ দুই অর্থনীতিবিদ তাদের গবেষণায় প্রতিষ্ঠানের শীর্ষ নির্বাহীদের কার্যভিত্তিক বেতন, বীমা খাতে ডিডাকটিবলস (বীমা করার আগে গ্রহীতার অবশ্য প্রদেয় অর্থ) ও কোপেমেন্ট (স্বাস্থ্য বীমায় নির্দিষ্ট সেবার বিনিময়ে প্রদেয় অর্থ) এবং সরকারি খাতের বেসরকারীকরণসহ বহুমুখী বিভিন্ন চুক্তিভিত্তিক বিষয়াদি নিয়ে আলোচনা করেছেন। বিভিন্ন খাতের নীতিনির্ধারণ ও সাংগঠনিক রূপরেখা এবং তাত্ত্বিক ভিত্তি তৈরিতে তাদের গবেষণা নিশ্চিতভাবেই অগ্রসর ভূমিকা পালন করতে যাচ্ছে।"


title: অমর্ত্য সেন

text: অমর্ত্য সেন (জন্ম ৩রা নভেম্বর, ১৯৩৩) একজন নোবেল পুরস্কার বিজয়ী ভারতীয় বাঙালী অর্থনীতিবিদ ও দার্শনিক। দুর্ভিক্ষ, মানব উন্নয়ন তত্ত্ব, জনকল্যাণ অর্থনীতি ও গণদারিদ্রের অন্তর্নিহিত কার্যকারণ বিষয়ে গবেষণা এবং উদারনৈতিক রাজনীতিতে অবদান রাখার জন্য ১৯৯৮ সালে তিনি অর্থনৈতিক বিজ্ঞানে ব্যাংক অফ সুইডেন পুরস্কার (যা অর্থনীতির নোবেল পুরস্কার হিসেবে পরিচিত) লাভ করেন। অমর্ত্য সেনই জাতিসংঘের বিভিন্ন দেশের শিক্ষা এবং মানব সম্পদ উন্নয়ন সম্পর্কে ধারণা পাওয়ার জন্য মানব উন্নয়ন সূচক আবিষ্কার করেন। তিনিই প্রথম মার্কিন যুক্তরাষ্ট্রের নাগরিক না হয়েও ন্যাশনাল হিউম্যানিটিস মেডালে ভূষিত হন।


title: রবার্ট লুকাস

text: রবার্ট এমারসন লুকাস বিংশ শতাব্দীর একজন প্রখ্যাত অর্থনীতিবিদ। এই মার্কিন অর্থনীতিবিদ ১৯৯৫ খ্রিস্টাব্দে অর্থনীতিতে নোবেল পুরস্কার লাভ করেন। তাঁকে বিংশ শতাব্দির শেষার্ধের সবচেয়ে প্রভাবশালী সামষ্টিক অর্থনীতিবিদ বলা হয়ে থাকে। নোবেল কমিটি তাদের শংসা বচনে এই পুরস্কার প্রদানের কারণ হিসাবে উল্লেখ করে যে, তিনি মানুষের যৌক্তিক প্রত্যাশার তত্ত্ব উদ্ভাবন ও প্রয়োগের মাধ্যমে সামষ্টিক অর্থনীতির বিশ্লেষণী কাঠামোকে বদলে দিয়েছেন এবং অর্থনৈতিক নীতিমালা সম্পর্কে আমাদের উপলব্ধিকে গভীরতর করেছেন।


title: জ্যাঁ তিরোল

text: জ্যাঁ মারসেল তিরোল (জন্ম ৯ আগস্ট, ১৯৫৩) একজন ফরাসি অর্থনীতিবিদ। তিনি বাণিজ্যিক প্রতিষ্ঠান, ক্রীড়া তত্ত্ব, ব্যাংকিং ও অর্থনীতি এবং মনোবিদ্যাগত অর্থনীতি এর উপর কাজ করেছেন। বাজার শক্তি এবং বড় বড় কোম্পানির নিয়ন্ত্রণ সংক্রান্ত বিশ্লেষণমূলক কাজের জন্য তিনি ২০১৪ সালে অর্থনীতিতে নোবেল পুরস্কার লাভ করেন।


title: জ্যাঁ তিরোল

text:
তিরোল বাণিজ্যিক প্রতিষ্ঠান, ক্রীড়া তত্ত্ব, ব্যাংকিং ও অর্থনীতি এবং মনোবিদ্যাগত অর্থনীতি এর উপর কাজ করেছেন। বাজার শক্তি এবং বড় বড় কোম্পানির নিয়ন্ত্রণ সংক্রান্ত বিশ্লেষণমূলক কাজের জন্য তিনি ২০১৪ সালে অর্থনীতিতে নোবেল পুরস্কার লাভ করেন। তিনি ইউনিভার্সিটি লিব্রে ডি ব্রুজেলেস থেকে ১৯৮৯ সালে, লন্ডন বিজনেজ স্কুল এবং মনট্রিল বিশ্ববিদ্যালয় থেকে ২০০৭ সালে, অ্যাথেনস ইউনিভার্সিটি অফ সাইন্স অ্যান্ড বিজনেজ এবং ইউনিভার্সিটি অফ রোম টর ভেগাটা থেকে ২০১২ সালে, লউসান্না বিশ্ববিদ্যালয় থেকে ২০১৩ সালে ডক্টরেট অনারিস কওসা লাভ করেন।
তিরোল ২০০৮ সালে অর্থনীতি এবং ব্যবস্থাপনা বিষয়শ্রেণীতে বিবিভিএ ফাউন্ডেসন ফ্রন্টিয়ারস অফ নলেজ পুরস্কার, ১৯৯৭ সালে পাবলিক ইউটিলিটি রিসার্চ সেন্টার ডিস্টিঙ্গুইস্টড সার্ভিস পুরস্কার (ফ্লোরিডা বিশ্ববিদ্যালয়), ১৯৯৩ সালে ইয়রজ জেনশন ফাউন্ডেশন এবং ইউরোপিয়ান ইকোনমিক অ্যাসোসিয়েশান থেকে ইয়রজ জেনশন পুরষ্কার লাভ করেন। তিরোল আমেরিকান অ্যাকাডেমি অফ আর্টস অ্যান্ড সাইন্স (১৯৯৩) এবং আমেরিকান ইকোনমিক অ্যাসোসিয়েশন (১৯৯৩) ফরেন অনারারী সদস্য। এছাড়া তিনি একজন স্লোন ফেলো (১৯৮৫) এবং একজন গিউগেইনহাইম ফেলো (১৯৮৮)। তিনি ১৯৮৬ সালে ইকোনমেট্রিক সোসাইটি এর একজন ফেলো ২০১১ সালে একজন ইকোনমিক থিওরি ফেলো (সোসাইটি ফর দ্য অ্যাডভান্সমেন্ট অফ ইকোনমিক থিওরী) ছিলেন।
২০০৭ সালে তিনি ফ্রেঞ্চ সিএনআরএস এর সর্বোচ্চ সম্মাননা (স্বর্ণ পদক অথবা মেডেল ডি অর) লাভ করেন, ২০০৮ সালে প্রিক্স ডি সার্কেল ডি'অক, ২০০৯ সালে আউটস্ট্যান্ডিং কন্ট্রিবিউশন টু দা প্রফেসন পুরস্কার (ইন্টারন্যাশনাল অ্যাসোসিয়েশন ফর অ্যানার্জি ইকোনমিকস), ২০১০ সালে ইনোভেটিভ কুয়ান্টিটিভ ইনোভেসনস ইন ফাইনান্স এর উপর শিকাগো মার্কেন্টাইল এক্সচেণ্জ–ম্যাথেম্যাটিকাল সাইন্স রিসার্চ ইন্সটিটিউট (সিএমই-এমএসআরআই) পুরস্কার, টিজাল্লিং কুপম্যান অ্যাসেট পুরস্কার (টিলবার্গ বিশ্ববিদ্যালয়) এবং "প্রিক্স ক্লড লেভি-স্ট্রস" পুরস্কার লাভ করেন। IDEAS/RePEc এর মতে তিনি পৃথিবীর অন্যতম প্রভাবশালী অর্থনীতিবিদদের একজন।


title: অর্থনীতিতে নোবেল বিজয়ীদের তালিকা

text: অর্থনীতিতে নোবেল পুরস্কার প্রবর্তিত হয় ১৯৬৮ খ্রিস্টাব্দে। সুইডেনের কেন্দ্রীয় ব্যাংক এই পুরস্কার প্রবর্তনের সিদ্ধান্ত গ্রহণ করে। এ কারণে এ পুরস্কারের মূল নাম "The Sveriges Riksbank Prize in Economic Sciences in Memory of Alfred Nobel"। সুইডেনের রয়্যাল একাডেমী অফ সায়েন্স পুরস্কার প্রদানের বিষয়টি পরিচালনা করে। ১৯৬৯ খ্রিস্টাব্দে প্রথমবারের মতো অর্থনীতিতে নোবেল পুরস্কার প্রদান করা হয়। এবছর যৌথভাবে পুরস্কার লাভ করেন রাগণার ফ্রিশ এবং য়্যান টিনবারগেন। অধ্যাপক অমর্ত্য সেন প্রথম বাঙ্গালী যিনি এ পুরস্কার অর্জ্জন করেন, ১৯৯৮ খ্রিস্টাব্দে। ১৯৬৯ খ্রিস্টাব্দ থেকে শুরু করে ২০১১ খ্রিস্টাব্দ অবধি ৪৯ দফায় ৭৯ অর্থনীতিবিদকে এই পুরস্কারে ভূষিত করা হয়েছে।


title: রোহিঙ্গা

text: রোহিঙ্গা জনগোষ্ঠীকে বলা হয় "বিশ্বের সবচেয়ে কম প্রত্যাশিত জনপদ" এবং "বিশ্বের অন্যতম নিগৃহীত সংখ্যালঘু"। ১৯৮২ সালের নাগরিকত্ব আইনের ফলে তারা নাগরিকত্ব থেকে বঞ্চিত হন। তারা সরকারি অনুমতি ছাড়া ভ্রমণ করতে পারে না, জমির মালিক হতে পারে না এবং দুইটির বেশি সন্তান না নেওয়ার অঙ্গীকারনামায় স্বাক্ষর করতে হয়। তাদেরকে জোড়পূর্বক শ্রমিক হিসেবে কাজে লাগানো হয়। সাধারণত তাদের সপ্তাহে একদিন করে বাধ্যতামূলকভাবে সেনাবাহিনী অথবা সরকারি প্রকল্পে এবং সপ্তাহে একদিন প্রহরী হিসেবে কাজ করতে হয়। এছাড়াও সেনাবাহিনী রোহিঙ্গাদের অনেক আবাদী জমি জোড়পূর্বক দখল করে সেখানকার বৌদ্ধ জনগোষ্ঠীকে অথবা মায়নমারের অন্য স্থানের বৌদ্ধদেরকে দিয়েছে।


title: অম্বষ্ঠ

text: প্রাচীন ভারতীয় মহাকাব্য মহাভারতে, "'অম্বষ্ঠ"' নামে একটি যোদ্ধা গোষ্ঠীর উল্লেখ আছে। আলেকজান্ডার এর আক্রমণের সময়, তাদের ৬০০০০ পদাতিক, ৬০০০ ঘোড়সওয়ার এবং ৫০০ রথ ছিল। তারা ভারতীয় উপমহাদেশের উত্তর-পশ্চিমাংশ (লাহোরের কাছে) এর অধিবাসী হিসাবে বর্ণনা করা হয়েছে, এবং তারা নকুল কর্তৃক জয়লাভ করে এবং যুধিষ্ঠির এর প্রতি শ্রদ্ধা নিবেদন করে। তারা কুরুক্ষেত্রে যুদ্ধ শুরু করে (প্রাথমিকভাবে পণ্ডাবাদের জন্য কিন্তু পরে দ্রোণাচার্য্যের জন্য)। তারা পৌরোহিত্য, চাষ এবং ঔষধের মতো বিভিন্ন পেশায় নিয়োজিত ছিলেন এবং পরবর্তীতে তারা পুর্বভারতে চলে আসেন বলে ধারণা করা হয়।


title: মানব অঙ্গসংস্থানবিদ্যা

text:
কানের ভেতরের অংশ, বিশেষ একটা নার্ভ ও মস্তিষ্কের কিছু অংশ কে একত্রে ভেস্টিবিউলার সিস্টেম বলে |ভেস্টিবিউলার সিস্টেম মানুষের দৈহিক অবস্থান বজায় রাখতে সাহায্য করে |
এই অংশগুলোর মধ্যে আলাদা করে সেরেবেলাম সম্পর্কে একটু না বললেই নয় | কারণ প্রানিদেহের ভারসাম্য রক্ষার মতো অসাধারণ ও জটিল কাজটি সুসম্পন্ন করে এ |
একে চলতি কথায় ইংরেজিতে Little Brain বলা হয় | এরকম নামকরণের কারণ এটি মস্তিস্কের ২য় বৃহত্তম অংশ এবং মূল মস্তিস্কের মতই এর মধ্যেও অনেক ভাঁজ ও খাঁজ থাকে |
সুষুম্নাকান্ড থেকে আসা সংবেদী সংকেত, কর্টেক্স / বেসাল গ্যাংলিয়া থেকে মোটর ইনপুট, ভেস্টিবিউলার সিস্টেম থেকে থেকে আসা অবস্থান সম্পর্কিত তথ্য; এই সমস্ত কিছু আহরণ করে প্রানিদেহের ভারসাম্য রাখার বা পারিপার্শ্বিকের সাথে সামঞ্জস্য রেখে অঙ্গ প্রত্যঙ্গের নড়াচড়া করানোর প্রক্রিয়াটা সুসম্পন্ন করে থাকে |
ধরা যাক, আমরা আমাদের সামনের কম্পিউটারের মনিটরটা ছুঁতে চাইছি | খুব সুন্দর ভাবে ছুঁয়ে ফেলতে পারি আমরা সেটা | চোখ থেকে এবং ভেস্টিবিউলার সিস্টেম থেকে পাওয়া তথ্য গুলো আহরণ করে মস্তিস্ক এমনভাবে আদেশ দেয় হাতের পেশীকে কে খুব মসৃনভাবে হাতটা এগিয়ে গিয়ে ছুঁয়ে ফেলে মনিটরটাকে | কোনো কারণে সেরেবেলাম ক্ষতিগ্রস্থ হলে হাতের মোশনটা আর মসৃন থাকতনা; কেঁপে কেঁপে এগোত | কারণ তখন কর্টেক্স হাতের পেশীকে কাটা কাটা আদেশ পাঠাত মনিটরের দিকে এগোনোর জন্য | ওই কাটা কাটা আদেশগুলোকে মসৃন করার কাজটাও সেরেবেলাম করে |
এছাড়াও মানুষের ভাষার মসৃনতাও রক্ষা করে সেরেবেলাম | কারণ শব্দ উচ্চারণ করার জন্য ঠোঁটের এবং গলার পেশীর নিঁখুত চলনের প্রয়োজন হয় |
মস্তিস্কের উপরের দিকের গঠন


title: প্যারাফাইলি

text:
প্যারাফাইলি কথাটা জীববিজ্ঞান আর ভাষাতত্ত্ব উভয় ক্ষেত্রেই ব্যবহৃত হয় এমন কোনো গোষ্ঠীকে বোঝাতে, যা উৎপত্তির (বা বিবর্তনের) বিচারে কোনো এক বিশেষ বিন্দুতে অন্য কোনো বিশেষ গোষ্ঠীর থেকে আলাদা হয়ে গেছে। জীববিজ্ঞানের ভাষায়,প্যারাফাইলেটিক গোষ্ঠী = কোনো সাধারণ পূর্বপুরুষ থেকে উদ্ভূত সমস্ত প্রজাতি - এক বা একাধিক মনোফাইলেটিক গোষ্ঠী।
এই বহির্ভূত মনোফাইলেটিক গোষ্ঠীগুলোর "সাপেক্ষে" প্যারাফাইলেটিক গোষ্ঠীর প্যারাফাইলি নির্ধারিত হয়। উদাহরণস্বরূপ, সরীসৃপদেরকে প্রথাগতভাবে পাখি ও স্তন্যপায়ীদের সাপেক্ষে প্যারাফাইলেটিক বিবেচনা করা হয়, কারণ একই পূর্বপুরুষ থেকে উদ্ভূত সমস্ত জীবিত সরীসৃপ ও বিলুপ্ত স্তন্যপায়ী-সদৃশ সরীসৃপ এদের অন্তর্গত, শুধু পাখি ও স্তন্যপায়ী ছাড়া, যারা ঐ পূর্বপুরুষেরই দুই বিশেষ ধারার বংশধর। অন্যান্য পরিচিত প্যারাফাইলেটিক গোষ্ঠীর মধ্যে মাছ আর টিকটিকিরা উল্লেখযোগ্য।


title: প্যারাফাইলি

text: যে সমস্ত গোষ্ঠী কোনো এক সাধারণ পূর্বপুরুষের সমস্ত উত্তরসূরীকে অন্তর্ভুক্ত করে তাদের "মনোফাইলেটিক" বলা হয়। একটা মনোফাইলেটিক গোষ্ঠী থেকে এক বা একাধিক 'ক্লেড' বা অন্তর্ভুক্ত ক্ষুদ্রতর মনোফাইলেটিক অংশ সরিয়ে নিলে অবশিষ্ট অংশকে 'প্যারাফাইলি' বা 'প্যারাফাইলেটিক' গোষ্ঠী বলে। এরেশেফস্কি বলেছেন যে প্যারাফাইলি হল এই সরিয়ে নেওয়া ক্ষুদ্রতর গোষ্ঠীগুলোর মধ্যে অ্যানাজেনেসিসের ফল। যেমন, ডাইনোসরেরা হল পাখিদের সাপেক্ষে প্যারাফাইলেটিক, কারণ পাখিদের দেহে এমন অনেক বৈশিষ্ট্য আছে যা ডাইনোসরদের দেহে নেই, এবং এর ফলে পাখিরা সম্পূর্ণ আলাদা একটা শ্রেণী হিসেবে গণ্য হয়।


title: দক্ষিণ কাইতলা ইউনিয়ন

text:
★পরিচ্ছেদ -২
গোষ্ঠী/গোত্র গুলোর নামঃ
ম্যাকাইভার ও পেজ এর মতে, "গোষ্ঠী বলতে আমরা বুঝি কোন সামাজিক ব্যক্তির সমষ্টি, যারা পরস্পরের সঙ্গে নির্দিষ্ট সম্পর্কে সম্পর্কযুক্ত।" কাইতলা গ্রামে রয়েছে বেশ কিছু গোষ্ঠী।যারা নিজ নিজ গোত্রের গন্ডির মধ্যে থেকেও অপরাপর গোষ্ঠীর মানুষজনদের সাথে সুসম্পর্ক বজায় রেখে দীর্ঘকাল পাশাপাশি বসবাস করে চলেছে।
১।জমিরউদ্দিন সরকার
২।রেহানউদ্দিন সরকার
৩।ইমামউদ্দিন সরকারকপ
৪।পন্ডিত ফকির বাড়ি
৫।ঝালু সরকার
৬।জমদ্দার বাড়ি
৭।বাদ্যঘর সমাজ
৮।গুনিন সমাজ
৯।হিন্দু সমাজ


title: বম জাতি

text: বম (English: Bawm) পার্বত্য চট্টগ্রামের একটি ক্ষুদ্র জাতিসত্তার নাম। বম জাতি মঙ্গোলীয় জনগোষ্ঠীর লোক। ‘বম’ শব্দের অর্থ হলো বন্ধন। জীবনের যাবতীয় কর্ম, শিকার পর্ব, নৃত্যগীত, পানাহার, দেবতার উদ্দেশে যজ্ঞ নিবেদন সবকিছুই একত্র হয়ে সম্মিলিতভাবে সম্পাদন করার রীতি থেকে ‘বম‘ বা ‘বন্ধন’-এর ধারণাটি এসেছে। বান্দরবান জেলার রুমা, থানচি, রোয়াংছড়ি ও সদর থানা এবং রাঙ্গামাটি জেলার বিলাইছড়ি থানায় মোট ৭০টি গ্রামে বম জাতির বসবাস। বমদের সঙ্গে বাংলাদেশের মূলস্রোতের মানুষের যোগাযোগ ও জানাশোনা অতি সামান্যই। বান্দরবান পার্বত্য জেলার মারমা ও রাখাইনরা বমদের লাঙ্গি বা লাঙ্গে বলে অভিহিত করে।


title: লোকসংস্কৃতি

text: প্রাকৃতিক পরিবেশে বসবাসরত অক্ষরজ্ঞানহীন ও ঐতিহ্যানুসারী বৃহত্তর গ্রামীণ জনসমষ্টিকে ‘লোক’ বলে অভিহিত করা হয়। এই অভিধাভুক্ত বিশ্বের অধিকাংশ জনগোষ্ঠীর জীবনযাত্রা, সমাজব্যবস্থা, বিশ্বাস-সংস্কার ও প্রথা-প্রতিষ্ঠানের সমন্বয়ে বিকশিত সংস্কৃতিতে বিস্ময়কর মিল আছে। লোককলাবিদ স্টিথ থমসন বিশ্বের বিভিন্ন দেশের লোককাহিনী ও পুরাণকে অবলম্বন করে ৬ খন্ডে যে মোটিফ ইন্ডেক্স রচনা করেছেন, তা থেকেই বিশ্বের এই লোক-মানসিকতার অভিন্ন গতি-প্রকৃতি সম্বন্ধে ধারণা করা যায়। বাংলার কৃষক ফসল তোলার সময় এক গোছা ধান মাঠ থেকে এনে ঘরের চালে ঝুলিয়ে রাখে। একে বলা হয় ‘লক্ষ্মীর ছড়’। বিশ্বের নানা দেশের কৃষকসমাজেও একই প্রথা চালু আছে; কোথাও তা ‘শস্যরাণী’, কোথাও ‘শস্যপুতুল’, কোথাও বা ‘শস্যমাতা’ নামে অভিহিত। বিষয়, চিন্তা-ভাবনা ও আবেদনের দিক থেকে লোকসংস্কৃতির একটা বিশ্বজনীন ও সর্বকালীন রূপ আছে।


title: কোচ জাতি

text: কোচ সম্প্রদায় ৮টি দলে বিভক্ত যথা : ওয়ানাং, হরিগাইয়া, সাতপাড়ি, দশগাইয়া, চাপ্রা, তিনথেকিয়া, শংকর ও মারগান। তারা এ দলগুলিকে ভাগ বলে অভিহিত করে। প্রত্যেক ভাগের রয়েছে অনেক গোত্র। কোচরা গোত্রকে নিকিনি বলে। কোচ সমাজ পিতৃপ্রধান। তবে পরিবারের সন্তানসন্তুতি মায়ের গোত্রনাম গ্রহণ করে। পুত্র সন্তানেরাই পারিবারিক সম্পত্তির উত্তরাধিকারী হয়। নিজ গোত্র বা নিকিনির মধ্যে বিবাহ নিষিদ্ধ। যৌথ এবং একক পরিবার প্রথা চালু থাকলেও বর্তমানে একক পরিবারের সংখ্যাই বেশি। কোন সমস্যার উদ্ভব হলে কোচরা সাধারণত সামাজিকভাবে তা নিরসন করে। কোচ মেয়েরা বিয়ের পর স্থায়ীভাবে বসবাসের জন্য স্বামীগৃহে চলে যায়। কোচ মহিলারা সিঁথিতে সিঁদুর পরে এবং হাতে চুড়ির সঙ্গে শাঁখা ব্যবহার করে। কোচ সমাজে একবিবাহ প্রথাই প্রচলিত। তবে কোনো কোনো পুরুষকে একাধিক স্ত্রীও গ্রহণ করতে দেখা যায়।


title: মানব অঙ্গসংস্থানবিদ্যা

text:
প্রস্থচ্ছেদে মস্তিস্কের বিভিন্ন গুরুত্বপূর্ণ অংশের অবস্থান
অপরের অংশটাকে বলা হয় সেরেব্রাল কর্টেক্স | এটি মস্তিস্কের সর্ববৃহৎ অংশ | এর বহির্ভাগ তৈরী গ্রে ম্যাটার (Grey Matter) দিয়ে আর অন্তর্ভাগ তৈরী হোয়াইট ম্যাটার (White Matter) দিয়ে |
মস্তিস্কের ক্ষেত্রফল মোটামুটি ২৩৩ থেকে ৪৬৫ বর্গইঞ্চির মধ্যে অর্থাৎ খবরের কাগজের ১টা থেকে ২টা পাতা পাতলে যতটা জায়গা নেবে | করোটি বা খুলির ঐটুকু জায়গার মধ্যে তাহলে কি করে থাকে পুরো মস্তিস্ক ? স্থান সংকুলানের জন্য তাই কর্টেক্স কুঁচকে-মুঁচকে থাকে | সঙ্গত কারণেই তাই কর্টেক্স এ প্রচুর ভাঁজ অর্থাৎ fold ও খাঁজ অর্থাৎ groove থাকে | এই ভাঁজগুলোকে জাইরি(Gyri) এবং খাঁজগুলোকে সালসি(Sulci) বলে | এরকম কয়েকটা বড় বড় খাঁজ (Sulci) দিয়ে পুরো সেরেব্রাল কর্টেক্সটা কয়েকটি প্রধান অংশে ভাগ করা | এই ভাগ গুলোর আলাদা আলাদা কাজ আছে |
সর্বোপরি, একটা বড় খাঁজ দিয়ে পুরো মস্তিস্কটা দুটো আলাদা প্রধান ভাগ বা গোলার্ধে বিভক্ত করা | যদি মাথার ঠিক ওপর থেকে দেখা যেত তাহলে এই ব্যাপারটা পরিস্কার দেখা যায় | এই দুটো গোলার্ধের মধ্যে সংযোগ রক্ষা করে কর্পাস ক্যালোসাম (Corpus Callosum) নামের একটা অংশ, যেটা তৈরী হোয়াইট ম্যাটার দিয়ে |
যেমন ভাবে কোনো বাড়ির ভেতরে ইলেকট্রিক্যাল ওয়্যারিং করা থাকে ঠিক তেমনি ভাবে মস্তিস্কের এই সমস্ত অংশও সংযুক্ত থাকে সংকেত আদান প্রদানের জন্য | পার্থক্য এটাই যে, এইক্ষেত্রে সংযোগ রক্ষা করে নিউরনগুলো |
বড় বড় খাঁজ দিয়ে মস্তিস্কের যে বিভিন্ন অঞ্চল বিভক্ত হয়েছে, সেগুলোর কাজ ও গঠন সম্পর্কে একটু জানা যাক:


title: ছড়া

text:
অন্য ব্যবহারের জন্য দেখুন ছড়া (দ্ব্যর্থতা নিরসন)
ছড়া বা ঝিরি (ইংরেজি: Stream) হচ্ছে ছোট ধরণের অগভীর প্রকৃতিক জলপ্রবাহ; ছোট পাহাড়ি নদীকেই সাধারনত: ছড়া/ঝিরি বলা হয়ে থাকে। ভারতের মেঘালয় ও আসাম ঘেষা বাংলাদেশের উত্তর-পূর্বাঞ্চলে (বিশেষত: বৃহত্তর সিলেট ও নেত্রকোনা, ময়মনসিংহ, শেরপুর এবং জামালপুর জেলায়) ছোট পাহাড়ি জলপ্রবাহ বা ছোট নদীগুলোকে ছড়া নামে অভিহিত করা হয়। অন্যদিকে বাংলাদেশের দক্ষিণ পূর্বাঞ্চলের পাহাড়ি এলাকায় (রাঙ্গামাটি, খাগড়াছড়ি, বান্দরবান, কক্সবাজার এবং চট্টগ্রামের পাহাড়ি এলাকা) ছোট পাহাড়ি নদীগুলো ঝিরি নামে পরিচিত। সেই হিসাবে ছড়া ও ঝিরি একে অপরের প্রতিশব্দ।


title: হাড়জোড়া

text: প্রিয় আবাস বৃষ্টিবহুল অঞ্চলের ঝোপ-জঙ্গল। এটি বৃহৎ শাখান্বিত বীরুৎ-সদৃশ। সরল ও সরু পত্র-পতিমুখ আঁকশিযুক্ত। কাণ্ড রসাল, চার কোনাকার এবং চার পর্বযুক্ত। পত্র সরল, তিন থেকে ছয় সেন্টিমিটার লম্বা, নরম ও রসাল। পত্রবৃন্ত দেড় সেন্টিমিটার লম্বা, উপপত্র জোড়বদ্ধ, প্রশস্ত ডিম্বাকার, সবুজ ও ক্ষণস্থায়ী। মঞ্জরিদণ্ড আড়াই সেন্টিমিটার পর্যন্ত লম্বা হতে পারে। ফুল চার অংশক, আড়াআড়িভাবে পাঁচ মিলিমিটার ও লালচে রঙের। বৃতি পেয়ালাকার, দল খণ্ডক চারটি, প্রায় দুই মিলিমিটার লম্বা। পুংকেশর চারটি। প্রস্ফুটনকাল সাধারণত সেপ্টেম্বর থেকে নভেম্বর পর্যন্ত। ফল গোলাকার, পাকলে লাল ও একবীজী।


title: ছড়া (সাহিত্য)

text:
প্রাচীন যুগে ‘ছড়া’ সাহিত্যের মর্যাদা না পেলেও বর্তমানে সে তার প্রাপ্য সম্মান অর্জন করতে সক্ষম হয়েছে। যদিও এখনও অনেকেই ছড়াসাহিত্যকে শিশুসাহিত্যেরই একটি শাখা মনে করেন কিংবা সাহিত্যের মূলধারায় ছড়াকে স্বীকৃতি দিতে চান না। কেউ কেউ ছড়াকে কবিতা বলার পাশাপাশি আধুনিক গদ্যকবিতার যুগে এসব মিলযুক্ত কবিতা (অন্ত্যমিল) বা পদ্যের অবস্থানকে হালকা করে দেখেন।
তবে পদ্য (কবিতা) এবং ছড়ার মধ্যে মূল পার্থক্য হচ্ছে- পদ্যের বক্তব্য সহজবোধ্য ও স্পষ্ট হলেও কিন্তু ছড়ায় রহস্যময়তা থাকে।
ছড়ার রয়েছে প্রায় দেড়হাজার বছরের সুদীর্ঘ ইতিহাস। সাহিত্যের ক্রমবিবর্তনের ইতিহাসে ছড়ার বিকাশ ও উতকর্ষ আমাদের বারবার চোখে পড়ছে। আদিতে সাহিত্য রচিত হতো মুখে মুখে এবং ছড়াই ছিল সাহিত্যের প্রথম শাখা বা সৃষ্টি। সাহিত্য লেখ্যরূপে পাওয়ার পূর্বে ছড়ায় মানুষ মনের ভাব প্রকাশ করতো। লোকসমাজে ছড়াই ছিল ভাবপ্রকাশের প্রধান মাধ্যম। গদ্যসাহিত্যের আগে তাই কেউ কেউ ছড়ারে লৌকিক সাহিত্য বলে বিবেচিত করেছেন। আবার কেউ কেউ বলেছেন—'ছড়া শিশুদের খেলামেলার কাব্য'। আধুনিক সাহিত্যিকগণ এসব অভিধান মানতে নারাজ। তারা স্পষ্ট ভাষায় বলেছেন—ছড়া সাহিত্যের গল্প, কবিতা, প্রবন্ধ ও নাটকের মতো একটি প্রয়োজনীয় শাখা। এই শাখাটি অন্যান্য শাখার চেয়ে বেশি জনপ্রিয় এবং গ্রহণযোগ্যতা সহজেই ধরা পড়ে।


title: কুড়া

text: প্রায় শকুনের আকারের। গাঢ় বাদামী সাদা ডানা যা দূর থেকে কালোই মনে হয়। সাদাটে মাথা, ঘাড় ও গলা যা বুকের দিকে যেতে যেতে ফিকে বাদামী থেকে গাঢ় বাদামীতে রূপ নেয়। লেজকে বলা যায় কালো কিন্তু মাঝ বরাবর মস্তবড় সাদা বলয় অথবা সাদা লেজের ডগায় প্রশস্ত কালো বন্ধনী এবং গোড়ার দিকে কালো। লেজ ও ডানার ওড়ার পালক প্রধানত কালো যদিও প্রাথমিক পালকের ভেতরের কয়েকটির উপর সাদা বন্ধনী থাকে। ডানার নিচের ঢাকনি-পালকের অনেকাংশ সাদাটে। ঠোঁট ও পায়ের পাতা হলুদ যদিও ঠোঁটের ডগা কালচে হতে পারে। ঠোঁট মজবুত এবং এর ডগা বাঁকানো, আকর্ষীযুক্ত। ঠোঁট ও গলা সরু। পায়ের নখর, যাকে বলে ট্যালন (talon) তা খুব শক্ত, বাঁকানো এবং খাদ্যপ্রাণী ধরার জন্য উপযুক্ত। দৃষ্টিশক্তি খুব প্রখর। স্ত্রী পাখি পুরুষ পাখির চেয়ে আকারে বড়। কমবয়েসীরা হালকা বাদামী, পিঠের দিক চিত্র বিচিত্র। দৈর্ঘ্যে ৭৬ থেকে ৮৪ সেন্টিমিটার। পাখার বিস্তার ১৮০-২১৫ সেন্টিমিটার। পুরুষ কুড়ার ওজন ২-৩.৩ কেজি, স্ত্রী কুড়ার ওজন ২.১-৩.৭ কেজি।


title: ছড়া (সাহিত্য)

text: ছড়া মানুষের মুখে মুখে উচ্চারিত ঝংকারময় পদ্য। এটি সাধারণতঃ স্বরবৃত্ত ছন্দে রচিত। এটি সাহিত্যের একটি প্রচীন শাখা। যিনি ছড়া লেখেন তাকে ছড়াকার বলা হয়। ‘ছেলেভুলানো ছড়া’, ‘ঘুম পাড়ানিয়া ছড়া’ ইত্যাদি ছড়া দীর্ঘকাল যাবৎ প্রচলিত। প্রাচীনকাল থেকে ইংরেজী ভাষায় ননসেন্স রাইম প্রচলিত রয়েছে কারণ ছড়ার প্রধান দাবী ধ্বনিময়তা ও সুরঝংকার, অর্থময়তা নয়।


title: ছারপোকা

text: ছারপোকা অথবা ছার পোকা () সিমিসিডে গোত্রের একটি ছোট্ট পরজীবী পতঙ্গবিশেষ। এটি মানুষ ও উষ্ণ রক্তবিশিষ্ট অন্যান্য পোষকের রক্ত খেয়ে বেঁচে থাকে। মূলতঃ এ পোকাটি বিছানা, মশারী, বালিশের এক প্রান্তে বাসা বাঁধলেও ট্রেন কিংবা বাসের আসনেও এদের দেখা মেলে। বিছানার পোকা হলেও এর অন্যতম পছন্দের আবাসস্থল হচ্ছে - ম্যাট্রেস, সোফা এবং অন্যান্য আসবাবপত্র। পুরোপুরি নিশাচর না হলেও ছারপোকা সাধারণত রাতেই অধিক সক্রিয় থাকে এবং মানুষের অগোচরে রক্ত চোষে নেয়। মশার ন্যায ছোট্ট কামড় বসিয়ে এরা স্থান ত্যাগ করে।


title: পঞ্চপদী ছড়া

text: পঞ্চপদী ছড়া বা লিমেরিক (Limerick)' হল পদ্যের এক বিশেষ ধরনের রচনা শৈলী, যা সাধারণত ৫টি চরণে হয়। মিলের বিন্যাস : ক ক খ খ ক। ৩য় ও ৪র্থ পঙ্‌ক্তি অন্যগুলোর চেয়ে মাপে ছোট হয়। ইংরেজি নার্সারী রাইম থেকে এর উৎপত্তি। সাধারণত পঞ্চপদী ছড়ার বক্তব্য অর্থবোধক হয় না। এই ছড়া সমূহ কখনো হাস্যরসাত্মক, আবার কখনো সীমা লঙ্ঘন করে থাকে।


title: ছুঁচো

text: ছুঁচো বা ছুঁচা বা ছুছুন্দর বা গন্ধমূষিক () নলাকৃতি ইঁদুরজাতীয় স্তন্যপায়ী প্রাণীবিশেষ। অপূর্ণাঙ্গ ও ক্ষুদ্রাকৃতি চোখ; নরম, পুরু, কোমল পশম; লম্বাটে মুখের গড়ন এর প্রধান বৈশিষ্ট্য। এছাড়াও এটি ছোট পা; প্রশস্ত পায়ের পাতা, লম্বা ও শক্তিশালী থাবার অধিকারী। ইউরোপ, এশিয়া এবং উত্তর আমেরিকার দেশসমূহের মাটির গর্তে এদের প্রধান আবাসস্থল।


title: দাগযুক্ত মাছরাঙা

text: দাগযুক্ত মাছরাঙা বা পাকড়া মাছরাঙা বা ছিটরংগা মাছরাঙা () (বৈজ্ঞানিক নাম: Ceryle rudis) হল একধরনের জলজ মাছরাঙা যাদেরকে প্রধানত ব্যাপক ভাবে এশিয়া এবং আফ্রিকাতে দেখতে পাওয়া যায়। এদের সাদা কালো পাখনার রঙ এবং স্বচ্ছ লেকের ওপরে এদের ঝুলে ঝুলে চলা শিকার ধরবার আগে, এদেরকে অন্যান্যদের থেকে আলাদা করে দেয় এবং এদেরকে সহজেই তাই চেনা যায়। পুরুষদের বুকের ওপর দিয়ে দুটো কালো রঙের দাগ থাকে ব্যান্ডের মতোন কিন্তু মহিলাদের ক্ষেত্রে তা একটা থাকে এবং কোনো কোনো সময়ে তা অস্পষ্টও হতে পারে। এদেরকে প্রধানত জোড়ায় জোড়ায় দেখতে পাওয়া যায়, এছড়াও মাঝে মাঝে এরা ছোটো ছোটো দলেও বসবাস করতে ভালবাসে। যখন এরা শিকার ধরে তখন এরা তাদের মাথা হাল্কা হাল্কা করে দোলায় এবং মাঝে মাঝে লেজটাকে ওপরে নীচে করে।


title: ছড়া (সাহিত্য)

text: বাংলাসাহিত্যের আদিসৃষ্টি বা নিদর্শন চর্যাগীতির প্রথম পদটি ছড়ার মূলছন্দ স্বরবৃত্তে লেখা এবং এটি ছন্দ-মিলে রচিত। এই পদটি বাংলাসাহিত্যের আদিছড়া বললেও ভুল হবে না। ১৮৯৯ খ্রিস্টাব্দে যোগীন্দ্রনাথ সরকার লৌকিক ছড়াকে প্রথম গ্রন্থভুক্ত করেন এবং গ্রন্থটির নাম দেন 'খুকুমণির ছড়া' এই গ্রন্থটির ভূমিকায় সর্বপ্রথম রামেন্দ্র সুন্দর ত্রিবেদী ছড়াকে সাহিত্যের একটি অন্যতম শাখা হিসেবে স্বীকৃতি দেন। রবীন্দ্রনাথ ঠাকুর তার সম্পাদিত কাব্যগ্রন্থে সুকুমার রায়ের ছড়া সংকলিত করে ছড়ার গ্রহণযোগ্যতাকে মজবুত করেন। ছড়াপ্রসঙ্গে কবিগুরু বলেছেন, ‘সুদূর কাল থেকে আজ পর্যন্ত এই কাব্য (ছড়া) যারা আউড়িয়েছে এবং যারা শুনেছে তারা অর্থেও অতীত রস পেয়েছে। ছন্দতে ছবিতে মিলে একটা মোহ এনেছে তাদের মধ্যে। সেইজন্য অনেক নামজাদা কবিতার চেয়ে এর (ছড়া) আয়ু বেড়ে চলেছে।’ একসময় ছড়াকে মনে করা হতো শুধুই শিশুসাহিত্য। তবে এখন আর তা মনে করা হয় না, বাংলাসাহিত্যে ছড়া তাঁর নিজস্ব অবস্থান তৈরি করতে পেরেছে।


title: লাউ

text: চাষ প্রণালি : একটি হাফ ড্রামে তিনটি ছিদ্র করতে হবে ১ দশমিক ৫ ইঞ্চি করে। তারপর ছিদ্রের ওপর ইটের সুরকি বসাতে হবে। ২ ভাগ বেলে দো-অাঁশ মাটির সঙ্গে ১ ভাগ গোবর, শূন্য দশমিক ৫ কেজি সরিষার খৈল, ৫ কেজি কচুরিপানা পচা, ৫০ গ্রাম টিএসপি, ২৫ গ্রাম ইউরিয়া একসঙ্গে মিশিয়ে সাতদিন রাখতে হবে। তারপর চারা রোপণ করতে হবে। লাউ গাছ যাতে ঠিকমতো বাইতে পারে সে জন্য একটি মাচার ব্যবস্থা করতে হবে। যদি কেউ লাউ ছাদের মেঝেতে শুইয়ে দিতে চায় তাহলে নারকেলের ছোবড়া বিছিয়ে তার ওপর শুইয়ে দিতে পারেন। লাউ পানিপ্রিয় গাছ। মাছ-মাংস ধোয়া পানি মাঝে মধ্যে দিলে উপকার পাওয়া যায়। এ ছাড়াও প্রতিদিন সকাল-বিকালে পানি দিতে হবে। কারণ ছাদের গাছে পানি একটু বেশি প্রয়োজন হয়। প্রতিটি হাফ ড্রামে একটি করে চারা রোপণ করা যাবে। লাউয়ের ভালো জাতগুলোর মধ্যে : হাইব্রিড_ মার্টিনা, ডায়না, বর্ষা ও তাফসি। উফশীর মধ্যে_ গ্রিন ডায়মন্ড, বারি লাউ ও ক্ষেত লাউ। এগুলো ছাড়াও বাড়ির ছাদে শিম, পেঁপে, টমেটো, ঢেঁড়শ, পুঁই শাক চাষ করা সম্ভব।


title: রুই

text: রুই মাছ শাকাশী।এরা সাধারণত জলের মধ্যস্তরে চলাচল করে৷ এদের মুখ কিছুটা নিচের দিকে নামানো এবং পুরু ঠোঁট থাকার কারণে জলজ উদ্ভিদ, আগাছা এবং মাঝে মাঝে জলের তলদেশ থেকে পঁচা জৈব পদার্থ খেয়ে জীবণ ধারণ করে৷ এছাড়াও ফিসমিল, খৈলের গুড়া, কুঁড়া ইত্যাদি পুকুরে চাষের সময় সম্পূরক খাদ্য হিসাবে ব্যবহার করা হয়।তবে ছোট অবস্থায় এদের প্রধান খাদ্য থাকে প্রাণীকণা বা প্লাংকটন।


title: রুই

text: রুই মাছ সর্বোচ্চ ২০০ সেমি পর্যন্ত লম্বা হতে পারে।এরা সবোর্চ্চ ১০ বছর পর্যন্ত বাঁচতে পারে এবং ওজন ৪৫ কেজি পর্যন্ত হতে পারে বলে জানা গেছে।আন্তর্জাতিকভাবে রুই মাছের নাম বলা হয়ে থাকে রোহু।স্থানীয় নাম রুই, রোহিতা, রুহিত, রাউ, নলা, গরমা, নওসি।


title: মলা পুঁটি

text:
মলা পুঁটি () বা Pethia guganio প্রজাতি বাংলাদেশ ও ভারতের স্থানীয় মাছ।
বাংলাদেশ এবং ভারতে (গাঙ্গেয় প্রদেশ, আসাম, উড়িষ্যা, অন্ধ্র প্রদেশ ও তামিলনাড়ু) এই মাছের দেখা মেলে। বর্তমানে এরা দুর্লভ প্রজাতির মাছ বলে চিহ্নিত। তবে বাংলাদেশে এরা হুমকিগ্রস্ত প্রজাতির তালিকাভুক্ত নয়। শ্রীলঙ্কায় ছোট আকারের রুই জাতীয় মাছ পিথিয়া (Pethia) নামে পরিচিত। স্থানীয় Pethia শব্দটি থেকে এই মাছের গণ নামটি (Pethia) এসেছে।


title: রুই

text: অপেক্ষাকৃত কম গভীর জলেতে এবং স্রোতের টানে নদীর পাড়ে স্ত্রী রুই মাছ ডিম ছাড়ে৷ এছাড়াও বাঁধ বা পুকুরে কৃত্রিম উপায়ে স্রোতের সৃষ্টি করা হলে রুই মাছ সেখানে নির্বিঘ্নে ডিম ছাড়তে পারে।৪-১০ কেজি ওজনের রুই মাছে ৬ লক্ষ থেকে ৩৫ লক্ষ ডিম থাকে৷ তবে গড়ে প্রতিটি পূর্ণবয়স্ক মাছে প্রায় ১ঌ লক্ষ করে ডিম থাকে।রুই, কাতলা, মৃগেল, কালবোস ইত্যাদি যে সব মাছ আমরা চাষ করি এরা বর্ষাকালে নদীতে ডিম পাড়ে।আবার বাঁকুড়া, মেদিনীপুর অঞ্চলের কিছু সংখ্যক বিশেষ ধরণের বাঁধেও ডিম পাড়ে।বাজারে যে পোনা পাওয়া যায় তা নদী থেকে ধরা মাছের ডিম পোনা।পশ্চিমবঙ্গের মুর্শিদাবাদ জেলায় লালগোলা, ধুলিয়ান অঞ্চলে এবং মালদহ মাণিকচক অঞ্চলে নদী থেকে মাছের ডিম পোনা ব্যাপক ভাবে ধরা হয়।


title: রুই

text: রুই () ভারত ও বাংলাদেশের বহুল পরিচিত মাছগুলোর মধ্যে একটি। এর বৈজ্ঞানিক নাম: "Labeo rohita" ("ল্যাবিও রোহিটা")। মাছের দেহ অনেকটা মাকুর মতো। মাথা ও লেজ ক্রমশ সরু। প্রস্থ থেকে উচ্চতা বেশি। চলনের সময় জলের ভেতর গতি বাধাপ্রাপ্ত হয় না বলে এ ধরনের আকৃতিকে স্ট্রিমলাইনড বলে। শরীরের দুপাশ সমানভাবে চ্যাপ্টা এবং সারা শরীর রূপালী আঁশ দিয়ে আবৃত থাকে। আঁশগুলো মসৃণ ও সারিবদ্ধ ভাবে সাজানো থাকে। ধুসর বর্ণের পাখনার এই মাছের পৃষ্ঠদেশের আঁশের কেন্দ্র লালাভ এবং প্রান্ত কালো বর্ণের হয়ে থাকে। আঁশের কেন্দ্রের এই লালাভ বর্ণ প্রজনন ঋতুতে আরও গাঢ় ও উজ্জ্বল হয়। এছাড়াও অধিক জলজ উদ্ভিদময় পরিবেশে বেড়ে ওঠা মাছের পৃষ্ঠদেশের বর্ণ সবুজ-লালাভ হতে পারে। এদের পিঠ ও পিঠের নিচের দিকটা বাদামী রঙের এবং পেট রুপালী সাদা রঙের হয়৷ মুখ নিচের দিকে নামানো থাকে এবং পুরু ঠোট ভিতরের দিকে ভাঁজ হয়ে থাকে৷ মুখের উপরে ঠোঁটে এক জোড়া গোঁফ থাকে।


title: হরগৌরী

text: হরগৌরীর প্রধান উপাদান মাছ, তবে কই মাছ অগ্রগণ্য। রাইখর মাছের হরগৌরী রান্না করতে গেলে অন্ততপক্ষে সাত-আট ইঞ্চি লম্বা মাছ হলে ভাল। হরগৌরীতে মশলা হিসেবে ব্যবহার হয় সর্ষে, জিরে, কাঁচা লঙ্কা, শুকনো লঙ্কা গুঁড়ো, হলুদ, পেঁয়াজ, আদা, রসুন, তেঁতুল, চিনি ও নুন। প্রথমে কই মাছগুলো ধুয়ে পরিষ্কার করে নুন, হলুদ ও রসুন বাঁটা দিয়ে মেরিনেট করে নেওয়া হয়। তারপর মাছগুলিকে তেলে ভেজে নেওয়া হয়। এরপর সর্ষে বাঁটা, কাঁচা লঙ্কা বাঁটা, আদা বাঁটা হলুদ কষিয়ে নেওয়া হয়। তারপর তাতে জল দিয়ে মাছগুলো ছেড়ে আরও খানিকটা কষানো হয়। তবে মাছগুলি উল্টানো হয় না। এতে মাছের এক পাশটা ঝাল হয়। অন্য পাশের জন্য একটি পাত্রে পেঁয়াজ বাঁটা, আদা বাঁটা, শুকনো লঙ্কা গুঁড়ো, হলুদ জল দিয়ে কষিয়ে নেওয়া হয়। তারপর তাতে তেঁতুলের রস ও চিনি দেওয়া হয়। খানিক পরে মাখা মাখা হলে তা তুলে প্রথম পাত্রে মাছের উপর ছড়িয়ে দেওয়া হয়। তারপর মাখা মাখা হলে নামিয়ে নেওয়া হয়। এতে নিচের পাশটা হয় ঝাল ও উপরটা টক।


title: মুরং

text: মুরংরা অত্যন্ত স্বল্পবসন পরিধান করে। মেয়েরা ‘ওয়াংকাই’ নামে একধরণের ছোট পরিধেয় ব্যবহার করে। যা নাভীর নীচ থেকে হাঁটুর উপরিভাগ পর্যন্ত পড়ে থাকে। এটি ৮ থেকে ১০ ইঞ্চি পর্যন্ত চওড়ামাত্র। মেয়েরা পায়ে “কক ক্যান” (নুপুর) কোমরে ‘‘রকম” (বিছা) পড়ে থাকে। পুরুষগণ ‘ডং’ (লেংটি-বিদ্রি) নামে একধরণের কিঞ্চিতকর বস্ত্র পরিধান করে। মুরুং মেয়েদের পাশাপাশি ছেলেরাও মাথায় লম্বা চুল রাখে। নারী-পুরুষরা মাথায় অধিকন্তু “চুরুত” (চিরুনী) গেঁথে রাখতে দেখা যায়। মুরুং মেয়েরা মাথায় কানে ও খোঁপায় বিভিন্ন ধরণের “পাও” (পাহাড়ী ফুল) গুজে রাখে। ছেলেরাও মাথার চুলকে খোপা আকারে বেঁধে রাখে। মুরংরা দাঁতের মধ্যে এক ধরণের রংয়ের প্রলেপ দিয়ে থাকে। লোহাকে উত্তপ্ত করে কাচা বাঁশের সাথে লাগিয়ে নির্গত রসকে দাঁতে লাগিয়ে দেয়। মুরুং সম্প্রদায়ের ছেলে একই গোত্রের কোন মেয়েকে বিবাহ করতে পারেনা। মুরুং সমাজে তিন পদ্ধতিতে বিবাহ হয়ে থাকে। রীতি অনুযায়ী মুরুং ছেলে কন্যার দেহের মূল্য বাবদ রৌপ্য মুদ্রায় ১১০/= টাকা, মায়ের দুধের দাম বাবদ ১০/= টাকা প্রদান করতে হয়। এসব রৌপ্য টাকা অবশ্য পরিশোধনীয় বলে গণ্য করা হয়। একই গোত্রের মধ্যে ধর্মীয়ভাবে বিবাহ নিষিদ্ধ। মুরুং দম্পতির মধ্যেও মনের মিল না থাকলে তালাক প্রথা বিদ্যমান রয়েছে।


title: রুই

text: রুই মাছ ভারত"(মূল ভূখণ্ড) "পাকিস্তান, বাংলাদেশ ও মায়ানমারের নদীতন্ত্রের প্রাকৃতিক প্রজাতি। মিষ্টি জলের পুকুর, হ্রদ, নদী ও মোহনায় পাওয়া যায়। বাংলাদেশে বিভিন্ন বড় নদীতে বিচরণ করে, ডিম ছাড়ার সময় প্লাবন ভূমিতে প্রবেশ করে। স্বাদ, সহজ চাষপদ্ধতি ও অর্থনৈতিক গুরুত্বের কারণে ও পুষ্টি ঘাটতি মেটাতে স্রিলঙ্কা, চায়না, রাশিয়ান ফেডারেশান, জাপান, ফিলিপাইন, মালয়েশিয়া এবং আফ্রিকান দেশগুলোতে রুই মাছের চাষ হচ্ছে। ইন্ডিয়ান আন্দামান দ্বীপপুঞ্জের মিঠাপানির নদীতেও অনুপ্রবেশিত রুইয়ের সফল চাষ হচ্ছে।


title: রুই

text: রুই মাছ দুই থেকে তিন বছরেই প্রাপ্তবয়স্ক হয়ে থাকে।বর্ষাকালে প্লাবিত নদীতে (বিশেষত জলজ উদ্ভিদময় স্থানে) নারী-পুরুষ রুই প্রজননে অংশ নেয়।এক প্রজনন ঋতুতে একটি মা মাছ প্রায় দুই থেকে ত্রিশ লাখ ডিম দিয়ে থাকে যা মাছের বয়স, দৈর্ঘ্য্য ও ওজনের এবং অমরার দৈর্ঘ্য ও ওজনের উপর নির্ভর করে কমবেশি হতে পারে।


title: রিচার্ড ফোর্ড

text: ফোর্ড ১৯৪৪ সালের ১৬ই ফেব্রুয়ারি মিসিসিপির জ্যাকসনে জন্মগ্রহণ করেন। তার পিতা পার্কার ক্যারল ফোর্ড এবং মাতা এডনা ফোর্ড। পার্কার ছিলেন ক্যান্সাস সিটি ভিত্তিক ফল্টলেস স্ট্রার্চের পর্যটন কর্মী। তার মায়ের সম্পর্কে তিনি বলেন, তার প্রথম আকাঙ্ক্ষা ছিল তার পিতার ভালোবাসা অর্জন এবং দ্বিতীয় ছিল একজন মা হওয়া। ফোর্ডের যখন আট বছর বয়স, তখন তার পিতার একটি মারাত্মক হার্ট অ্যাটাক হয়। ফলে তাকে বেশিরভাগ সময় তার দাদার সাথে কাটাতে হয়। তার দাদা ছিলেন একজন মুষ্টিযোদ্ধা এবং আর্কানসাসের লিটল রকের একটি হোটের মালিক ছিলেন। ফোর্ডের পিতা ১৯৬০ সালে দ্বিতীয় আরেকটি হার্ট অ্যাটাকে মারা যান।


title: ডেভিড হারবার্ট লরেন্স

text: ১৯১২ সালের মার্চ মাসে ফ্রেডা উইকলি ("নি" ভন রিচথোফেন)-র সঙ্গে আলাপ হয় লরেন্সের। এঁর সঙ্গেই তিনি তাঁর অবশিষ্ট জীবন কাটিয়েছিলেন। ফ্রেডা ছিলেন নটিংহ্যাম বিশ্ববিদ্যালয়ে আধুনিক ভাষা অধ্যাপক তথা লরেন্সের প্রাক্তন শিক্ষক আর্নেস্ট উইকলির স্ত্রী। তিন সন্তানের জননী ফ্রেডা তাঁর নতুন প্রণয়ীর চেয়ে বয়সে ছয় বছরের বড় ছিলেন। লরেন্সের সঙ্গে তিনি পালিয়ে আসেন জার্মানির গ্যারিসন শহর মেটজ-স্থিত ফ্রেডার পৈতৃক বাড়িতে। এই শহরটি ছিল জার্মানি ও ফ্রান্সের অশান্ত সীমান্ত অঞ্চলের কাছাকাছি। এখানে থাকার সময় সামরিক বাহিনীর সঙ্গে লরেন্সের সংঘাত বাধে; তাঁর বিরুদ্ধে ব্রিটেনের হয়ে চরবৃত্তি করার অভিযোগ এনে তাঁকে গ্রেফতার করা হয়; যদিও ফ্রেডা উইকলির বাবার মধ্যস্থতায় তিনি মুক্তি পান। এই ঘটনার পর লরেন্স চলে আসেন মিউনিখের দক্ষিণে একটি ছোটো গ্রামে। এইখানেই ফ্রেডা উইকলির সঙ্গে তিনি যাপন করেন তাঁদের "মধুচন্দ্রিমা"; পরবর্তীকালে যার স্মৃতি বিধৃত হয় "লুক! উই হ্যাভ কাম থ্রু" (১৯১৭) নামক প্রেমের কবিতামালায়।


title: পার্সি ফেন্ডার

text:
১৯২৪ সালের ক্রিকেট মৌসুম শেষে ফেন্ডার বৈবাহিক বন্ধনে আবদ্ধ হন। সেপ্টেম্বর, ১৯২৪ সালে রুথ ক্ল্যাপহাম নাম্নী অভিজাত সম্প্রদায়ের পরিচিত ব্যক্তিত্ব ও ম্যানচেস্টার জুয়েলারের কন্যার পাণিগ্রহণ করেন। ১৯২৩ সালে মন্টে কার্লোতে স্বাক্ষাৎ হয়েছিল তাঁদের। এ দম্পতির দুই সন্তান ছিল। ১৯৩৭ সালে ব্রাইটস ডিজিজে আকস্মিকভাবে রুথের দেহাবসান ঘটে। ১৯৬২ সালে পুণরায় বিয়ের পিড়িতে বসেন। কিন্তু ১৯৬৮ সালে দ্বিতীয় পত্নী সুজান গর্ডনেরও মৃত্যু ঘটে।
১৯৭০-এর দশকের শেষার্ধ্বে ফেন্ডার অন্ধ হয়ে যান। স্বীয় কন্যার সহায়তায় চলাফেরা করতেন ও ব্যবসা পরিচালনা করতেন। ১৯৭৭ সালে অস্ট্রেলিয়া সফরে যান ও টেস্ট ক্রিকেটের শততম বর্ষপূর্তি উদযাপন করেন। অনুষ্ঠানে তিনি সর্ববয়োঃজ্যেষ্ঠ ব্যক্তিত্ব ছিলেন। শেষের বছরগুলোয় নার্সিং হোমে কাটান ও ১৫ জুন, ১৯৮৫ তারিখে দেহাবসান ঘটে তাঁর। ১৪ জুলাই, ১৯৮৩ তারিখে বিখ্যাত ইংরেজ আন্তর্জাতিক ক্রিকেট তারকা জ্যাক ম্যাকব্রায়ানের দেহাবসানের পর তিনিই সর্ববয়োঃজ্যেষ্ঠ জীবিত টেস্ট ক্রিকেটারের মর্যাদা লাভ করেন।


title: জর্জ গর্ডন বায়রন

text: বায়রনের নাম সারা জীবন পরিবর্তন হয়েছে। সে ক্যাপ্টেন জন "ম্যাড জ্যাক" বায়রন এবং তার দ্বিতীয় স্ত্রী, সাবেক ক্যাথরিন গর্ডন (মৃত্যু ১৮১১), কার্ডিনাল বিটনের বংশধর এবং স্কটল্যান্ডের অ্যাবার্ডিনসায়ারের গাইট এস্টেটের উত্তরাধিকারিণী এর ছেলে। বায়রনের বাবা পূর্বে কারমার্থেন নামক এক বিবাহিত মহিলাকে ভ্রষ্ট করে। পরে কারমার্থেন তার স্বামীকে তালাক দিয়ে বায়রনের বাবা জন "ম্যাড জ্যাক" বায়রনকে বিয়ে করেন। তার স্ত্রীর প্রতি তার আচরণকে বর্বর ও বিদ্বেষপূর্ণ হিসাবে বর্ণনা করা হয়েছে। কার্মারথেন দুই কন্যা সন্তান জন্ম দেয়ার পর মারা যান, যার মধ্যে একজন বেঁচে ছিলোঃ বায়রনের সৎ বোন অগাস্টা লেই।


title: পিটার ফন্ডা

text: পিটার ফন্ডা ১৯৪০ সালের ২৩শে ফেব্রুয়ারি নিউ ইয়র্ক সিটিতে জন্মগ্রহণ করেন। তার পিতা অভিনেতা ও ব্যবসায়ী হেনরি ফন্ডা এবং মাতা ফ্রান্সেস ফোর্ড সিমোর। তার বড় বোন অভিনেত্রী জেন ফন্ডা। তার মায়ের প্রথম বিয়ে থেকে তার ও জেনের ফ্রান্সেস দে ভিলার্স ব্রোকাউ (১৯৩১-২০০৮) নামে এক বৈমাত্রেয় বোন ছিল। পিটারের যখন ১০ বছর বয়স, তখন তার মা আত্মহত্যা করেন।


title: হ্যারিসন ফোর্ড

text: হ্যারিসন ফোর্ড (; জন্ম: ১৩ জুলাই ১৯৪২) একজন আমেরিকান চলচ্চিত্র অভিনেতা এবং প্রযোজক। স্টার ওয়ার্স সিরিজের স্পেস অপেরা ত্রয়ীতে হ্যান সোলো চরিত্রে এবং ইন্ডিয়ানা জোনসে নাম ভূমিকায় অভিনয়ের সুবাদে ফোর্ড বিশ্বব্যাপী পরিচিতি লাভ করেন। ছয় দশক ধরে অভিনয় করে চলা হ্যারিসন ফোর্ড হলিউডের বেশ কিছু ব্লক বাস্টার ছবিতে অভিনয় করেছেনঃ এপোক্যালিপস নাউ (১৯৭৯), প্রিস্যুমড ইনোসেন্ট (১৯৯০), দ্য ফিউজিটিভ(১৯৯৩), এয়ার ফোর্স ওয়ান(আ৯৯৭), হোয়্যাট বিনিথ লাইস (২০০০)। ১৯৯৭ সালে চলচ্চিত্র ম্যাগাজিন এম্পায়্যার ফোর্ডকে সর্বকালের সেরা ১০০ জন ম্যুভি স্টার হিসেবে প্রথম স্থান প্রদান করে। যুক্তরাষ্ট্রের সর্বোচ্চ আয়কারী ১৩ টি চলচ্চিত্রের মধ্যে ফোর্ডের অভিনিত ৫ টি চলচ্চিত্র অন্তর্ভুক্ত হয়েছে। ফোর্ড অভিনেত্রী ক্যালিস্টা ফ্লকহার্টকে বিয়ে করেন।


title: গ্লেন ফোর্ড

text: গোয়াইলিন স্যামুয়েল নিউটন ফোর্ড ১৯১৬ সালের ১লা মে কেবেকের সাঁ-ক্রিস্তিন-দোভের্জন শহরে জন্মগ্রহণ করেন। তার পিতা নিউটন ফোর্ড কানাডীয় প্যাসিফিক রেলওয়ের প্রকৌশলী ছিলেন এবং মাতা হ্যানা উড (প্রদত্ত নাম: মিচেল)। তার পিতার দিক থেকে কানাডার প্রথম প্রধানমন্ত্রী স্যার জন এ. ম্যাকডোনাল্ড তার প্র-পিতামহ এবং মার্কিন রাষ্ট্রপতি মার্টিন ভ্যান বিউরেনের সাথে তার আত্মীয়তার সম্পর্ক রয়েছে। ১৯২২ সালে ফোর্ডের যখন ছয় বছর বয়স, তখন তারা স্বপরিবারে প্রথমে ভেনিস ও পরে ক্যালিফোর্নিয়ার সান্তা মনিকা শহরে চলে যান। তার পিতা নিউটন ভেনিস বৈদ্যুতিক ট্রাম কোম্পানির মোটরম্যান হিসেবে যোগ দেন এবং ১৯৪০ সালে মৃত্যুর পূর্ব পর্যন্ত এই পদে কাজ করেন।


title: জেনি ফন ভেস্টফালেন

text: জেনি ফন ভেস্টফালেন (জার্মান Jenny von Westphalen; ১২ ফেব্রুয়ারি, ১৮১৪ - ২ ডিসেম্বর, ১৮৮১) বা ইয়েনি ফন ভেস্টফালেন ছিলেন কার্ল মার্কসের স্ত্রী। বিবাহের পূর্বে তাঁর পুরো নাম ছিল ইয়োহানা বের্টা ইয়েনি ফন ভেস্টফালেন। তিনি ছিলেন জালৎসভেডেল'এর এক প্রুশীয় ব্যারন লুডভিগ ফন ভেস্টফালেন'এর শিক্ষিত কন্যা। ১৮৩৬ সালে মার্ক্সের জন্মশহর ট্রিয়ের'এ তাঁদের প্রথম পরিচয় ঘটে ও সম্পর্ক গড়ে ওঠে। তাদের সম্পর্কের বিষয়টি গোপন রাখতে হয়েছিল, কারণ এই বিয়েতে মার্কস পরিবারের সম্মতি ছিল না।


title: পিটার ফন্ডা

text: পিটার হেনরি ফন্ডা (ইংরেজি: Peter Henry Fonda, জন্ম: ২৩শে ফেব্রুয়ারি, ১৯৪০) হলেন একজন মার্কিন অভিনেতা। তিনি ব্যবসায়ী ও অভিনেতা হেনরি ফন্ডার পুত্র, অভিনেত্রী জেন ফন্ডার ছোট ভাই এবং অভিনেত্রী ব্রিজেট ফন্ডার পিতা। তার প্রথম সুজান জেন ব্রেওয়ার ছিলেন নোয়াহ ডিয়েট্রিচের সৎ কন্যা। ফন্ডা ছিলেন ১৯৬০ এর দশকের বিপরীত সংস্কৃতির আইকন।


title: হেনরি ফোর্ড

text: হেনরি ফোর্ড (৩০ জুলাই, ১৮৬৩ - ৭ এপ্রিল, ১৯৪৭) ফোর্ড মোটর কোম্পানির আমেরিকান প্রতিষ্ঠাতা এবং বহু উৎপাদন পদ্ধতিতে ব্যবহৃত বিন্যাসকরণ সজ্জার (Assembly Line) জনক। তার উদ্ভাবিত মডেল টি মোটরগাড়ি আমেরিকার শিল্প ও যোগাযোগ ক্ষেত্রে আমূল পরিবর্তন আনে। তিনি ছিলেন একজন বহুমুখী উদ্ভাবক এবং ১৬১ টি ইউ.এস পেটেন্টের অধিকারী। হেনরি ফোর্ডকে সস্তা পণ্যের বহু উৎপাদনশীলতার জনক বলা হয়ে থাকে কারণ তিনি তার কোম্পানিতে ব্যায়বহুল শ্রমশক্তি এবং যন্ত্র সমন্বয়ে অধিক উৎপাদন করতে সক্ষম হয়েছিলেন। হেনরি ফোর্ড হচ্ছেন পৃথিবীর প্রথম বিলিয়নিয়ার যিনি শিল্প বিপ্লবের পথিকৃৎ হিসেবে পরিচিত |এছাড়াও তিনি ফ্র‍্যাঞ্চাইজি এবং ডিলারশিপ ব্যাবস্থার প্রবর্তন করেন। ফোর্ড মোটর কোম্পানির মালিক হিসেবে তিনি পৃথিবীর অন্যতম ধনী ও সম্মানিত ব্যক্তিত্বে পরিণত হন। হেনরি ফোর্ড তার অর্জিত সমস্ত সম্পত্তি দিয়ে ফোর্ড ফাউন্ডেশন গঠন করেন এবং সেখানে চিরতরে তার পরিবারের কর্তৃত্ব স্থাপন করেন।


title: টেলস ফ্রম দ্য ক্রিপ্ট (টেলিভিশন ধারাবাহিক)

text: প্রতিটির পর্বের সূচনা হয় একটি ট্রেকিং শটের মাধ্যমে যা ক্রিপ্টকিপারের হানাবাড়ির সম্মুখদরজার দিকে এগিয়ে যায়। বাড়ির ভিতরে ঢুকে ক্যামেরা হলওয়ে ও সিঁড়ি ধরে প্যান ডাউন করে এবং শেষে উপস্থিত হয় বাড়ির পাতালঘরে। প্রদর্শনীর সঞ্চালক ক্রিপ্টকিপার তারপর একটি কফিন খুলে বেরিয়ে আসে এবং রোমহর্ষকভাবে হাসতে থাকে। এরপর ক্রিপ্টকিপার (কণ্ঠদানে জন কাসির) শ্লেষাত্মকভাবে ও ইচ্ছাকৃতভাবে বারবার ব্যবহৃত রসিকতার সঙ্গে পর্বের সঙ্গে পরিচিত করায় (যেমন দর্শকদের সে প্রায়শই সম্বোধন করে : "Hello, Boils and Ghouls" বলে)। প্রতিটি পর্বই স্বয়ংসম্পূর্ণ এবং প্রতি পর্বের শেষে একটি আউট্রো সিকোয়েন্সে আবার ক্রিপ্টকিপারের কাছে ফিরে আসা হয়।


text: ১৯৯৩ সালে এই সিরিজ অবলম্বনে "টেলস ফ্রম দ্য ক্রিপ্টকিপার" নামে একটি শনিবারের প্রভাতী কার্টুন সম্প্রচার করে। মূল সিরিজের সহিংসতা বা অন্যান্য আপত্তিকর দৃশ্য এখানে ছিল না; শুধু ক্রিপ্তকিপারের কণ্ঠে জন কাসির কণ্ঠদান করেন।


text: ১৯৫০-এর দশকের ইসি অ্যাকশন কমিকসের ভিত্তিতে নির্মিত একটি স্পিন-অফ হিসেবে ফক্স টেলিভিশন নেটওয়ার্ক " টু-ফিস্টেড টেলস" নামে একটি পাইলট সম্প্রচার করে। ফক্সের এই পাইলটের তিনটি এপিসোডে (ইয়েলো, শো-ডাউন, কিং অফ দ্য রোড) ক্রিপ্টকিপারের উপস্থিতি দেখা গিয়েছিল। এগুলি এইচবিও ধারাবাহিকের পর্ব হিসেবে দেখায়।


text: পিটার জ্যাকসনের চলচ্চিত্র "দ্য ফ্রাইটেনার্স" প্রথমে একটি " টেলস ফ্রম দ্য ক্রিপ্ট" চলচ্চিত্র আকারে লিখিত হয়। পরে পরিচালক রবার্ট জেমেকিস এটি পড়ার পর নিজস্ব মেরিটে ছবি তৈরি করেন।


text: টেলস ফ্রম দ্য ক্রিপ্ট (কখনও এইচবিও’জ টেলস ফ্রম দ্য ক্রিপ্ট শিরোনামাঙ্কিত) একটি ভৌতিক অ্যানথোলজি মার্কিন টেলিভিশন ধারাবাহিক। ১৯৮৯ থেকে ১৯৯৬ পর্যন্ত প্রিমিয়াম কেবল চ্যানেল হোম বক্স অফিসে (এইচবিও) এটি সম্প্রচারিত হয়। ধারাবাহিকের নামটি ১৯৫০-এর দশকে সৃষ্ট একই নামের একটি ইসি কমিকস সিরিজের নামানুসারে রাখা হয়। এই ধারাবাহিকের অধিকাংশ উপাদানই উক্ত কমিকস সিরিজ ও সেই সময়ের আরও চারটি ইসি কমিকস ("হান্ট অফ ফিয়ার", "ভল্ট অফ হরর", "ক্রাইম সাসপেনস্টোরিজ", ও "শক সাসপেনস্টোরিজ") থেকে সংগৃহীত। এইচবিও-র সঙ্গে একযোগে অথচ অনুল্লিখিতভাবে ধারাবাহিকটির প্রযোজনা করে দ্য গেফেন ফিল্ম কোম্পানি ও ওয়ার্নার্স ব্রাদার্স টেলিভিশন (প্রাতিষ্ঠানিকভাবে এই প্রযোজনা সংঘটি একত্রে টেলস ফ্রম দ্য ক্রিপ্ট হোল্ডিংস নামে পরিচিত ছিল)। ১৯৭২ সালে নির্মিত একই নামের একটি চলচ্চিত্র বা "টেলস ফ্রম দ্য ডার্কসাইড"-এর সঙ্গে হরর অ্যানথোলজি সিরিজের বিষয়গত সাদৃশ্যের কারণে এগুলির সঙ্গে আলোচ্য টেলিভিশন সিরিজটির একত্ব প্রতিপাদন করা অনুচিত।


text: ১৯৯৭ সালে মূল সিরিজটির সমাপ্তির পর "পারভার্সনস অফ সায়েন্স" নামে একটি স্পিন-অফের প্রিমিয়ার হয় এইচবিও-তে। এখানে ভৌতিকতা বদলে কল্পবিজ্ঞানের আশ্রয় নেওয়া হয়েছিল। সিরিজটি অল্পদিনই চলে এবং সেই বছরই এটি বাতিল হয়ে যায়। এখানে ক্রিপ্টকিপারের বদলে একজন স্টাইলাইজড মহিলা রোবোটকে দেখা যায়।


text: "ইউ, মার্ডারার" (১৯৯৫) নামক পর্বটির কথা বিশেষভাবে উল্লেখ্য। কারণ এই পর্বে কম্পিউটার এফেক্টস দ্বারা ডিজিট্যালি ইনসার্ট অভিনেতাদের ব্যবহার করা হয়। যে অনুষ্ঠানগুলিতে এই ধরনের কাজ প্রথম হয়, তার মধ্যে এই পর্বটি অন্যতম। পর্বটির পরিচালনা করেন সিরিজ প্রযোজক রবার্ট জেমেকিস, যিনি সেই সময় একই প্রযুক্তি ব্যবহার করে "ফরেস্ট গাম্‌প" নামক একটি চলচ্চিত্র পরিচালনা করেছিলেন। পর্বের শুরুতে অ্যালফ্রেড হিচকক একটি ক্যামিওতে উপস্থিত হন এবং মূখ্য ভূমিকায় অভিনয় করতে দেখা যায় হামফ্রে বগার্টকে। যেহেতু এই দুইজন অনেক দিন আগেই মারা গিয়েছিলেন, তাই তাঁদের অনুরাগীদের কাছে এই পর্বটি বিশেষ জনপ্রিয়তা পায়। এই পর্বটির আরও একটি উল্লেখনীয় দিক ছিল ইসাবেলা রোসেলিনির অতিথি অভিনয়, যেখানে তিনি তাঁর একই রকম দেখতে মা ইঙ্গার্ড বার্গম্যানকে প্রথমবার (এবং একবারই) প্যারোডি করেন।


text: ওয়ার্নার হোম ভিডিও সিরিজের সাতটি মরশুমের ডিভিডি-ই অঞ্চল এক-এর জন্য প্রকাশ করেছে। ১-৩ মরশুমের ডিভিডিগুলি স্বতন্ত্র ধরনের, কারণ এগুলিতে ক্রিপ্টকিপারের সম্পূর্ণ নতুন ইন্ট্রোডাকশন ও সেগমেন্ট ধরা আছে। অবশ্য ৪-৭ মরশুমের জন্য এমন কোনো সেগমেন্টের চলচ্চিত্রায়ণ হয়নি। অঞ্চল দুই-এর ডিভিডি প্রকাশের তারিখ এখনও ঘোষিত হয়নি।


text: বিশেষত প্রথম দিকের মরশুমের অল্প কয়েকটি পর্বই "টেলস ফ্রম দ্য ক্রিপ্ট"-এর মূল কাহিনি অবলম্বনে নির্মিত হয়। কয়েকটি নির্মিত হয় অন্যান্য ইসি কমিকসের ভিত্তিতে। উদাহরণস্বরূপ, মরশুম এক মূলত "হান্ট অফ ফিয়ার" অবলম্বনে নির্মিত হয়; কিন্তু মরশুম দুই-এর মূল ভিত্তি ছিল "শক সাসপেনস্টোরিজ"। আবার "ভল্ট অফ হরর" সমগ্র সিরিজে ছড়িয়েছিটিয়ে ছিল।


text: এইচবিও-র মতো একটি প্রিমিয়াম কেবল টেলিভিশন স্টেশন থেকে সম্প্রচারিত হওয়ার কারণে এই টেলিভিশন সিরিজটি ছিল সেই সব অল্পসংখ্যক অ্যানথোলজি সিরিজের অন্যতম যেগুলি ফেডেরাল কমিউনিকেশন কমিশনের সেন্সরশিপের হাত থেকে পূর্ণ স্বাধীনতা উপভোগ করত। এই স্টেশন সিরিজটিকে খোলামেলা সহিংসতার দৃশ্য প্রদর্শনীর অনুমতি দেয়; এছাড়াও অশ্লীল শব্দ বা দৃশ্য, রক্তপাত, নগ্নতা ও যৌন পরিস্থিতি যা সচরাচর কোনো টেলিভিশন সিরিজে দেখা যেত না, তাও প্রদর্শিত হয়। সিন্ডিকেশন বা বেসিক কেবলে সম্প্রচারের সময় এই উপাদানগুলিকে সময়োপযোগী করে সম্পাদিত করা হয়।


title: ধনু (জ্যোতিষশাস্ত্র)

text: গ্রিক পুরাণের বিখ্যাত সেন্টর কীরন ছিলেন স্বর্গরাজ্যের সবচেয়ে বড় ধনুর্বিদ। বয়োজ্যেষ্ঠ এই ধনুর্বিদের সমকক্ষ আর কেউ হতে পারেনি শত চেষ্টাসত্ত্বেয়। বড় বড় বীরেরা, একিলিস, হেক্টর, জ্যাসন, হারকিউলিস প্রমুখ ছিলেন তার ছাত্র। একদিন সেন্টরদের সঙ্গে যুদ্ধ করার সময় নিজের অজান্তেই তার ছাত্র হারকিউলিস কীরনকে তীরবিদ্ধ করে ফেলেন। হাইড্রার রক্তমাখানো সে বিষাক্ত তীরের বিষক্রিয়ার ব্যথায় কাতর হয়ে একসময় কীরণ জিউসের কাছে ব্যথা নিরাময়ের প্রার্থনা করেন। ফলে জিউস তাকে স্বর্গে উঠিয়ে নেন এবং সসম্মানে নক্ষত্রলোকে স্থাপন করেন। নক্ষত্রলোকে কীরন ধনুরাশির প্রতীক হয়ে ওঠেন। অন্য বর্ণনামতে, বিষের ব্যথায় কাতর তিনি ক্ষত নিরাময়ের কোনো উপায় না জেনে নিজের অমরত্ব প্রমিথিউসকে দান করে ইচ্ছা-মৃত্যু বরণ করেন। আর কীরনের এই মহানুভবতায় প্রীত হয়েই জিউস তাকে নক্ষত্রলোকে স্থাপন করেন।


title: বৈষ্ণবীয় রাসযাত্রা

text:
পদ্মপুরাণে (৫২/১০৩-১০৫) শারদরাস ও বাসন্তীরাসের উল্লেখ পাওয়া যায়। ব্রহ্মবৈবর্তপুরাণে (ব্রহ্মখণ্ড, পঞ্চম অধ্যায়) বাসন্তীরাস এবং শ্রীমদ্ভাগবত ও বিষ্ণুপুরাণে (৫/১৩/১৪-৬১) শুধুমাত্র শারদরাসের বর্ণনা আছে। হরিবংশে ও ভাসের বালচরিতে উল্লেখ আছে যে, কৃষ্ণ গোপিনীদের সঙ্গে হল্লীশনৃত্য করেছিলেন। হল্লীশনৃত্য যদি তালযুক্ত ও বিবিধ গতিভেদে বৈচিত্র্যপূর্ণ হয় তবে তাঁকে "রাস" নামে অভিহিত করা হয়। বিষ্ণুপুরাণের মতে, কৃষ্ণ রাস অনুষ্ঠান করেছিলেন গোপরমণীদের সঙ্গে। শ্রীধর স্বামী বলেছেন, বহু নর্তকীযুক্ত নৃত্য বিশেষের নাম রাস– “রাসো নাম বহু নর্ত্তকীযুক্তে নৃত্যবিশেষঃ।” শ্রীমদ্ভাগবতের অন্যতম টাকাকার বিশ্বনাথ চক্রবর্তী বলেছেন, —“নৃত্যগীতচুম্বনালিঙ্গনদীনাং রসানাং সমূহো রাসস্তন্ময়ী যা ক্রীড়া বা রাসক্রীড়া”। শ্রীমদ্ভাগবতের মতে, কৃষ্ণ যোগমায়াকে সমীপে গ্রহণ করেই রাস অনুষ্ঠান করেছিলেন। বস্ত্রহরণের দিন গোপিনীদের কাছে কৃষ্ণ প্রতিজ্ঞা করেছিলেন যে, পরবর্তী পূর্ণিমা তিথিতে তিনি রাসলীলা করবেন-
"যখন করেন হরি বস্ত্রহরণ।
গোপীদের কাছে তিনি করিলেন পণ।।
আগামী পূর্ণিমাকালে তাঁহাদের সনে।
করবেন রাসলীলা পুণ্য বৃন্দাবনে।।"


title: শম্ভালের শাসকগণ

text: শম্ভালের ধর্মরাজাদের পরবর্তী পঁচিশজন শাসকদের কল্কিরাজা বলা হয়ে থাকে। মনে করা হয়ে থাকে, কল্কিরাজা সম্বন্ধে ধারণাটি মহাভারত ও হিন্দু পুরাণে উল্লিখিত কল্কি নামক কাল্পনিক অবতার থেকে এসেছে। থেকে এঁদের মধে প্রথম মঞ্জুশ্রী যশস কালচক্র তন্ত্রকে সংক্ষিপ্ত ও সরলীকৃত করে লঘুতন্ত্র নামক একটি রচনা করেন। তিনি রাজ্যের সকল অ-বৌদ্ধ ধর্মাবলম্বীদের কালচক্র সম্বন্ধে শিক্ষাদান করে বৌদ্ধ ধর্মাবলম্বীতে পরিণত করেন। পরবর্তী রাজা পুন্ডরীক লঘুতন্ত্রের ওপর বিমলপ্রভা নামক একটি টীকাভাষ্য রচনা করেন। বর্তমান যুগে কল্পিত কল্কিরাজার নাম অনিরুদ্ধ যিনি বজ্রযান বৌদ্ধধর্মের অন্তিম সময়ে শাসন করবেন বলে ভবিষ্যৎবাণী করা হয়েছিল। ২৪২৪ খ্রিষ্টাব্দে অন্তিম কল্কিরাজা রৌদ্র চক্রিণ এক বিশাল সৈন্যের সাহায্যে পৃথিবীর সকল অশুভ শক্তিকে পরাস্ত করে স্বর্ণযুগের সূচনা করবেন বলে প্রবাদ প্রচলিত রয়েছে।


title: দশরথ মৌর্য্য

text: বায়ু পুরাণ ও ব্রহ্মাণ্ড পুরাণে অশোকের পর বন্ধুপালিত, ইন্দ্রপালিত ও দসোন নামক তিনজন মৌর্য্য শাসকের উল্লেখ পাওয়া যায়, যাদের পরিচয় চিহ্নিত করা সম্ভব হয়নি। মনে করা হয়ে থাকে তাঁরা মৌর্য্য রাজবংশের কোন একটি শাখার সদস্য, যাদেরকে দশরথ প্রাদেশিক শাসনকর্তা হিসেবে নিযুক্ত করেন। সুভগসেন নামক একজন শাসকের দ্বারা সাম্রাজ্যের উত্তর-পশ্চিম প্রদেশগুলি শাসনের কথা গ্রিক উৎসগুলি থেকে জানা যায়। মধ্য-পূর্ব ভারতের কলিঙ্গ রাজ্য ও পশ্চিম ভারতের বিদর্ভ মৌর্য্য শাসন থেকে পৃথক হয়ে যায়। যাই হোক, দশরথ মগধ সহ মধ্য ও উত্তর ভারতের ধিকাংশ স্থানে তাঁর শাসন বজায় রাখেন।


title: দ্য ক্রনিকলস্ অব নার্নিয়া

text:
ডিগোরি কাইর্কি "দ্য
ম্যাজিশিয়ান'স ন্যাপিউ"
উপন্যাসের অন্যতম প্রধান
চরিত্র। তাকে প্রথম দেখা যায়
"দ্য লায়ন দ্য উইচ অ্যান্ড দ্য
ওয়াড্রোব" উপন্যাসে গৌন
ভূমিকায়। সেখানে তার পরিচয় ছিল
একজন প্রফেসর হিসেবে যে
পেভেনসি ভাইবোনদের তার বাড়িতে
আশ্রয় দিয়েছিল। "দ্য
ম্যজিশিয়ান'স ন্যাপিউ" বইয়ে সে
একজন তরুন যুবক যে তার চাচার
জাদুর আংটি নিয়ে গবেষনা করতে
গিয়ে জেডিসকে তার ধ্বংস হতে বসা
জগত সার্ন থেকে নতুন সৃষ্টি হওয়া
জগত নার্নিয়ায় নিয়ে আসে। তার
ভুল সংশোধনের জন্য আসলান তাকে
একটি জাদুর আপেল আনতে পাঠায়,
যেটি নার্নিয়াকে রক্ষা করবে এবং
ডিগোরির মাকে সুস্থ করে তুলবে।
"দ্য লাস্ট ব্যাটল" উপন্যাসে তাকে
পুনরায় দেখা যায়।


title: কণিষ্ক

text: ১৯৯৩ খ্রিস্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি কুষাণ সম্রাট কণিষ্ক সম্বন্ধে তথ্য পাওয়া যায়। এই লিপির শুরুতেই লেখা রয়েছে যে, নানা প্রভৃতি দেবতার ইচ্ছেয় কণিষ্ক একটি নতুন কালপঞ্জীর সূচনা করেন। কণিষ্ক গ্রিক ভাষা পরিত্যাগ করে ব্যাক্ট্রিয় ভাষারও প্রবর্তন করেন। এই লিপি অনুসারে, উজ্জয়িনী, সাকেত, কৌশাম্বী, পাটলিপুত্র ও শ্রী চম্পা নগরী পর্য্যন্ত তাঁর সাম্রাজ্য বিস্তৃত ছিল। এই লিপির শেষে কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের প্রপিতামহ ছিলেন কুজুল কদফিসেস, পিতামহ ছিলেন ভীম তক্তো এবং পিতা ছিলেন ভীম কদফিসেস। বি.এন. মুখার্জি এই লিপির একটি অনুবাদ করেন, যেখানে তিনি কণিষ্কের পিতামহের নাম হিসেবে সদষ্কণের নামের উল্লেখ করেন, কিন্তু সিমস-উইলিয়ামস রবাতক শিলালিপি পাঠ করে এই নাম খুঁজে পাননি।


title: দ্য ক্রনিকলস্ অব নার্নিয়া

text: লিউইস ব্যাপকভাবে ব্রিটিশ সেল্টিক সাহিত্যের ওপর পড়াশোনা করেন এবং এর প্রভাব তার নার্নিয়া ধারার বইগুলোতে লক্ষ্য করা যায়, বিশেষ করে "দ্য ভয়াজ অব দ্য ডন ট্রেডার" বইটিতে। বইটির পুরো অংশ জুড়ে "ইমরাম" নামক একধরনের ঐতিহ্যবাহী আইরিশ রুপকথার প্রভাব দেখা যায় যেখানে একদল লোক অন্য জগতের উদ্দেশ্যে সমুদ্র যাত্রা করে। মধ্যযুগীয় আয়ারল্যান্ডে কম মর্যাদাসম্পন্ন রাজা বা রানীর ওপর হাই কিং বা উচ্চ মর্যাদার রাজাদের শাসন চলত যেমনটা নার্নিয়ায় দেখানো হয়েছে। ব্রিটিল দ্বীপপুজ্ঝের সেল্টিক এলাকায় "কোরেকল" নামক একধরনের ঐতিহ্যবাহী নৌকার ব্যবহার ছিল আর নার্নিয়া উপন্যাসে রিপিচিপের ব্যবহার করা নৌকাটি এর অনুকরণ করে। বইয়ের কিছু প্রাণী যেমন "ডুপলিপাডস" এর মত এক পায়ের জন্তু গ্রীক, রোমান ও মধ্যযুগীয় পূরাণে দেখা যায়। এছাড়া জার্মান পূরাণ থেকেও অনেকগুলো চরিত্র নেওয়া হয়েছে।


title: ব্রহ্মবৈবর্ত পুরাণ

text: "ব্রহ্মবৈবর্ত পুরাণ" গ্রন্থের বৈশিষ্ট্য হল এই যে, এই পুরাণে কৃষ্ণকে সর্বোচ্চ ঈশ্বর বলা হয়েছে এবং বিষ্ণু, শিব, ব্রহ্মা, গণেশ প্রমুখ দেবতাদের একই দেবতার বিভিন্ন রূপ এবং কৃষ্ণের অবতার বলে উল্লেখ করা হয়েছে। এছাড়া এই পুরাণে রাধা, দুর্গা, লক্ষ্মী, সরস্বতী, সাবিত্রী প্রমুখ দেবীদের ‘প্রকৃতি’র অবতার বলে উল্লেখ করা হয়েছে। "মহাভারত" ও "দেবীমাহাত্ম্যম্" গ্রন্থদুটিতে প্রাপ্ত কিছু উপাখ্যানও এই পুরাণে সংযোজিত হয়েছে। "ব্রহ্মবৈবর্ত পুরাণ" গ্রন্থের আরও একটি উল্লেখযোগ্য বৈশিষ্ট্য হল, এই পুরাণে রাধার মাধ্যমে নারীসত্ত্বাকে গৌরবোজ্জ্বল করা হয়েছে। এই পুরাণ নারী ও পুরুষের মধ্যে বৈষম্য না রেখেই বলেছে যে, সকল নারী ব্রহ্মাণ্ডসৃষ্টির সহায়িকা শক্তি পরমাপ্রকৃতির অংশস্বরূপ এবং একজন নারীকে অপমান করা প্রকারান্তরে রাধাকেই অপমান করার নামান্তর।


title: ক্রাকেন

text:
ক্রাকেন কিংবদন্তির দানবাকৃতির জীব, যারা আইসল্যান্ড ও নরওয়ের উপকূলে বাস করত বলে প্রচলিত রয়েছে। তাদের বিশাল আকার ও ভয়াল চেহারা বিভিন্ন কল্পকাহিনীতে সমুদ্রে বাসকারী একটি দানব হিসেবে ক্রাকেনকে স্থান করে দিয়েছে। কিঙবদন্তীটির উদ্ভব হয়েছে সম্ভবত দানব স্কুইড অবলোকনের ঘটনা থেকে, যারা শুঁড়সহ ১৩-১৫ মিটার (৪০-৫০ ফুট) লম্বা হতে পারে বলে মনে করা হয়। এই প্রাণীরা সাধারণত অত্যন্ত গভীর সমুদ্রে বসবাস করে, কিন্তু সমুদ্রপৃষ্টে এদের দেখা গিয়েছে এবং এরা জাহাজ আক্রমণ করেছে বলে শোনা গিয়েছে। "kraken" শব্দটি "krake" এর রূপ, একটি স্ক্যান্ডিনেভিয়ান শব্দ যার অর্থ অসুস্থ জন্তু, বা বিকৃত কিছু। আধুনিক জার্মান ভাষায়, "krake" অর্থ অক্টোপাস, কিন্তু এটি কিংবদন্তির ক্রাকেনকেও নির্দেশ করতে পারে।
যদিও kraken নামটি নর্স গাঁথা (saga) গুলোতে পাওয়া যায় না, কিন্তু এ-ধরনের সমুদ্রদানব, "hafgufa" ও "lyngbakr" এর বর্ণনা রয়েছে "Örvar-Odds saga"-এ এবং আনুমানিক ১২৫০ সালের নরওয়েজীয় টেক্সট, "Konungs skuggsjá"-এ। ক্যারোলাস লিনিয়াস তাঁর "Systema Naturae", জীবিত প্রাণীদের শ্রেণীবিভাগের একটি গ্রন্থের প্রথম সংস্করণে ক্রাকেনকে একটি cephalopods হিসেবে "Microcosmus " নামে অন্তর্ভুক্ত করেন, কিন্তু পরবর্তী সংস্করণগুলোতে প্রাণীটিকে বাদ দেন। Erik Pontoppidan, বার্জেনের বিশপও বিস্তারিতভাবে ক্রাকেনের বিবরণ দিয়েছেন তাঁর "Natural History of Norway"-তে (Copenhagen, 1752–3)। পুরনো বিবরণগুলোতে, Pontoppidan-এরটিসহ, ক্রাকেনকে বর্ণনা করা হয়েছে একটি প্রাণী হিসেবে যার 'আকার একটি ভাসমান দ্বীপের মত', নাবিকদের জন্য যার প্রধান বিপদ প্রাণীটি নিজে নয়, বরং এটি ডুব দিলে যে ঘূর্ণিস্রোত সৃষ্টি হয় তা। যাইহোক, Pontoppidan দানবীয় পশুটির ধ্বংস ক্ষমতারও বিবরণ দিয়েছেনঃ "বলা হয় যে যদি এটি সবচেয়ে বড় যুদ্ধজাহাজটিকে আঁকড়ে ধরে, তবে তাকে এটি সমুদ্রের তলদেশে টেনে নিতে সক্ষম" (Sjögren, ১৯৮০)। ক্রাকেন সবসময়েই সমুদ্রসর্প থেকে স্বতন্ত্র ছিল, ক্রাকেনের মতই স্ক্যান্ডিনেভীয় গাঁথায় যাদের পাওয়া যায় (উদাহরণস্বরূপ Jörmungandr এর কথা বলা যায়)। একটি প্রতিনিধিত্বমূলক আদি বর্ণনা দিয়েছেন সুইডেনের অধিবাসী "Jacob Wallenberg" তাঁর বই Min son på galejan ("My son on the galley")-এ, ১৭৮১ সালেঃ


title: কালিকা পুরাণ

text: কালিকা পুরাণ (, ) (খ্রিস্টীয় দশম শতাব্দী) একটি হিন্দু ধর্মগ্রন্থ। অষ্টাদশ উপপুরাণের অন্যতম। প্রাপ্ত পাঠটিতে ৯৮টি অধ্যায় ও ৯০০০ শ্লোক রয়েছে। এটি কালী ও তাঁর কয়েকটি বিশেষ রূপের (যথা, গিরিজা, ভদ্রকালী ও মহামায়া) উদ্দেশ্যে রচিত একমাত্র গ্রন্থ। এই পুরাণে কামরূপ তীর্থের পর্বত ও নদনদী এবং কামাখ্যা মন্দিরের বিস্তারিত বর্ণনা পাওয়া যায়। কালী, কামাখ্যা ও দুর্গা সহ বিভিন্ন দেবীর পূজাপদ্ধতি এই পুরাণে লিপিবদ্ধ আছে। সেই কারণে এটি হিন্দুধর্মের শাক্ত শাখার ধর্মগ্রন্থ। সম্ভবত এই গ্রন্থ কামরূপ (বর্তমান অসম) বা বঙ্গদেশে লিখিত হয়েছিল। এই পুরাণ একটি গুরুত্বপূর্ণ শাস্ত্রগ্রন্থ। কারণ, অপেক্ষাকৃত আধুনিক কালের "নিবন্ধ" (স্মার্ত) লেখকগোষ্ঠী এটিকে শাক্তধর্মের একটি প্রধান ধর্মগ্রন্থ বলে উল্লেখ করেছেন। এই পুরাণে বেশ কিছু পূর্বপ্রচলিত পৌরাণিক উপাখ্যানেরও উল্লেখ রয়েছে। এই পুরাণ সেই সব বিরল হিন্দু ধর্মগ্রন্থের একটি যেখানে "হিন্দু" শব্দটি পাওয়া যায়।


title: রিকেটস্

text: সূর্যালোক, বিশেষ করে অতিবেগুনি রশ্মি মানুষের চামড়ার কোষগুলোকে ভিটামিন ডি-তে রূপান্তরণে নিষ্ক্রিয় থেকে সক্রিয় করে। ভিটামিন ডিয়ের অনুপস্থিতিতে পথ্যের ক্যালসিয়াম ঠিকমতো শোষিত হয়না, ফল হয় হাইপোক্যালসেমিয়া, কঙ্কালতন্ত্র ও দাঁতের বিকলাঙ্গতা এবং স্নায়ুপেশিগত উপসর্গগুলো, যেমন হাইপারএক্সাইটেবিলিটি। যে খাবারগুলোয় ভিটামিন ডি আছে, যেমন, মাখন, ডিম, মাছের লিভারের তেল, মার্জারিন, শক্তিশালী করা দুধ এবং জুস, পোর্টাবেলা ও শিটেক মাসরুম, এবং তৈলাক্ত মাছগুলো, যেমন, তুনা, হেরিং ও সালমন। একটা ক্বচিৎ এক্স-যুক্ত প্রভাবএর ধরন থাকে, যাকে বলে ভিটামিন ডি-রোধী রিকেটস্ অথবা এক্স-যুক্ত হাইপোফসফেটেমিয়া।


title: ছোলা

text:
প্রোটিন, কার্বোহাইড্রেট ও ফ্যাট ছাড়া ছোলায় আরও আছে বিভিন্ন ভিটামিন ও খনিজ লবণ। প্রতি ১০০ গ্রাম ছোলায় ক্যালসিয়াম
আছে প্রায় ২০০ মিলিগ্রাম, লৌহ ১০ মিলিগ্রাম, ও ভিটামিন এ ১৯০ মাইক্রোগ্রাম। এ ছাড়াও আছে ভিটামিন ব্লি-১, বি-২, ফসফরাস ও ম্যাগনেশিয়াম। এ সবই শরীরের জন্য কাজে লাগে। ছোলায় খাদ্য-আঁশও আছে বেশ। এ আঁশ কোষ্ঠ কাঠিন্যে উপকারী। খাবারের আঁশ হজম হয় না। এভাবেই খাদ্যনালী অতিক্রম করতে থাকে। তাই পায়খানার পরিমাণ বাড়ে এবং পায়খানা নরম থাকে। এতে কোষ্ঠ কাঠিন্য দূর হয়। পায়খানা করা সহজ হয়। নিয়মিত পায়খানা হয়ে যায় বলে ক্ষতিকর জীবাণু খাদ্যনালীতে থাকতে পারে না। ফলে খাদ্যনালীর ক্যান্সার হবার সম্ভাবনা কমে। রক্তের চর্বি কমাতেও সহায়ক খাদ্যের আঁশ। আরও নানান শারীরিক উপকার আছে খাদ্য-আঁশে। দেরীতে হজম হয়, এরূপ একটি খাবার হচ্ছে ছোলা। শরীরে শক্তির যোগান দিতে থাকে দীর্ঘক্ষণ ধরে। প্রতি ১০০ গ্রাম ছোলা থেকে পাওয়া যায় ৩৬০ ক্যালরিরও অধিক শক্তি।


title: সজনে

text:
এটির শাক হিসেবে ব্যবহৃত পাতা ভিটামিন এ-এর এক বিশাল উৎস। সজনের পাতা এবং ফল উভয়ের মধ্যেই বিপুল পরিমাণে পুষ্টি আছে। এতসব পুষ্টিগুণ একসাথে আছে বলেই এর মাধ্যমে "রোগ প্রতিরোধ ক্ষমতা" এবং "জীবন ধারনের পুষ্টি" দুটোই পাওয়া যায়।
০১। প্রতি গ্রাম সজনে পাতায় একটি কমলার চেয়ে সাত গুণ বেশি ভিটামিন সি, দুধের চেয়ে চার গুণ বেশি ক্যালসিয়াম ও দুই গুণ বেশি প্রোটিন, গাজরের চেয়ে চার গুণ বেশি ভিটামিন এ এবং কলার চেয়ে তিন গুণ বেশি পটাশিয়াম বিদ্যমান। ফলে এটি অন্ধত্ব, রক্তস্বল্পতা সহ বিভিন্ন ভিটামিন ঘাটতি জনিত রোগের বিরুদ্ধে বিশেষ হাতিয়ার হিসেবে কাজ করে।


title: রিকেটস্

text: চিকিৎসায় অন্তর্ভুক্ত হল পথ্য গ্রহণে ক্যালসিয়াম, ফসফেটস্ এবং ভিটামিন ডি বাড়ানো। অতিবেগুনি বি সূর্যালোকে মেলে ধরা (অতি সহজভাবে যখন আকাশে সূর্য বিকশিত থাকে), কড লিভার অয়েল, এবং ভিয়োস্টেরল এইসব হল ভিটামিন ডিয়ের উৎস।


title: আমলকী

text: আমলকির ভেষজ গুণ রয়েছে অনেক। ফল ও পাতা দুটিই ওষুধরূপে ব্যবহার করা হয়। আমলকিতে প্রচুর ভিটামিন ‘সি’ থাকে। পুষ্টি বিজ্ঞানীদের মতে, আমলকিতে পেয়ারা ও কাগজি লেবুর চেয়ে ৩ গুণ ও ১০ গুণ বেশি ভিটামিন ‘সি’ রয়েছে। আমলকিতে কমলার চেয়ে ১৫ থেকে ২০ গুণ বেশি, আপেলের চেয়ে ১২০ গুণ বেশি, আমের চেয়ে ২৪ গুণ এবং কলার চেয়ে ৬০ গুণ বেশি ভিটামিন ‘সি’ রয়েছে। একজন বয়স্ক লোকের প্রতিদিন ৩০ মিলিগ্রাম ভিটামিন ‘সি’ দরকার। দিনে দুটো আমলকি খেলে এ পরিমাণ ভিটামিন ‘সি’ পাওয়া যায়। আমলকি খেলে মুখে রুচি বাড়ে। স্কার্ভি বা দন্তরোগ সারাতে টাটকা আমলকি ফলের জুড়ি নেই। এছাড়া পেটের পীড়া, সর্দি, কাশি ও রক্তহীনতার জন্যও খুবই উপকারী। লিভার ও জন্ডিস রোগে উপকারী বলে আমলকি ফলটি বিবেচিত। আমলকি, হরিতকী ও বহেড়াকে একত্রে ত্রিফলা বলা হয়। এ তিনটি শুকনো ফল একত্রে রাতে ভিজিয়ে রেখে সকালবেলা ছেঁকে খালি পেটে শরবত হিসেবে খেলে পেটের অসুখ ভালো হয়। বিভিন্ন ধরনের তেল তৈরিতে আমলকি ব্যবহার হয়। কাচা বা শুকনো আমলকি বেটে একটু মাখন মিশিয়ে মাথায় লাগালে খুব তাড়াতাড়ি ঘুম আসে। কাচা আমলকি বেটে রস প্রতিদিন চুলে লাগিয়ে দুতিন ঘন্টা রেখে দিতে হবে। এভাবে একমাস মাখলে চুলের গোড়া শক্ত, চুল উঠা এবং তাড়াতড়ি চুল পাকা বন্ধ হবে।


title: ভিটামিন

text:
দুইটি ভিন্ন ভিন্ন উপায়ে মানব দেহে ভিটামিন এ তৈরি হতে পারে। একটি হল: ক্যারোটিন থেকে উৎপাদন। গাজর, ফুলকপি, লাউ, পালং শাক, মিষ্টি আলু প্রভৃতিতে ক্যারোটিন থাকে। অন্য উপায়টি হল: তৃণভোজী প্রাণী কর্তৃক প্রস্তুতকৃত ভিটামিন এ সরাসরি গ্রহণ করা। প্রাণীজ উপায়ে ভিটামিন এ যা থেকে পাওয় যায় তা হল: দুধ, মাখন, পনির, ডিমের কুসুম, কলিজা এবং মাছের যকৃতের তেল। আমরা সাধারণত যে খাবার গ্রহণ করি তা থেকেই এই ভিটামিনের চাহিদা অনেকটা পূরণ হয়ে যায়। অতিরিক্ত ভিটামিন এ গ্রহণ করা উচিত নয়। এতে শারীরিক বৃদ্ধির উপর প্রভাব পড়ে। এছাড়া মাসিক রজঃস্রাব বন্ধ হয়ে যাওয়া, লোহিত রক্ত কণিকা ধ্বংস হওয়া, ত্বক খসখসে হয়ে যাওয়া, মথা ব্যাথা এবং জন্ডিস সহ এ ধরণের উপসর্গ দেখা দিতে পারে।
এটি ভিটামিন এ-এর একটি বিশেষ রুপ যা মাছের যকৃত থেকে পাওয়া যায়।


title: মালদ্বীপের রন্ধনশৈলী

text:
শ্বেতসার খাবারের মধ্যে ভাত (চাল) অন্যতম, এটা সিদ্ধ অথবা ময়দার বা কন্দ জাতীয় সবজীর (যেমন কচু বা আলা "ala", মিষ্টি আলু বা কাটালা "kattala" এবং কাসাভা বা ড্যন্ডিয়ালুভি "dandialuvi") সাথে মিশিয়ে খেয়ে থাকে। অনুরুপভাবে বিভিন্ন ফলের সাথেও ব্যবহৃত যেমন কাঁঠাল (ব্যাম্বোকিয়ো "bambukeyo") অথবা কেয়া (কাশিকি "kashikeyo")। কন্দ এবং কাঁঠাল সিদ্ধ করে খেয়ে হয় থাকে এবং কেয়া ফল প্রধানত পাতলা কুঁচি করে কেটে কাঁচাই খেয়ে থাকে।
মালদ্বীপের রন্ধনশৈলীতে সবচাইতে গুরুত্বপূর্ণ কারি "ম্যাসরিহা", এটা তাজা ছোট আকৃতির টুনা দিয়ে রান্না করা হয়ে থাকে। কোকুলু রিহা "Kukulhu riha" (চিকেন কারি) বিভিন্ন ধরনের মশলা মিশ্রিত করে রান্না করা হয়ে থাকে।


title: ভিটামিন

text: ভিটামিন এ একটি হালকা হলুদ বর্ণের প্রাথমিক অ্যালকোহল। এটি ক্যারোটিন থেকে উদ্ভূত হয়। ত্বকের উৎপত্তি ও রক্ষণাবেক্ষণ, শ্লেষ্মা ঝিল্লী, হাড়, দাঁত, দৃষ্টি এবং পুনরুৎপাদন ক্ষমতার উপর এই ভিটামিনের প্রত্যক্ষ বা পরোক্ষ প্রভাব রয়েছে। রাতকানা রোগ অন্যতম প্রাচীন একটি রোগ। ভিটামিন এ-'র অভাবে এই রোগটি হয়ে থাকে। এছাড়া এই ভিটামিনের অভাবে যে লক্ষণগুলো দেখা দেয় তা হল: ত্বকের অত্যধিক শুষ্কতা, শ্লেষ্মা ঝিল্লীর নিঃসরণ কমে যাওয়া, ব্যাক্টিরিয়ার অনুকূল পরিবেশ সৃষ্টি হওয়া, অশ্রু গ্রন্থির অকার্যকারিতা এবং তার ফলে চোখের শুষ্কতা। উন্নয়নশীল দেশগুলোতে শিশুদের অন্ধ হয়ে যাওয়ার পেছনেও এই ভিটামিনের অভাব কাজ করে।


title: খাদ্য

text:
উৎস :
ভিটামিন দুধ, ডিম, মাছ, মাংস, প্রানীদের যকৃৎ, মাছের যকৃৎ নিঃসৃত তেল, মাখন, উদ্ভিজ্জ তেল, বাদাম, ঢেঁকিছাটা চাল, লাল আটা, ছোলা, মুগ, বীট, গাজর, মটরশুঁটি, পালংশাক, টমেটো, বাঁধাকপি, ফুলকপি, লেবু, আম, আমলকি, আপেল ইত্যাদিতে পাওয়া যায়। ভিটামিনের এই সব উৎসের মধ্যে দুধ, ডিম, পালংশাক, টমেটো, মটরশুঁটি, কলা, আপেল ইত্যাদিতে বেশীর ভাগ ভিটামিন পাওয়া যায়। ভিটামিন A এবং D এর উৎস মোটামুটি এক, যেমন : কড্, হ্যালিবাট যকৃত নিঃসৃত তেল (লিভার অয়েল), মাখন, দুধ, ডিম,গাজর, বাঁধাকপি, ইত্যাদি। নারিকেল, সরষে, রেড়ী বীজ, তুলা বীজ ইত্যাদিতে উদ্ভিজ্জ ফ্যাট এবং মাখন, ঘি, চর্বি ইত্যাদিতে প্রাণিজ ফ্যাট থাকে। সাধারন উত্তাপে যে সমস্ত ফ্যাট তরল অবস্থায় থাকে, তাদের তেল বলে।
পুষ্টিগত গুরুত্ব বা কাজ :
এই প্রসঙ্গে উল্লেখ করা যায় যে, ১ গ্রাম অণু ফ্যাট দহন হলে ৯.৩ কেসিএল তাপ শক্তি উৎপন্ন হয়। একজন প্রাপ্তবয়স্ক লোকের প্রত্যহ প্রায় ৫০ গ্রাম স্নেহপদার্থ প্রয়োজন।


title: রিকেটস্

text:
মিতল প্রমুখের উদ্ভাবন, নিম্নতম ২৫-হাইড্রক্সিভিটামিন ডি দ্বারা বিভিন্ন দেশের ভিটামিন ডি ঘাটতি মাপা হয়েছিল। ২৫(ওএইচ)ডি হল ভিটামিন ডিয়ের একটা সূচক, যেটা সহজেই মাপা যায়। এই শতাংশগুলো আপেক্ষিক ভিটামিন ডি মাত্রা হিসেবে অবশ্যই মানা যায়, তবে রিকেটস্ রোগের প্রকোপের জন্যে ভবিষ্যদ্বাণী করা যায়না।
ইউরোপে এশীয় অভিবাসীদের বাড়তি ভিটামিন ডি ঘাটতির ঝুঁকি আছে। নেদারল্যান্ডসে ইউরোপীয় ছাড়া অন্য অভিবাসীদের মধ্যে ৪০ শতাংশ ভিটামিন ডি ঘাটতি দেখা যায়, এবং তুর্কি ও মরক্কান অভিবাসীদের মধ্যে এটা ৮০ শতাংশের বেশি।


title: কলকাতা

text: কলকাতার বাঙালিদের প্রধান খাদ্য ভাত ও মাছের ঝোল। এর সঙ্গে রসগোল্লা ও সন্দেশ নামে দুই ধরনের মিষ্টি ও মিষ্টি দই বাঙালিরা বিশেষ পছন্দ করে। চিংড়ি ও সামুদ্রিক মাছ ইলিশ দিয়ে রান্না করা বিভিন্ন রকম পদও বাঙালিদের মধ্যে বিশেষ জনপ্রিয়। পথখাদ্যের মধ্যে বেগুনি, রোল (চিকেন, মাটন, এগ বা সবজি), ফুচকা বিশেষ জনপ্রিয়। চায়নাটাউনের চীনা খাবারও বেশ জনপ্রিয়। কলকাতার অধিবাসীদের মধ্যে মিষ্টি খাবার চল বেশি। বিশেষত সামাজিক ও ধর্মীয় উৎসব-অনুষ্ঠানে মিষ্টির বিশেষ চাহিদা দেখা যায়।


title: শস্য (ফসল)

text: বিশ্বের প্রধান প্রধান শস্যের মধ্যে রয়েছে - আখ, কুমড়া, ভুট্টা, গম, চাউল, কাসাভা, সয়াবিন, খড়, আলু, তুলা প্রভৃতি। সাধারণতঃ শস্য পরিভাষাটি উদ্ভিদকূলের ক্ষেত্রেই প্রযোজ্য। এছাড়াও, জীববিজ্ঞানের অন্যান্য রাজ্যের প্রজাতির ক্ষেত্রেও শব্দটি ব্যবহার করা হয়ে থাকে। উদাহরণ হিসেবে "শিটেক" ছত্রাকজাতীয় রাজ্যের মাশরুম শস্য হিসেবে বিবেচিত। কিছু শৈবালজাতীয় প্রজাতির উদ্ভিদও চাষাবাদ করা হয়ে থাকে, যদিও এগুলো প্রকৃতিতে পাওয়া যায়। মানুষের তত্ত্বাবধানে প্রাণীজগতের জন্য উৎপাদিত খাবার গবাদিপশুর খাদ্য হিসেবে পরিচিত। রোগ-জীবানু বিস্তারকারী প্রজাতির অণুজীব হিসেবে ব্যাক্টেরিয়া কিংবা ভাইরাস পুণরায় উৎপাদনের জন্য গবেষণাগার ব্যবহার করা হয়। এধরনের অণুজীবগুলো খাবার উপযোগী না হলেও খাদ্য তৈরীতে বিরাট ভূমিকা পালন করেন। যেমন : ব্যাক্টেরিয়ার মাধ্যমে দুধকে দইয়ে রূপান্তরের কাজে ব্যবহার করা হয়।


title: অ্যাজটেক রান্না

text: টরটিলা, টামালেস, ক্যাসারৌল এবং সস হচ্ছে প্রধান খাবারের পদ যেগুলো এর সাথে যায়। মরিচের গুঁড়ো এবং লবণ হচ্ছে সর্বব্যাপী এবং একদম সাধারণ খাবার হচ্ছে পেষণীতে গুড়ো করা মরিচ আর সামান্য পানিতে ডুবানো কর্ণ টরটিলা। রান্নার পূর্বে মাংসে আবৃত করার জন্য মাখা ময়দার তাল ব্যবহৃত হত; মাঝেমধ্যে এমনকি পুরো টার্কি আবৃত করার জন্যও। প্রধান অ্যাজটেক শহর ও নগরগুলোতে বিক্রেতারা ছিল যারা রাস্তায় সব ধরনের খাবার বিক্রি করত। খাদ্য উপকরণ ও প্রস্তুতকৃত খাদ্য ছাড়াও চিন্তুনীয় সব ধরনের আতোলি কিনতে পাওয়া যেত, হয় কারও তৃষ্ণা মেটানোর জন্য অথবা তরলুপ একটা তাৎক্ষণিক খাবার গ্রহণের জন্য।


title: কৃষিকার্য

text: উৎপাদিত কৃষি পণ্যকে কয়েকটি প্রধান ভাগে ভাগ করা হয়েছে। তন্মধ্যে খাদ্য, তন্তুজাত পদার্থ, জ্বালানী এবং কাঁচামাল সামগ্রী অন্যতম। একবিংশ শতাব্দীতে এসে উদ্ভিদের সাহায্যে জৈবজ্বালানী, জৈবঔষধ, জৈবপ্লাস্টিকজাত পণ্য উৎপাদনসহ ঔষধ শিল্পে ব্যবহার করা হচ্ছে। নির্দিষ্ট খাদ্যসামগ্রীর মধ্যে দানাদার শষ্য, শাকসব্জী, ফলমূল এবং মাংস; তন্তুজাত দ্রব্যের মধ্যে তুলা, উল, দড়ি, রেশম এবং ফ্লাক্স; কাঁচামালের মধ্যে এবং বাঁশ অন্যতম। অন্যান্য প্রয়োজনীয় উদ্ভিদজাত পণ্যের মধ্যে রেজিন গুরুত্বপূর্ণ স্থান দখল করে আছে। জৈবজ্বালানী হিসেবে মিথেন, ইথানল এবং বায়োডিজেল রয়েছে। এছাড়া, ফুল বিক্রয়, চারাগাছ, পোষা প্রাণী, বিশেষ প্রজাতির মাছ, পাখি কৃষি পণ্য হিসেবে বিবেচিত। বিশ্বব্যাংকের নির্দেশনা ও লক্ষ্যমাত্রা অনুসারে খাদ্য উৎপাদন বৃদ্ধি ও জল ব্যবস্থাপনাকে ঘিরে উত্তরোত্তর বিশ্বব্যাপী সচেতনতা বৃদ্ধির পাশাপাশি বিতর্কের পরিবেশ সৃষ্টি হচ্ছে।


title: ডাল

text: ডাল (Pulse) শিম গোত্রের অন্তর্গত খাদ্যশস্য। ডাল প্রধানত বিউলি, মুগ, মসুর, ছোলা, মটর, অড়হর, মাষকলাই, খেসারি প্রভৃতি শুঁটিজাতীয় মৌসুমি ফসলের শুকনো বীজ। সব রকমের ডাল মানুষের জন্য অন্ত্যন্ত প্রয়োজনীয় ও উপকারী। ডাল প্রোটিন প্রধান খাদ্য। এতে প্রোটিনের পরিমাণ শতকরা ২০ থেকে ২৫ ভাগ এবং অত্যধিক লাইসিন থাকায় ও দামে সস্তা হওয়ায় ডালকে প্রায়শই গরিবের আমিষ বলা হয়। প্রোটিন ছাড়াও ডালে পর্যাপ্ত শর্করা, চর্বি ও খনিজ লবণ থাকে। এতে গমের তুলনায় প্রায় দ্বিগুণ ও চালের তুলনায় প্রায় তিন গুণ প্রোটিন আছে।


title: বাঙালি রন্ধনশৈলী

text: দৈনন্দিন আহারের ক্ষেত্রে ভাত, ডাল, ভর্তা, ভাজা, মাছ ভাজা, মাছের তরকারি, সবজি, মাংস, ভূনা খিচুরি, পোলাও, রুটি, পরোটা, সেমাই, পায়েস ইত্যাদি প্রধান পদ হিসাবে ব্যবহৃত হয়ে থাকে । বাঙালির প্রধান খাদ্য হচ্ছে ভাত। অর্থাৎ চাল থেকে প্রস্তুতকৃত ভাত ও ভাতজাতীয় খাদ্য বাঙালির খাদ্যতালিকায় মৌলিক চাহিদার স্থান দখল করেছে বলা যায়। চালকে সিদ্ধ করে তৈরি করা ভাত বাঙালি দৈনিক দুই কি তিনবেলা খেয়ে থাকে।


title: কোয়ালা

text: কোয়ালার প্রধান খাদ্য ইউক্যালিপটাস পাতা । কোয়ালার মত খুব কম স্তন্যপায়ী আছে যারা ইউক্যালিপটাস পাতা হজম করতে পারে, কারণ ইউক্যালিপটাস পাতায় অনেক বিষাক্ত ফেনল ও তারপিন তেল জাতীয় পদার্থ থাকে। খুব অল্প প্রোটিন ও অত্যধিক ছিবড়ে ওয়ালা (fibrous) এই খাবার হজম করার জন্য কোয়ালার প্রধান অস্ত্র হল পৃথিবীর দীর্ঘতম সিকাম যা দু মিটার পর্যন্ত লম্বা হতে পারে (যা মানুষের ক্ষেত্রে একটা ছোট্ট ভার্মিফর্ম আপ্যেণ্ডিক্সে পর্যবসিত)।


title: পাট

text:
ধান ও গম বাংলাদেশের
প্রধান দুটি খাদ্য শস্য। কিন্তু বছরের পর বছর একই জমিতে ধান এবং গমের আবাদ করা হলে পরিবেশগত দীর্ঘস্থায়ী সমস্যা সৃষ্টি হয়। ধান ও গমের শিকড় ৩-৪ ইঞ্চির বেশি গভীরে প্রবেশ করতে পারে না। তাছাড়া শিকড়ের নিচে একটি শক্ত আস্তরণ সৃষ্টি হয়; এর নিচে গাছের খাদ্য উপাদান জমা হয়। কিন্তু ধান ও গমের শিকড় সেখানে পৌঁছাতে পারে না। তবে এর উপরের স্তরের খাদ্য উপাদান নিশেষিত হয়ে যায়। এ অবস্থায় ফসল- চক্রে পাট চাষ করা হলে পাটের ১০-১২ ইঞ্চি লম্বা শিকড় মাটির তলার শক্ত আস্তরণ ভেঙ্গে ফেলে এবং নীচের স্তর থেকে খাদ্য গ্রহণ করে। আরো জানা যায় যে, পাটগাছ যে খাবার খায় তার ৬০% মাঠে দাঁড়ানো অবস্থায় পাতা ঝড়ানোর মাধ্যমে মাটিতে ফিরিয়ে দেয়। তাই ধান, গম এবং অন্যান্য ফসলের আবাদ টিকিয়ে রাখতে হলে শস্য পর্যায়ে পাট চাষ অবশ্যই করতে হয়।


title: গোয়া

text: চাল প্রধান খাদ্য ফসল, এবং ডাল (পেঁয়াজ), রাগি (আংটি মিল্লেট) এবং অন্যান্য খাদ্য ফসলও বেড়ে যায়। মূল নগদ ফসল হল নারিকেল, কেশেন, শস্য, আখ এবং আনারস, আম ও কলা মত ফসল। গোয়ার রাজ্যের প্রাণী গৌড়, রাজ্যের পাখিটি হল রুবি ঠাণ্ডা হলুদ বুলবুল, যা কালো-খচিত বুলবুলের একটি বৈচিত্র্য এবং রাজ্য বৃক্ষ আসান।


title: কাসাভা

text: কাসাভা চাল ও ভুট্টার পর ক্রান্তীয় অঞ্চলে, খাদ্য শর্করার তৃতীয় বৃহত্তম উৎস। কাসাভা, উন্নয়নশীল বিশ্বের একটি প্রধান খাদ্য, যা পঞ্চাশ লক্ষ মানুষের মৌলিক খাদ্য। এটা সবচেয়ে খরা সহনশীল ফসল, যা প্রান্তিক মাটিতে জন্মাতে সক্ষম। নাইজেরিয়া বিশ্বে কাসাভার বৃহত্তম উৎপাদনকারী এবং থাইল্যান্ড শুষ্ক কাসাভা বৃহত্তম রপ্তানিকারক দেশ।